
Canoane din secolul IV 
şi interpretările canoniştilor bizantini 
din secolul XII 1 



Canonul 8 Apostolic: 
Dacă un episcop, preot sau diacon, ori altul din registrul 
preoţesc, nu s-ar împărtăşi atunci când se face Ofranda 
[euharistică], să spună cauza; şi dacă e întemeiată, să 
dobândească iertare; iar dacă n-ar spune-o, să fie înde- 
părtat [aphorizestho] ca unul care se face cauză de vătă- 
mare poporului şi insuflă bănuială împotriva celui ce b 
aduce că n-ar aduce-o în chip sănătos. 

Ioan Zonaras: Canonul vrea ca toţi să fie pururea gata 
şi vrednici de împărtăşirea cu cele Sfinte, şi mai cu seamă 
cei sfinţiţi [clericii]. De aceea spune că, dacă nu s-ar îm- 
părtăşi cineva atunci când se aduce Ofranda [euharistică], 
fie să spună cauza şi dacă e întemeiată să fie iertat, fie să 
fie îndepărtat [aphorizestho] dacă nu o spune; fiindcă dă 
poporului prilej de bănuială nu bună împotriva preotului 
care face Jertfa fără de sânge, ca unul care nu vrea să pri- 
mească împărtăşania de la acela ca şi cum ar şti că are o 
oprire la lucrarea celor sfinte. 

Teodor Balsamon: Nu ştie cineva de un episcop sau un 
preot care intră în altar şi lucrează cele sfinte şi nu se îm- 
părtăşeşte cu cele Sfinte. Iar dacă s-ar găsi cineva făcând 



1 K. Rallis - M. Potlis, Syntagma tou theion kai hieron kanonon, 
Atena, II, 1852, p. 11-14; IU, 1853, P- 125-129. 

aşa ceva, nu numai să fie îndepărtat, dar să fie şi pedepsit 
cu pedeapsă mare, în cazul în care n-ar spune o cauză înte- 
meiată şi evidentă care-i opreşte dumnezeiasca împărtăşire. 
Dintre diaconi însă pe cei mai mulţi îi vedem intrând în 
altar şi neîmpărtăşindu-se, dar nici atingându-se de cele 
Sfinte; dacă însă cineva dintre ei se va atinge de ele cu mâna 
şi nu se va împărtăşi, să fie îndepărtat potrivit canonului. 

Unii interpretează acest canon astfel; alţii însă spun că 
acest canon îndepărtează orice cleric sfinţit care nu se 
împărtăşeşte, chiar dacă stă în afara sfântului altar, lucru 
excesiv. 

Altă interpretare 
Cele privitoare la canoanele 8 şi 9 unii le-au interpretat 
într-un fel, iar alţii într-altul. Legând între ele cele privi- 
toare la ele spunem că aceia care se numără în registrul 
preoţesc şi slujesc Sfintelor Taine şi nu se împărtăşesc când 
se aduce Ofranda [euharistică] să fie îndepărtaţi, dacă nu 
spun o cauză întemeiată. Iar cei sfinţiţi [clericii] care nu 
pun mâna în altar pe cele Sfinte şi toţi credincioşii laici 
care nu rămân sau nu stăruie până la sfârşit, când se face 
sfânta împărtăşire de către cei vrednici, să fie îndepărtaţi 
ca unii lipsiţi de rânduială. Căci a spune noi că toţi credin- 
cioşii laici şi cei sfinţiţi care nu pun mâna pe cele Sfinte 
trebuie să se împărtăşească în fiecare zi cu cele Sfinte, iar 
dacă nu să fie îndepărtaţi, nu e nici părerea canonului, nici 
nu e cu putinţă să se facă; de aceea spune şi canonul 9 să 
fie pedepsiţi credincioşii care nu rămân, şi nu a adăugat 
cei care nu se împărtăşesc. Aşa să interpretezi deci aceste 
canoane, în conformitate cu canonul 2 al Sinodului de la 
Antiohia. 

Alexie Aristen: Preotul care nu se împărtăşeşte să spună 
cauza, iar dacă nu o spune să fie îndepărtat; căci face să 
cadă sub bănuială pe cel care aduce [Ofranda euharistică]. 

Preotul sau altcineva din registrul preoţesc, care nu se 
împărtăşeşte şi nu spune cauza pentru care face acest lucru, 
să fie îndepărtat ca unul care dă prilej de bănuială împo- 
triva celui ce aduce Jertfa fără de sânge. 

Canonul 9 Apostolic: 
Toţi credincioşii care intră şi ascultă Scripturile, dar nu 
rămân la rugăciune şi la sfânta împărtăşire, trebuie să 
fie îndepărtaţi ca unii care fac neorânduială bisericii. 

Ioan Zonaras: Prezentul canon cere ca, atunci când se 
săvârşeşte Jertfa [euharistică], toţi să stăruie până la sfârşit 
în rugăciune şi în sfânta împărtăşire. Fiindcă pe atunci se 
cerea şi laicilor să se împărtăşească încontinuu 2 , căci există 
un canon [11] al Sinodului de la Sardica, un altul [80] al 
celui din Trullo şi un altul [2] al celui de la Antiohia care 
spune că, dacă cineva aflat de faţă nu s-ar împărtăşi trei 
duminici la rând, să fie îndepărtat. Drept pentru care şi 
prezentul canon îi îndepărtează pe cei ce nu rămân până la 
sfârşit ca unii care tulbură rânduiala; despre aceasta vor- 
beşte şi canonul 2 al Sinodului de la Antiohia. 

Teodor Balsamon: Hotărârea prezentului canon e foarte 
muşcătoare [drimytatos], fiindcă îi îndepărtează pe cei ce 
vin la biserică şi nu rămân până la sfârşit, nici nu se îm- 
părtăşesc. Şi alte canoane hotărăsc în chip asemănător ca 
toţi să fie gata şi vrednici de împărtăşire şi-i îndepărtează 
pe cei care nu se împărtăşesc trei duminici la rând. 

Alexie Aristen: Să îndepărtezi pe cel ce nu rămâne la 
rugăciune şi împărtăşire. 

Cel ce nu stăruie în biserică până la sfârşit, ci iese din 
biserică pe când se săvârşeşte încă sfânta Liturghie, trebuie 
să fie îndepărtat ca unul care produce neorânduială bisericii. 

■* 

Canonul 2 Antiohia (431): 
Toţi cei care intră în biserică şi ascultă sfintele Scrip- 
turi, dar nu iau parte în comun la rugăciune împreună cu 
poporul sau întorc spatele sfintei împărtăşiri din Euha- 
ristie potrivit vreunei neorânduieli, toţi aceştia să fie daţi 



2 Kai hoi laikoi gar synechos metalambanein tote apetounto. 

afară din biserică până ce vor putea dobândi iertare măr- 
turisindu-se, arătând roade de pocăinţă şi cerând iertare; 
însă nu le este îngăduit să intre în comuniune cu cei exco- 
municaţi, nici adunându-se prin case să se roage împre- 
ună cu cei ce nu se roagă împreună cu biserica, nici să fie 
primiţi în altă biserică cei ce nu se adună în biserică. Iar 
dacă vreunul din episcopi, preoţi sau diaconi, ori cineva 
ce ţine de acest canon va intra în comuniune cu cei exco- 
municaţi să fie excomunicat şi acela ca unul care tulbură 
canonul bisericii. 

loan Zonaras: Părinţii Sinodului au stabilit aceasta ur- 
mând canonului 9 apostolic, căci acela zice că trebuie în- 
depărtaţi toţi credincioşii care intră şi ascultă Scripturile, 
dar nu rămân la rugăciune şi la sfânta împărtăşire ca unii 
care fac neorânduială bisericii. Aşadar, şi aceştia au hotă- 
rât să fie respinşi din biserică, adică să fie depărtaţi şi scoşi 
afară din adunarea credincioşilor, cei ce intră în biserică şi 
nu rămân la rugăciune, nici nu se împărtăşesc potrivit vreu- 
nei neorânduieli ori dintr-o cauză neîntemeiată* ci fără 
rânduială şi fară motiv. Părinţii au numit aici întoarcere a 
spatelui nu faptul de a urî dumnezeiasca împărtăşire şi a 
nu suporta din această pricină cuminecarea, ci faptul de a 
fugi de ele chipurile din evlavie şi ca din smerită-cugetare. 
Căci, dacă ar întoarce cineva spatele sfintei împărtăşiri 
urând-o şi scârbindu-se de ea, acela n-ar fi osândit la înde- 
părtare, ci la o dezavuare desăvârşită şi anatemă. Iar după 
ce au menţionat îndepărtarea, au adăugat şi faptul că nu e 
îngăduit cuiva să intre în comuniune cu cei excomunicaţi 
şi respinşi din biserică, nici să se roage într-o casă, nici să 
fie primiţi într-altă biserică; iar pe cei care se roagă îm- 
preună cu aceştia sau îi primesc în biserică să fie şi ei ex- 
comunicaţi ca unii care tulbură canonul bisericii. Aceleaşi 
lucruri le spuneau şi canoanele 10 şi 11 ale Sfinţilor Apos- 
toli şi canonul 33 al Sinodului de la Laodiceea: că nu se 
cade să ne rugăm cu un eretic sau schismatic. 

Teodor Balsamon: La canoanele apostolice 8 şi 9 s-a ex- 
plicat cine anume sunt cei care nu rămân la rugăciune şi la 

sfânta împărtăşire şi cum anume se pedepsesc; iar la cano- 
nul 10 şi despre cei ce intră în comuniune cu cei excomu- 
nicaţi. Urmând acestora şi prezentul canon hotărăşte să fie 
îndepărtaţi cei care intră în biserică şi nu rămân la rugăciu- 
ne, nici nu vin la sfânta împărtăşire potrivit vreunei neo- 
rânduieli, şi să fie daţi afară până ce vor arăta pocăinţă 
vrednică cu mărturisire. Dar pentru că cei îndepărtaţi astfel 
obişnuiau să intre în comuniune şi să se roage cu unii nu în 
biserica din care fuseseră scoşi, ci într-o casă de rugăciune 
sau în altă biserică, şi să spună că acest lucru nu e pedepsit, 
întrucât cel îndepărtat ar fi chipurile prigonit de biserica 
care 1-a îndepărtat pe bună dreptate, prezentul canon spune 
că toate casele de rugăciune şi lăcaşurile, oriunde s-ar afla, 
sunt o singură biserică, de aceea clericii nu trebuie să se 
roage cu cel îndepărtat, chiar dacă e din altă enorie, iar pe 
cei ce fac în chip contrar acestora îi azvârle pedepsei exco- 
municării. 

Tu însă citeşte cele scrise la zisele canoane apostolice şi 
potrivit acelora înţelege şi prezentul canon, şi spune că nu 
trebuie socotiţi că întorc spatele sfintei împărtăşiri cei caf e 
se scârbesc de ea sau, cum spuneau unii, cei care fug de ea 
din motiv de evlavie şi smerită-cugetare — căci primii vor 
fi nu numai îndepărtaţi, ci şi dezavuaţi ca eretici, iar cei- 
lalţi vor trebui să ceară iertare pentru evlavia şi sfiala faţă 
de cele Sfinte — , ci cei care din dispreţ şi trufie ies cu neo- 
rânduială afară din biserică înainte de sfânta împărtăşire 
şi nu rabdă să vadă dumnezeiasca împărtăşire a Sfintelor 
Taine. Auzind însă canonul care spune că sunt excomuni- 
caţi episcopii şi ceilalţi clerici care se roagă împreună cu cei 
excomunicaţi, nu spune că laicii care acţionează contrar 
canonului sunt nevinovaţi, căci şi aceştia sunt îndepărtaţi 
potrivit canonului 10 apostolic, care nu face deosebire 
între clerici şi laici. Caută şi canonul 9 al Sinodului de la 
Cartagina. 

Din pricina ameninţării canoanelor 8 şi 9 ale Sfinţilor 
Apostoli, dar şi a celui de faţă, s-a inventat distribuirea 
anaforei, astfel ca şi cei care nu se pot împărtăşi cu sfintele 
şi de viaţă făcătoarele Taine să aibă toată necesitatea de a 

stărui până la sfârşitul dumnezeieştii celebrări sfinte şi să 
o primească spre sfinţire din mână preoţească. 

Alexie Aristen: Cine intră în biserică şi ia aminte la Sfânta 
Scriptură, după care iese dispreţuitor şi întoarce spatele 
împărtăşirii, acela trebuie dat afară până ce va fi iertat 
arătând rod de pocăinţă. Şi cine intră în comuniune cu un 
excomunicat să fie şi el excomunicat. Şi cine se roagă cu 
cei ce nu se roagă împreună cu biserica e vinovat. Iar cine 
primeşte pe cel ce nu se adună la biserică nu e nevinovat. 

E dat afară din biserică şi cel care nu ia parte în comun cu 
poporul la rugăciune, ci iese înainte de concediere, ca unul 
care dispreţuieşte dumnezeiasca împărtăşire şi-i întoarce 
spatele, până ce părându-i rău va arăta rod de pocăinţă; dar 
dacă se căieşte, să fie primit. Iar cel care îl primeşte pe cel 
ce nu se adună în biserică împreună cu credincioşii şi se 
roagă cu el prin case sau în altă biserică va fi vinovat faţă 
de canoane, aşa cum şi cel care intră în comuniune cu cei 
excomunicaţi va fi şi el excomunicat. 

*3 

întrebare 

împărtăşirea cu dumnezeieştile Daruri sfinţite este la 
libera latitudine a tuturor monahilor, clericilor şi laicilor 
neopriţi, ca aceştia să se poată sfinţi prin ea aproape în 
fiecare zi, sau e pusă în balanţă de o regulă? Şi împărtăşirea 
Binelui este pentru cei ce adunaţi în biserică una necesa- 
ră/constrângătoare sau la libera alegere şi spontană? 

Răspuns 

Aşa cum lege este ca demnităţile să se dea celor demni, 
tot aşa şi cele sfinte sfinţilor. Deci cei care şi-au netezit prin 
viaţa curată calea dumnezeieştii împărtăşiri o vor primi 
neîmpiedicat; căci negreşit nici ei n-ar cuteza să se apropie 



3 Răspunsul lui Teodor Balsamon la întrebarea 17 a patriarhului 
Marcu al Antiohiei, ibid. IV, 1854, P- 460-461. 

de ea la întâmplare, înţelegând înălţimea harului şi măreţia 
tainei. Dar nu s-a hotărât ca unii să se împărtăşească din 
dumnezeieştile Daruri sfinţite în chip necesar/constrângă- 
tor, chiar dacă unii se folosesc de canonul 9 apostolic care 
spune aşa: „Toţi credincioşii care intră şi ascultă Scripturile, 
dar nu rămân la rugăciune şi la sfânta împărtăşire, trebuie 
să fie îndepărtaţi ca unii care fac neorânduială bisericii" şi 
vor ca toţi cei adunaţi în biserică să se împărtăşească din 
dumnezeieştile Daruri sfinţite, chiar dacă aceştia nu vor; 
dar noi nu luăm aşa canonul acesta. Căci suntem de părere 
ca toţi credincioşii să rămână adunaţi în biserică până la 
sfârşitul dumnezeieştii celebrări sfinte, până la ultima rugă- 
ciune a celebrantului şi împărtăşirea din anafură, iar asupra 
celor ce nu fac aşa agităm constrângerea acestui canon; 
dar nu-i constrângem să se împărtăşească din pricina vio- 
lentării conştiinţei. Să se bage de seamă deci că, potrivit 
cuprinsului zisului canon, cei adunaţi în biserică nu au voie 
să lase celebrarea sfântă în chip dezordonat ci, fiindcă până 
la proclamarea sfintelor Evanghelii puterea tainei o sfin- 
ţesc psalmii chitarei lui David, dar după ea se deschid pre- 
ludiile Jertfei fără sânge, care poruncesc şi arhiereilor să-şi 
depună omoforul, împodobit ca o figură a Mielului, şi aşa 
să se atingă de taina adevăratului Miel făcător de viaţă, 
dacă cei din biserică o părăsesc spontan îndată după sfin- 
tele Evanghelii, să nu fie învinuiţi, dar dacă o părăsesc după 
începutul Jertfei celei fară de sânge şi tainice, să fie înde- 
părtaţi pe drept cuvânt, ca unii care produc dezordine şi 
scandal. 

Sfântul Vasile cel Mare 



Epistola 93 către Cezaria patriciana 

despre Cuminecare 1 

(372) 



Bun şi folositor lucru este a ne cumineca şi împărtăşi în 
fiecare zi cu Sfântul Trup şi Sânge al lui Hristos, întrucât El 
însuşi spune: „Cine mănâncă Trupul Meu şi bea Sângele 
Meu are viaţă veşnică" [In 6, 54]. Căci cine se îndoieşte că 
faptul de a te împărtăşi încontinuu [metechein synechds] 
de viaţă nu e nimic altceva decât a fi de mai multe ori viu 
[zen pollachds]. 

Noi ne cuminecăm de patru ori pe săptămână: duminica, 
miercurea, vinerea şi sâmbăta, precum şi în celelalte zile 
dacă e pomenirea vreunui sfânt. 

Iar faptul că în vremuri de persecuţii unii erau nevoiţi, în 
absenţa unui preot sau liturg, să ia Cuminecătura cu mâna 
proprie e de prisos să demonstrăm că nu e nicidecum un 
lucru grav, întrucât obiceiul îndelungat confirmă acest lu- 
crul prin puterea faptelor înseşi. 

Căci toţi câţi vieţuiesc ca monahi în pustiu unde nu este 
preot ţin Cuminecătura acasă şi se împărtăşesc ei înşişi. 

Iar în Alexandria şi Egipt chiar şi fiecare laic are, cum 
au majoritatea, Cuminecătura în casa lui şi se împărtăşeşte 
când vrea el însuşi. 

Căci din moment ce preotul a săvârşit şi dat odată Jertfa, 
cel ce a primit-o odată întreagă, dacă se împărtăşeşte din 
ea în fiecare zi, trebuie să creadă pe drept cuvânt că se îm- 



^32, 484-485. 

părtăşeşte şi o primeşte de la cel care i-a dat-o. Pentru că 
şi în biserică preotul dă părticica şi cel ce o primeşte o ţine 
cu toată puterea şi aşa o duce la gură cu mâna proprie. 
Prin urmare, e acelaşi lucru dacă cineva primeşte de la 
preot o singură părticică sau mai multe părticele deodată. 

Cuminecarea continuă 
în monahismul secolului IV 



Relatare despre monahii din Egipt 1 
(394) 

2, i. Am văzut în Tebaida şi un alt bărbat minunat, pe 
nume awa Or, părinte al unor mănăstiri cu o mie de fraţi, 
cu înfăţişare îngerească, în vârstă de 90 de ani, care avea 
o barbă albă căzându-i pe piept şi o faţă strălucitoare [...] 
7. Văzându-ne, bărbatul ne-a îmbrăţişat bucurându-se şi 
s-a rugat pentru noi; şi spălându-ne picioarele cu mâinile 
lui s-a întors spre învăţătură, căci era foarte experimentat 
în Scripturi având acest har de sus de la Dumnezeu. Şi 
dezlegându-ne multe puncte din Scripturi şi predându-ne 
credinţa ortodoxă ne-a îndemnat la rugăciuni. 8. Căci la 
aceşti mari [bărbaţi] era obiceiul de a nu apropia hrana de 
trup înainte de a da sufletului hrana duhovnicească, iar 
aceasta este cuminecarea cu Hristos. Aşadar, după ce ne-am 
împărtăşit din ea şi am mulţumit, ne-a îndemnat la masă [...]. 

8, 1. Am văzut în Tebaida, în hotarele Hermopolisului, un 
alt bărbat sfânt pe nume Apollo [...] 2. El avea mănăstiri 
sub munte şi era părinte a 500 de monahi. Era faimos în 
Tebaida şi avea lucruri mari, iar Domnul făcea prin el multe 
puteri şi tot felul de semne se săvârşeau prin el. Arătând o 



1 Ed. A. Festugiere: Historia Monachorum in Aegypto (Subsidia 
hagiographica 53), i97h P- 35, 37; 66-67, 69; 134; 112-113. 

mare asceză încă de copil, acesta dobândise la sfârşitul 
vieţii şi acest har: căci la vârsta de 80 de ani îşi alcătuise o 
mare mănăstire din 500 de bărbaţi desăvârşiţi care aproape 
toţi puteau săvârşi semne. [...] 49. Văzându-ne s-a închinat 
primul întinzându-se la pământ şi sculându-se ne-a sărutat 
şi ducându-ne înăuntru s-a rugat pentru noi şi spălându-ne 
picioarele cu mâinile lui ne-a îndemnat la odihnă. Făcea 
aceasta cu toţi fraţii care veneau la el. 50. Căci fraţii care 
erau cu el nu gustau hrană înainte de a se cumineca cu 
Euharistia lui Hristos. Făceau aceasta în fiecare zi la ceasul 
al nouălea. Şi prânzind astfel, şedeau ascultându-1 învăţând 
toate poruncile până la primul somn. După care unii dintre 
ei se retrăgeau în pustiu rostind pe de rost Scripturi toată 
noaptea, iar alţii stăruiau acolo lăudând pe Dumnezeu în 
imne neîncetate până la ziuă; eu însumi i-am văzut înce- 
pând imnele seara şi neîncetând cântarea până în zori. 
51. Mulţi dintre ei coborau din munte numai la ceasul al 
nouălea, se împărtăşeau din Euharistie şi se întorceau iarăşi 
înapoi mulţumindu-se doar cu această hrană duhovniceas- 
că până la celălalt ceas al nouălea. Şi mulţi dintre ei făceau 
aceasta timp de multe zile. [...] 56. Mai zicea: „Dacă e cu 
putinţă, monahii trebuie să se cuminece în fiecare zi cu 
Tainele lui Hristos. Căci cine se îndepărtează de ele se în- 
depărtează de Dumnezeu. Iar cine face încontinuu [syne- 
chos] aceasta, primeşte încontinuu pe Mântuitorul; căci 
glasul Mântuitorului zice: «Cine mănâncă Trupul meu şi 
bea Sângele Meu rămâne în Mine şi Eu în el» [In 6, 56]. 
57. Este de folos monahilor care fac încontinuu aducere- 
aminte de Patima mântuitoare să fie gata şi să se pregă- 
tească pe ei înşişi astfel încât să fie întotdeauna vrednici de 
primirea cereştilor Taine, fiindcă aşa ne învrednicim şi de 
iertarea păcatelor." 

25, 1. Mai este un alt pustiu în Egipt pe ţărmul mării, 
dar foarte aspru, în care locuiesc mulţi anahoreţi mari, şi 
care e aproape de Diolcopolis. 2. Am văzut acolo un preot, 
bărbat sfânt şi foarte smerit şi care vedea încontinuu ve- 
denii, pe nume Piamona. Acesta pe când aducea odată 

slujba lui Dumnezeu a văzut un înger stând de-a dreapta 
jertfelnicului şi însemnându-i pe fraţii care se apropiau de 
har [Euharistie] şi scriind numele lor într-o carte. Şi cum 
unii din ei nu veneau la Liturghie [sinaxă], a văzut numele 
lor şterse, iar după treisprezece zile au murit. 

16,1. Am văzut şi un alt preot pe nume Evloghie care 
când aducea lui Dumnezeu Darurile primea atâta har al 
cunoaşterii, încât cunoştea socotinţele fiecăruia din mona- 
hii care se apropiau. Văzându-i pe unii monahi vrând să 
se apropie de altar îi reţinea adeseori spunându-le: „Cum 
îndrăzniţi să veniţi la Sfintele Taine având gânduri rele? 
In noaptea aceasta tu te-ai dedat gândului necuviincios al 
desfrânării. Altul, spunea, socotea în gândul lui că nu e 
nicio diferenţă dacă se apropie de har fie păcătos, fie drept. 
Iar altul se îndoia cu privire la Dar[urile euharistice]: «Oare 
mă vor sfinţi ele când mă apropii de ele?» Retrageţi-vă 
aşadar puţin de la Sfintele Taine şi pocăiţi-vă din suflet, 
ca să vi se facă iertarea păcatelor şi faceţi-vă vrednici de 
cuminecarea cu Hristos. Căci dacă nu vă curăţiţi mai întâi 
de gânduri, nu vă puteţi apropia de harul lui Dumnezeu." 

* 

Sfântul Ioan Cassian 
( f 43o) 

Din Convorbirile cu Părinţi din Egipt 2 

Din prima convorbire cu awa Isaac 

IX, 21. Despre Pâinea cea spre fiinţă sau de toate zilele. 
„Pâinea noastră cea spre fiinţă [epiousion] dă-ne-o nouă 
astăzi" înseamnă calitatea nobleţei şi fiinţei ei, prin care e 
mai presus de toate fiinţele, iar înălţimea măreţiei şi sfinţirii 
ei întrece toate făpturile; iar cea de-a doua exprimă însuşi- 
rea folosului şi utilităţii ei. Căci atunci când spune „cea de 



2 PL 49, 794-796; 708-709; 1277-1280. 

toate zilele", arată că fără ea n-am putea duce nicio zi viaţa 
duhovnicească. Iar când spune „astăzi" arată că trebuie 
luată în fiecare zi [cotidie esse summendum] şi că dăruirea 
ei de ieri nu e de ajuns dacă nu ne-ar fi dată în chip asemă- 
nător şi astăzi. Lipsa ei zilnică să ne fie un avertisment că 
trebuie să facem această rugăciune tot timpul, fiindcă nu e 
zi în care să nu avem nevoie să ne întărim inima omului 
nostru lăuntric prin mâncarea şi primirea ei, chiar dacă 
expresia „astăzi" poate fi înţeleasă şi cu referire la viaţa de 
faţă, cu alte cuvinte: cât timp rămânem în acest veac dă-ne 
nouă această Pâine. Căci ştim că trebuie să le-o dai şi în cel 
viitor celor ce au meritat-o de la Tine, dar Te rugăm să ne-o 
dărui şi astăzi, fiindcă cine n-a meritat să o primească în 
această viaţă nu va putea fi părtaşul ei nici în viaţa aceea. 

Din prima convorbire cu awa Serenus 

VII, 29. Obiecţie: din ce pricină cei chinuiţi de duhuri 
necurate sunt separaţi de Cuminecarea duminicală [Com- 
munione dominica ]? 

Gherman: Cum se face că pe aceştia îi vedem nu numai 
dispreţuiţi sau urâţi de toţi, dar în provinciile noastre ve- 
dem că sunt ţinuţi în permanenţă departe de Cuminecarea 
duminicală potrivit cuvântului evanghelic: „Nu daţi cele 
sfinte câinilor, nici nu aruncaţi mărgăritarele voastre îna- 
intea porcilor" [Mt 7, 6], dacă, precum spui, trebuie crezut că 
umilinţa acestei ispite li s-a dat spre dobândirea curăţirii 
sau a unui folos? 

30. Serenus: Dacă am avea acea ştiinţă sau mai degrabă 
credinţă de care am vorbit mai sus, încât să credem că toate 
se fac prin Dumnezeu şi toate se rânduiesc spre folosul su- 
fletelor, nu numai că nu-i vom dispreţui, dar ne vom ruga 
neîncetat pentru ei ca pentru înseşi mădularele noastre, 
şi-i vom compătimi din toate măruntaiele noastre cu de- 
plină afecţiune (căci „când suferă un mădular, suferă îm- 
preună toate mădularele" [1 Co 10, 26]), ştiind că fără ei 
ca mădulare ale noastre nu putem fi desăvârşiţi [cf. Evr 
11, 39-40]. Iar preasfânta Cuminecare nu ne amintim să le 

fi fost interzisă vreodată, ba chiar se socotea că, dacă e cu 
putinţă, trebuie să le fie dată zilnic [cotidie]. Căci potrivit 
cuvântului Evangheliei, „Nu daţi cele sfinte câinilor", pe 
care le-aţi luat aici în chip nepotrivit în acest sens, nu tre- 
buie crezut că preasfânta Cuminecare ajunge mâncare de- 
monilor, şi nu mai degrabă curăţire şi pază a trupului şi a 
sufletului. Primită de om ea devine pentru duhul care şade 
în mădularele lui sau încearcă să se ascundă în ele ca un 
foc care-1 arde şi-1 sileşte să fugă. 

Din convorbirea a treia cu awa Theona 

XXIII, 21. Că şi dacă ştim că nu suntem fără păcat, nu 
trebuie să ne oprim de la Cuminecarea duminicală. 

Şi pentru că ne ştim păcătoşi nu trebuie să ne oprim de 
la Cuminecarea duminicală, ci trebuie să ne grăbim cu lăco- 
mie şi mai mult spre ea atât pentru vindecarea sufletului, 
cât şi pentru curăţirea duhului, cu acea smerenie a minţii 
şi credinţă care ne fac ca, judecându-ne nevrednici de pri- 
mirea unui aşa mare har, să dorim arzător leacuri pentru 
rănile noastre. Altfel n-ar putea fi luată în chip vrednic nici 
cuminecarea anuală, cum fac unii care, stând în mănăstiri, 
măsoară astfel vrednicia, sfinţirea şi meritul Tainelor ce- 
reşti, încât socotesc că nu trebuie primite decât de cei sfinţi 
şi fară prihană, şi nu mai degrabă ca să ne facă sfinţi şi curaţi 
prin împărtăşirea lor. Aceştia se arată însă în chip vădit 
căzând într-o mai mare prezumţie de aroganţă decât cea 
de care li se pare că se feresc, fiindcă măcar atunci când le 
primesc se judecă vrednici de primirea lor. E însă cu mult 
mai drept ca, tocmai cu această smerenie a inimii prin care 
credem şi mărturisim că pe merit nu ne putem atinge nicio- 
dată de acele sfinte Taine, să le primim în fiecare duminică 
ca leac al bolilor noastre, decât înălţaţi de deşartă convin- 
gere a inimii să credem că suntem vrednici de împărtăşirea 
lor după un an. 

Cuviosul Teodor Studitul 

(t 826) 

Cateheza mică 107: 
Despre pomenirea morţii 
şi faptul de a nu fi cu nepăsare 
faţă de împărtăşirea Sfintelor Taine 1 



Fraţilor şi părinţilor, ieri, fiindcă a venit un trimis împă- 
rătesc, îndată ne-am tulburat şi mâhnit de inspecţia neaş- 
teptată; dar după ce ne-am dat seama că venirea lui nu era 
din pricina noastră, repede ne-am scăpat de lupta noastră 
[lăuntrică]. Mă întreb deci din ce motiv am fost în luptă cu 
noi înşine? Oare nu ca unii care nu suntem în graţiile îm- 
păratului din pricina mărturisirii prezente, ci îi suntem urâţi 
şi dispreţuiţi? Căci dacă i-am fi fost prieteni adevăraţi, 
ne-am fi bucurat văzându-1 venind la noi pentru un lucru 
bun. Ce vrea să arate însă această introducere a noastră? 
Că şi sufletul, care printr-o viaţă bună s-a învrednicit să-L 
aibă pe Dumnezeu favorabil în vremea ieşirii lui [din viaţă], 
nu se va teme de îngerul trimis la el de împăratul a toate, 
ci va privi la el cu plăcere şi va veni cu bucurie spre Stăpâ- 
nul. Dar cel care nu se va afla astfel se va tulbura şi mâhni 
neavând în sine însuşi nici reazem, nici mângâiere de un- 
deva. Fiindcă aici un prieten sau un frate ştie să călăuzească 
sufletul şi să alunge lupta lui [lăuntrică]; dar acolo lipsesc 
toţi aceştia atunci când îngerul ia sufletul în chip silnic şi 
aspru. Dar poate că ne-a înspăimântat acest cuvânt. Dacă 
însă şi simpla auzire ne-a produs spaimă, ce vom pătimi 
atunci când ni se vor face înseşi aceste lucruri? Cum va sta 
acel suflet înaintea tribunului lui Hristos? Căci potrivit pro- 



1 Mikra Katechesis, Thessaloniki, 1984, p. 270-272. 

rocului Daniel, „un râu de foc curge înaintea Lui, mii şi mii 
stau înaintea Lui şi zeci de mi de zeci de mii slujesc Lui" 
[7, 10], Judecătorul e înfricoşător şi cu neputinţă de înşelat 
şi, cum se spune în Evanghelie, vom da socoteală şi de ulti- 
ma vorbă deşartă [Mt 12, 36]. Şi cum va purta atunci sufle- 
tul acestea? Cu adevărat „înfricoşător lucru este a cădea în 
mâinile Dumnezeului Celui Viu" [Evr 10, 31], dar mult mai 
înfricoşător va fi atunci când va auzi preadreapta sentinţă 
şi va fi predat osândei nesfârşite. 

De aceea, fraţii mei, vă rog şi vă cer să ne împăcăm cu 
Dumnezeu înainte de moarte, să-L dobândim favorabil, să 
ne dobândim prieteni pe îngerii care vor veni la noi. Să 
avem veghetor ochiul gândului, să avem mintea nebiruită 
neabătându-ne de la rezistenţa în faţa patimilor, ci chiar de 
am aluneca puţin, să ne ridicăm repede stingând cu multe 
lacrimi săgeţile aprinse ale vrăjmaşului şi opunându-le 
dorul lui Hristos. „Căci mult poate rugăciunea dreptului" 
[Iac 5, 16]. Astfel că avem nevoie de rugăciunile unora 
pentru alţii, de pomenirile întreolaltă. Mult pot lacrimile, 
străpungerea [inimii] şi înainte de toate împărtăşirea Sfin- 
telor [Taine], 

Văzându-vă, nu ştiu cum, nepăsători faţă de ea, tare mă 
mir că, dacă duminica vă văd venind la Taine, în altă zi, 
dacă se face Liturghie, nu vă înghesuiţi nicicum. Deşi în 
mănăstire ar fi cu putinţă celui ce vrea să se cuminece în 
fiecare zi, acum întâmpinarea ei e mai rară şi chiar deloc. 
Spun acestea nu pur şi simplu, ca voind să veniţi la întâm- 
plare, căci stă scris: „Să se pună la încercare omul pe sine 
însuşi, şi aşa să mănânce din această Pâine şi să bea din 
acest Pahar; căci cine mănâncă şi bea cu nevrednicie, osândă 
însăşi îşi mănâncă şi bea, nedeosebit Trupul Domnului" 
[1 Co 11, 28-29]. Nu spun deci aceasta — să nu fie! — , ci ca 
prin dorinţa cuminecării să ne curăţim pe noi înşine şi să 
ne facem vrednici de acest dar, pe cât e cu putinţă, căci 
Pâinea care stă înainte e o împărtăşire de Viaţă. Fiindcă 
zice Domnul: „Eu sunt Pâinea Care S-a pogorât din cer. De 
va mânca cineva din Pâinea aceasta, va fi viu în veac. Iar 
pâinea pe care o voi da Eu e trupul Meu pe care-L voi da 

pentru viaţa lumii" [In 6, 57]. Ai văzut darul negrăit şi ne- 
sfârşit? Căci n-a murit numai pentru noi, ci ni S-a pus şi 
înainte spre mâncare. Ce lucru poate stârni mai bine o 
iubire puternică? Ce lucru poate fi mai mântuitor pentru 
suflet? Apoi, dacă înainte ar sta o mâncare ori o băutură 
comună, nimeni n-ar lipsi de la împărtăşirea lor în fiecare 
zi, ci dacă nu s-ar împărtăşi s-ar simţi foarte rău. Dar 
atunci când nu e o pâine comună, ci Pâinea Vieţii, şi nu un 
pahar comun, ci Paharul nemuririi, socotim lucrul indife- 
rent şi nu neapărat necesar. Şi cum n-ar fi aceasta o mare 
absurditate şi nebunie? Ci chiar dacă acest lucru s-a în- 
tâmplat, de acum înainte să ne asigurăm cunoscând pute- 
rea darului şi curăţind-ne şi împărtăşindu-ne din Sfintele 
Daruri pe cât e cu putinţă. Şi chiar dacă s-ar întâmpla să 
zăbovim într-un lucru de mână, după ce a bătut toaca, să 
lăsăm lucrul şi să ne împărtăşim din acest dar cu multă 
râvnă. Şi, pe cât socot, sau mai bine zis cum este adevărul, 
acest lucru ne va ajuta foarte mult să ne păzim curaţi prin 
pregătirea împărtăşirii. Căci prin indiferenţa faţă de cumi- 
necare cum nu vom fi cuceriţi de patimi? Dar ea ni se vă 
face merinde a vieţii veşnice. De care fie să ne facem vred- 
nici cu harul şi cu iubirea de oameni a Domnului nostru 
Iisus Hristos, Căruia fie slava şi puterea, împreună cu Tatăl 
şi cu Duhul Sfânt acum şi pururea şi în vecii vecilor. Amin. 

Sfântul Simeon Noul Teolog 

împărtăşire continuă cu lacrimi 
şi străpungerea inimii 1 



[Din Viaţa] 

Regimul ascetic zilnic 

25. Iată, aşadar, şi regimul de fiecare zi al acestui om de 
o curăţie extremă: Pâinea făcătoare de viaţă şi scumpul 
Sânge al lui Hristos, ierburi şi seminţe comestibile; căci cu 
acestea îşi susţinea viaţa trupului său, negustând nimic 
altceva în celelalte zile ale săptămânii afară de duminica, 
iar în zilele de sărbătoare lua parte la masa comună împre- 
ună cu fraţii cu faţă tristă şi străpungere [a inimii] neîn- 
cetată, după care mulţumind se ridica împreună cu ei şi 
fugind în chilie încuia uşile în urma lui şi stătea în picioare 
la rugăciune, după care citind puţin lua puţină odihnă cul- 
cându-se pe pământ; căci n-avea pat, cuverturi şi altceva 
care să servească trupului, ci pat cu aşternuturi şi covoare 
scumpe îi era pământul gol, şi nici pe acesta nu-1 avea ză- 
când în fiecare zi, fiindcă duminica şi de sărbătorile însem- 



1 Fragmente din Viaţa şi conduita celui întru sfinţi Părintelui 
nostru Simeon Noul Teolog preot şi egumen al mănăstirii Sfântul 
Mamas din Xirokerkos [scrisă de ucenicul său, cuviosul Nichita 
Stithatul], trad. rom. diac. Ioan I. Ică jr în: Sfântul Simeon Noul 
Teolog, Viaţa şi epoca. Scrieri IV, Ed. Deisis, Sibiu, 2006, p. 260-266; 
Cateheza 4, trad. în: Sfântul Simeon Noul Teolog, Cateheze. Scri- 
eri II, Ed. Deisis, Sibiu, ed. a Il-a revăzută, 2003, P- 52-73; Discursul 
etic 14, trad. în: Sfântul Simeon Noul Teolog, Discursuri teologice şi 
etice. Scrierii, Ed. Deisis, Sibiu, ed. a Il-a revăzută, 2001, p. 374-382. 

nate chilia îl avea fără somn de cu seară şi până în zori, şi 
nu se împărtăşea de somn nici măcar ca marele Arsenie 2 , 
ci de îndată ce scânteia soarele, stătea în picioare la rugă- 
ciune înecat în lacrimi preafierbinţi; căci nu punea nimic 
altceva mai presus şi mai de preferat decât convorbirea 
cu Dumnezeu. Şi se sârguia foarte mult să nu-i scape un 
cuvânt nefolositor [Mt 12, 36], căci ştia foarte bine că în- 
călcarea chiar şi a celei mai mici în aparenţă porunci a lui 
Hristos aduce nu mică primejdie în viaţa viitoare. 

Programul duhovnicesc zilnic 

26. Şi putea fi văzut în fiecare zi alergând cu însufleţire şi 
cu duh aprins ca într-un stadion cursa poruncilor [Ps 118, 32] 
lui Hristos, fără să se întoarcă spre vreun om, devenit în- 
treg atenţie, întreg plin de căldura Duhului, întreg plin de 
descoperiri şi luminări dumnezeieşti. De aceea toată ziua 
stătea încuiat în chilie şi nu ieşea deloc din ea: lucra şe- 
zând în ea mierea virtuţii şi construia frumos ca o albină 
iubitoare de lucru [Pr 6, 8] fagurii de ceară pentru fiecare 
virtute, ca să aibă pentru viitor o hrană necheltuită şi să 
aducă împăratului şi Dumnezeului său roadă vrednică de 
masa cerească. Drept pentru care la începutul zilei, cum s-a 
spus, adunându-se pe sine însuşi întreg din cele din afară, 
stătea la rugăciune, răpindu-şi mintea sus şi unindu-se în 
chip imaterial cu Dumnezeu Cel Imaterial, neavând gândi- 
rea trasă de nicio grijă, nici împărţită în simţuri, iar însuşi 
Divinul o lua numaidecât înaintea cererilor lui şi, învălu- 
indu-i mintea în lumina Lui naturală şi topind orice lucru 
pământesc se mai afla în ea, umplea inima lui de căldura 
Duhului şi de toată veselia. Atunci spălat de lacrimi ca de o 
baie şi ajuns întreg ca o flacără din pricina rugăciunii, ieşea 
din chilie pentru „catisma" [Psaltirii], după care frecventa 
dumnezeieştile Scripturi şi citind vieţile asceţilor dinainte 
aduna în el însuşi izbânzile acelora. 

27. După citire se atingea de lucrul manual, scriind caie- 
tele de Dumnezeu insuflatelor Scripturi, căci scria foarte 



2 Pateric, awa Arsenie 15; PG 65, 97C. 

frumos şi, când erau văzute, toate cele scrise de el umpleau 
sufletul de plăcere. Iar când bătea toaca, se scula deîndată 
la cântarea de imne lui Dumnezeu, şi când se săvârşea 
dumnezeiasca Ofrandă [Liturghie], închizându-se după citi- 
rea Evangheliei într-unui din paraclisele bisericii stătea în 
picioare la rugăciune şi vorbea cu Dumnezeu cu lacrimi, 
până când preotul înălţa Pâinea; după care ieşind de acolo 
întreg foc dumnezeiesc se împărtăşea cu preacuratele Taine. 
Apoi se întorcea în tăcere în chilia lui şi, gustând din acea 
masă modestă şi fără pretenţii [de care am vorbit mai sus], 
se apuca după obicei de lucrul său, cum s-a spus. Dar când 
cădea seara şi începea noaptea putea fi văzut ca o altă stea 
neadormită strălucind în întunericul ei stând în picioare 
până la miezul nopţii la rugăciune şi în frecventarea dum- 
nezeieştilor Scripturi, iar uneori ieşind din el însuşi [în 
extaz] prin contemplări dumnezeieşti şi unindu-se în chip 
tainic cu Dumnezeu. 

28. Iar când toaca bătea ceasul al şaptelea din noapte 
[ora 1], se scula de la pământul pe care culcându-se gusta 
puţină odihnă şi, aducându-I lui Dumnezeu împreună cu 
fraţii imnele dimineţii, petrecea în picioare toată utrenia 
până la sfârşitul ei, căci nu şedea când se citeau dumneze- 
ieştile Scripturi, ci intrând într-unui din paraclisele bisericii 
stătea în picioare ascultând neclintit citirea udând pardo- 
seala cu lacrimi. Iar când slujba de dimineaţă se termina, 
ieşind în tăcere singur şi în urma tuturor din biserică, 
alerga în chilia lui şi începea iarăşi sfintele lui lupte. Aceasta 
era cursa luptelor ascetice de toată ziua şi noaptea ale minu- 
natului Simeon. Iar în zilele Postului Mare rămânea aproape 
nemâncat toate zilele săptămânii afară de sâmbăta şi du- 
minica, fiindcă în aceste două zile gusta ceva grăunţe şi 
legume fierte; nu se culca niciodată pe o parte, ci când ve- 
dea că firea se muia, plecându-şi capul pe braţe aşa cum 
şedea, îi dădea astfel o odihnă chinuită şi plină de durere 
şi un somn mincinos până la un ceas. Aceasta era lucrarea 
ostenelilor de început şi de mijloc ale întrecerii sale după 
reguli [2 Tim 2, 5]. 

Pregătit pentru preoţie 

29. Şi după ce a alergat aşa timp de doi ani şi a trecut 
frumos de mijloc, alerga cu înţelepciune spre desăvârşire: 
observând cu ochiul contemplării firile celor ce sunt, cu- 
noştea raţiunile pentru care acestea îşi aveau mişcarea de 
sus, limba i-a fost limpezită de Duhul şi grăia cuvinte bune 
în mijlocul bisericii lui Hristos [Ps 44, 1]. Iar când păstorul 
şi învăţătorul [egumenul] său a cunoscut că ucenicul alerga 
repede prin căldura Duhului la statura de bărbat desăvârşit 
la măsura vârstei lui Hristos [Ef 4, 13], s-a gândit frumos 
să-1 pună ca pe o făclie aprinsă în sfeşnicul Bisericii cre- 
dincioşilor, ca să lumineze tuturor celor din ea cu lumina 
cunoaşterii care-1 luminase pe el. 

Hirotonit preot 

30. Deci pe când acel sfânt bărbat gândea astfel de lucruri 
despre Simeon, după scurt timp întâi-stătătorul acelei mă- 
năstiri [Antonie] a plecat la Domnul lăsând cele de jos. Şi 
cu votul patriarhului Nicolae Chrysoverghis [980-992] şi 
al monahilor de la Sfântul Mamas, cel care liturghisea îm- 
preună cu puterile de sus a fost urcat pe scaunul de învă- 
ţător şi hirotonit preot, nu fără osteneală şi o lăudabilă 
rezistenţă cu care s-a împotrivit tare în smerenia inimii, 
temându-se de demnitatea preoţiei şi împingând departe 
de el povara stăpânirii din pricina unei timidităţi lăudabile 
şi mai bune. A fost uns, aşadar, cu untdelemnul veseliei 
[Ps 44, 8] şi glăsuia poporului pacea cel care a primit cu 
glas mare de la toţi mărturie că era vrednic să fie preot şi 
povăţuitor în tainele lui Dumnezeu, văzătorul vedeniilor 
înfricoşătoare pe care le contempla cu ochi de heruvimi. 
Fiindcă atunci când preaînţeleptul Simeon a fost făcut 
preot de arhiereu, şi acesta a rostit asupra lui rugăciunea, 
iar el avea genunchiul şi capul plecat în faţa tainei, a văzut 
vedenie şi, iată, Duhul Sfânt coborând în chip de lumină 
infinită, simplă şi fară formă, a acoperit preasfântul său cap, 
[Duh] pe Care în cei patruzeci şi opt de ani ai preoţiei lui 
L-a văzut pogorându-Se peste Jertfa sfântă adusă de el lui 

Dumnezeu, cum el însuşi a spus cuiva ascunzându-se ca şi 
cum vorbea despre un altul şi stă scris în zicerile lui. 

Simeon despre înălţimea preoţiei 

31. Cine deci în generaţia aceasta s-a suit la o înălţime 
atât de mare, încât să vadă pururea în chip curat pe Duhul 
Sfânt, să-L audă grăind şi să-L simtă lucrând şi miş- 
cându-Se? Venind de aici în adâncurile smeritei-cugetări, 
se sârguia să se ascundă dacă era cu putinţă chiar şi de cei 
cu care vieţuia împreună, întorcând spatele slavei omeneşti. 
De aceea, fiind adesea întrebat de unii cum anume trebuie 
să fie preotul, de-abia răspundea cu străpungerefa inimii] 
şi suspinând: „Vai, fraţilor, de ce mă întrebaţi despre unele 
ca acestea? E un lucru înfricoşător chiar şi numai a ne 
gândi la el. Eu nu sunt nicidecum vrednic când mă gândesc 
la demnitatea înfricoşătoare a preoţiei. Totuşi, eu, josnicul 
şi umilul, ştiu negreşit cum trebuie să fie preotul: mai întâi 
trebuie să fie curat nu numai la trup, ci şi, mult mai mult, 
la suflet. Nu numai aceasta, dar trebuie să fie nepărtaş la 
orice păcat, în purtarea din afară trebuie să fie smerit, iar 
în starea dinăuntru zdrobit [cu inima]. Iar când stă înain- 
tea Sfintei Mese, trebuie să vadă cu mintea Dumnezeirea, 
iar cu simţurile darurile puse înainte, şi trebuie să-L aibă 
în inima sa în chip conştient [gnostos] pe însuşi Cel pre- 
zent în chip nevăzut în daruri, ca să-I poată aduce cu în- 
drăzneală rugăciunile, să vorbească cu Dumnezeu Tatăl ca 
un prieten cu prietenul lui şi să spună fară osândă «Tatăl 
nostru Care eşti în ceruri» ca unul care are pe adevăratul 
Dumnezeu şi pe Cel ce este prin fire Fiu al lui Dumnezeul 
locuind în el prin Duhul Sfânt Care locuieşte în el"3. 

32. Spunând acestea vărsa şiroaie de lacrimi şi-i ruga pe 
fiecare din cei care erau împreună cu el să nu dorească 
această stare, nici să alerge la ea cu nevrednicie înainte de 



3 Această cuvântare despre preoţie a lui Simeon e redată în Phi- 
lokalia greacă (şi PG 120, 685CD) între Capitolele sale practice şi 
teologice (cap. 119); cf. FR 6, 1977, p. 117-118, unde însă pr. prof. 
Dumitru Stăniloae o atribuie greşit lui Simeon Evlaviosul. 

a fi ajuns prin multe osteneli la o stare asemănătoare acestei 
înalte taine înfricoşătoare pentru îngeri, ci să se osteneas- 
că în fiecare zi în lucrarea sârguincioasă a poruncilor lui 
Hristos şi să se pocăiască în fiecare ceas pentru greşelile 
făcute, ca unii ce sunt oameni, nu numai cu trupul, ci şi cu 
mintea, cu gândurile nearătate ale sufletului, şi aşa să-I 
aducem lui Dumnezeu în fiecare zi cu duh zdrobit jertfă 
pentru noi înşine, iar pentru aproapele nostru rugăciuni şi 
cereri cu lacrimi: aceasta e liturghia noastră tainică, cea 
care-I place lui Dumnezeu şi „pe care primind-o în sfântul, 
cel mai presus de ceruri şi duhovnicescul Său jertfelnic, ne 
dă în schimb darul Preasfântului Duh". 

Cum liturghisea Simeon 

33. Aşa răspundea deci celor care-1 întrebau şi într-o ase- 
menea stare el, care liturghisea împreună cu cetele cele de 
sus, şezând în scaunul preoţilor, aducea pururea lui Dum- 
nezeu jertfa cea fără de sânge în vederea Duhului şi cu o 
formă a feţei cu chip de înger. Căci nici cel care-şi aţintea 
privirea spre el în timpul Liturghiei, chiar dacă era stabil la 
suflet, nu putea privi fix strălucirea feţei lui când dădea 
poporului pacea, întunecându-i-se ochii din pricina razelor 
care ţâşneau din ea, ci aşa cum cel care se uită dintr-o dată 
la discul soarelui îşi întunecă lumina inerentă lui, tot aşa 
păţea şi el şi se strângea în sine. Căci, revărsându-se întreg 
în trupul său întreg, harul Duhului îl făcea întreg foc şi 
aproape de neapropiat pentru ochii omeneşti în timpul 
Liturghiei lui. Spunea şi Simeon efeseanul, care a fost şi 
el ucenic al bărbatului şi povestea cuiva cele ale aceluia: 
„Liturghisind împreună cu sfântul, descoperindu-ni-se ochii 
minţii l-am văzut în vremea aceea a Liturghiei lui înăun- 
trul jertfelnicului îmbrăcat în haine patriarhale cu omofor 
şi îndeletnicindu-se cu dumnezeieştile Taine". Iar Meletie 
care a fost tuns de mâna lui, mi-a întărit aceasta: „Adesea 
vedeam un nor luminos acoperindu-1 întreg când stătea în 
altar în timpul sfintei Ofrande [Liturghii]. Şi pe drept cu- 
vânt, căci aceia care se disting prin înălţimea virtuţilor se 
învrednicesc şi de slava dumnezeiască." 

[Din Cateheza 4] 



„Să nu ne cuminecăm fără lacrimi! 9 ' 

Deoarece, părinţilor şi fraţilor, citiţi scrierile cele insu- 
flate de Dumnezeu ale sfântului părintelui nostru Simeon 
Studitul, scrieri care ne vorbesc despre faptele lui sublime 
şi pe care el însuşi le-a alcătuit spre folosul multora mişcat 
fiind de Duhul Cel dumnezeiesc; iar aici laolaltă cu celelalte 
isprăvi mai presus de fire ale lui a scris şi a învăţat limpede, 
precum a păzit de altfel neabătut în întreaga sa viaţă, şi 
acest lucru zicând: „Frate, fără lacrimi să nu te cumineci 
vreodată!" 4 şi auzind aceasta ascultătorii — şi ei erau mulţi — , 
nu numai mireni, ci şi monahi — dintre cei mai renumiţi şi 
slăviţi pentru virtutea lor — , s-au mirat de acest cuvânt, şi, 
uitându-se unii la alţii, au spus într-un suflet şi cu un singur 
glas, pe jumătate ironic: „Atunci să nu ne mai cuminecăm 
niciodată, ci să rămânem cu toţii necuminecaţi !" Auzind 
deci aceasta eu, nenorocitul şi ticălosul, şi aducându-mi 
aminte în parte de cei ce spuneau acestea şi de cuvintelş 
lor, cuprins fiind de durere, am plâns cu amar grăind în 
mine însumi întru durerea inimii mele aşa: „Oare aceştia 
au spus ceea ce spuneau având într-adevăr o astfel de dis- 
poziţie faţă de acest lucru şi judecând într-adevăr şi din tot 
sufletul lor că el este cu neputinţă? Sau au râs de acest cu- 
vânt mai degrabă socotind că faptul de a plânge numai în 
vremea cuminecării e doar o mică ispravă?" Fiindcă, negre- 
şit, dacă nu va avea cineva înaintea lui Hristos Dumnezeu 
plânsul ca lucrare de fiece zi şi de fiece noapte, acela nici 
atunci când va voi să se cuminece cu dumnezeieştile Taine 
nu va putea plânge câtuşi de puţin potrivit lui Dumnezeu, 
nici nu va putea vărsa picături de lacrimi. Căci cum i-ar 
putea veni cuiva aşa ceva dacă nu printr-o economie ne- 
grăită sau din întâmplare, dintr-o cauză oarecare şi doar 
arareori? Ceea ce nu mi se pare de mirare, când mulţi * 



4 Cf. Simeon Evlaviosul, Cuvânt ascetic, cap. 24 (Philokalia 
greacă cap. 144) [trad. rom. în: Sfântul Simeon Noul Teolog, Viaţa 
şi epoca. Scrieri IV, Ed. Deisis, Sibiu, 2006, p. 112]. 

plâng sau lăcrimează în chiar clipa ieşirii sufletului din 
trupul lor (eu însă socot că aceştia nu sunt mulţi, ci mai 
degrabă foarte puţini şi uşor de numărat). Iar dacă aceştia 
socotesc că este negreşit cu neputinţă şi acest lucru: şi 
anume faptul de a te împărtăşi în fiecare zi vărsând lacrimi 
cu înfricoşătoarele Taine, atunci vai de neştiinţa lor, vai de 
nesimţirea, vai de lipsa de minte şi de nebunia celor ce 
grăiesc acestea, vai de nepăsarea şi învârtoşarea lor! Căci 
dacă s-ar fi judecat ei înşişi, n-ar mai fi judecaţi de propriile 
lor cuvinte; dacă s-ar fi îngrijit de pocăinţă, n-ar mai fi pro- 
clamat vreodată sus şi tare că acest lucru e cu neputinţă; 
dacă ar fi avut o făptuire roditoare, n-ar fi fost lipsiţi cu 
totul de gustarea unui asemenea lucru bun, a unui ase- 
menea dar al lui Dumnezeu; dacă ar fi dobândit frica de 
Dumnezeu în inima lor, ar fi dat mărturie că este cu putinţă 
şi să plângi şi să lăcrimezi nu numai în vremea împărtăşirii 
cu dumnezeieştile Taine, ci şi în tot ceasul. 

Străpungerea inimii ţine de voinţa, nu de firea omului 

De aceea, vrând să încredinţez şi iubirea voastră despre 
acest lucru, am ales să vă pun unele întrebări, ca şi cum aş 
vorbi chiar cu aceia care spuneau unele ca acelea: „Spu- 
neţi-mi, fraţi preaiubiţi, de ce e cu neputinţă acest lucru?" 
„Pentru că, zic aceştia, unii sunt predispuşi prin fire şi fără 
osteneală, ca de la sine, să aibă străpungerea [inimii]; alţii 
însă, fiind mai aspri la inimă şi cu inimi de piatră, nu sunt 
străpunşi nici chiar atunci când sunt loviţi. Aşadar, cei ce 
sunt aşa cum vor putea plânge sau cum se vor putea cumi- 
neca întotdeauna cu lacrimi? încă şi preoţii ce săvârşesc 
dumnezeiasca Liturghie şi Jertfa fără de sânge cum vor 
putea ei plânge?" „Deci însuşi acest fapt, şi anume acela de 
a fi, cum spuneţi, aspri şi cu anevoie de mişcat spre stră- 
pungere, de unde anume vine? Spuneţi dacă ştiţi? Iar dacă 
nu ştiţi, atunci, pogorându-vă puţin fără nicio ruşine din 
înălţimea voastră şi plecându-vă binevoitor urechea, să nu 
socotiţi un lucru nevrednic de voi să învăţaţi de la mine, cel 
din urmă dintre toţi; căci scris este: «Dacă s-a descoperit 
celui de pe urmă, cel dintâi să tacă» [1 Co 14, 30]." 

„De unde, zic ei, vine faptul că unul este aspru, iar altul 
uşor înclinat spre zdrobire?" „Ascultă! Acest lucru vine din 
alegerea liberă a voinţei fiecăruia, care la unul este bună, 
iar la altul rea; din gândurile fiecăruia, care la unul sunt 
rele, iar la altul nu; şi din faptele fiecăruia, care la unul 
sunt potrivnice, iar la altul iubitoare de Dumnezeu. Şi dacă 
vrei, bagă de seamă şi vei afla că toţi cei din veac sunt cum 
sunt numai din aceste trei pricini, fiindcă mulţi s-au făcut 
din buni răi şi din răi buni. [...] 

Monahiifară străpungerea inimii 

Astfel, nu din fire, cum socotesc unii, ci din alegerea 
voinţei ajunge orice om fie smerit şi uşor de înclinat spre 
străpungere, fie aspru la inimă, învârtoşat şi lipsit de stră- 
pungere; căci de unde, spune-mi, se va străpunge la suflet 
şi va vărsa lacrimi din ochii săi cel care-şi petrece aproape 
toată ziua umblând încoace şi în colo şi neîngrijindu-se nici 
de tăcerea buzelor, nici de rugăciune, nici de citire, nici de 
liniştire, ci uneori vorbind cu vecinii în timpul slujbelor, 
lipsindu-se nu numai pe sine însuşi de folos, ci şi pe cei ciî 
care vorbeşte, iar alteori luând în râs şi defăimând pe fraţii 
cei mai evlavioşi şi chiar pe egumen? Când va dobândi 
străpungere cel ce scrutează cu curiozitate lucrurile mă- 
năstirii şi nu numai cele ale mănăstirii, ci şi viaţa fiecăruia 
în parte, zicând uneori unora dintre fraţi: „Am auzit ieri 
cutare şi cutare", alteori: „Ai aflat ce s-a întâmplat cu cutare, 
săracul?" Şi iarăşi: „Aţi auzit de nenorocirea lui cutare?" 
îşi mai aduce aminte oare unul ca acesta de răutăţile pro- 
prii ca, îndurerându-se, să verse lacrimi din ochii lui când 
iese de la Liturghie în timpul citirii dumnezeieştilor Scrip- 
turi aşezându-se aproape sau mai departe şi vorbind cu 
unii, povestindu-şi, când acela când ceilalţi, întâmplări 
nefolositoare şi grăind aşa: „Aţi auzit ce-a făcut egumenul 
cutărui frate?", iar altul: „Dacă vă spun ce a făcut cutare, 
săracul, ce veţi spune?" Cel care discută unele ca acestea, 
şi mai rele decât acestea, cel care îi ocupă pe alţii şi se ocupă 
pe sine însuşi cu asemenea flecăreli, când oare va ajunge la 
conştiinţa păcatelor proprii şi se va plânge pe sine însuşi? 

Asistarea la slujbe nu e de ajuns 

Căci cel care nu ia aminte la cuvintele insuflate de Dum- 
nezeu nici nu pune uşă de îngrădire împrejurul buzelor lui 
[Ps 140, 3], nici nu-şi întoarce urechea lui de la auzire de- 
şartă [Ps 118, 37] şi nu-şi aduce aminte de răspunsul de pe 
urmă şi de înfricoşătorul tribunal al lui Hristos, cum va 
trebui să ne înfăţişăm cu toţi goi şi dezbrăcaţi înaintea lui şi 
să dăm cuvânt pentru cele grăite de noi, cum oare ar putea 
dobândi lacrimi şi se va putea plânge cu căldură pe sine 
însuşi, chiar dacă ar fi să trăiască mai mult de o sută de ani 
în haina monahală? Cum cel care cere pentru sine însuşi 
întâietăţile la starea în biserică sau la şederea la masă şi se 
luptă şi se întristează mereu de unele ca acestea, se va în- 
trista vreodată pentru sufletul lui şi va plânge cu amar [Lc 
22, 62] înaintea lui Dumnezeu? Iar cel care pretextează 
pretexte în păcate [Ps 140, 4] punând înainte neputinţa sa, 
deşi este viguros şi tânăr, şi măsurându-se pe sine însuşi 
cu cei mai evlavioşi dintre fraţi care se ostenesc mult şi în 
chip îndelungat în asceză, zicând: „N-oi fi eu al doilea, mai 
prejos decât cutare sau decât cutare pentru că, iată, acela 
stă pentru că se sprijină [în strană], şi ducându-se iarăşi 
stă sprijinindu-se", punându-se pe sine însuşi pe acelaşi 
plan cu aceia, el care poate nu e vrednic nici măcar de locul 
cel mai de jos — când ajunge oare să-şi dea seama de ne- 
putinţa lui, ca, suspinând din suflet, să fie străpuns la ini- 
mă şi să verse lacrimi din ochii săi? Fiindcă slava deşartă, 
care-1 face rob lâncezelii [akedia], nu-1 mai lasă să îndure 
în răbdare şi oricare din unii ca aceştia petrece la toate 
slujbele în trândăvie şi nepăsare, pălăvrăgind necontenit 
poveşti deşarte şi băbeşti [1 Tim 4, 7] cu vecinii lui şi cu cei 
ce primesc să-1 asculte. Şi aşa, intrând în chip nesimţitor 
sau mai bine spus fără durere la dumnezeieştile slujbe îm- 
preună cu bărbaţii duhovniceşti şi cinstitori de Dumnezeu, 
iese de acolo fără niciun folos, nesimţind nicio schimbare 
în mai bine întâmplându-se cu el, schimbare dată de 
Dumnezeu prin străpungerea [inimii] celor ce se luptă, şi, 
părându-i-se că îi este de ajuns numai să nu lipsească de la 

slujbele rânduite — adică de la utrenie, de la vecernie şi de 
la ceasurile cântate — , pentru a ajunge aşa, simplu, la iz- 
bânda virtuţilor şi la desăvârşirea celor desăvârşiţi, după 
vârsta lui Hristos [Ef4, 13]. Fiindcă am cunoscut pe unii 
care până într-atât erau stăpâniţi de o asemenea amăgire 
sârguindu-se numai să nu cadă în vreun păcat trupesc, 
încât, neîngrijindu-se să fugă în genere de cele făcute în 
ascuns sau de cele meditate în cele nearătate ale inimii, li 
se părea că se vor mântui fără nicio altă lucrare, adică fără 
rugăciune şi tăcerea buzelor, fără priveghere, înfrânare şi 
sărăcia duhovnicească [Mt 5, 3], fără smerenie şi iubire, 
asistând numai pur şi simplu la slujbe. Dar nu aşa stau 
lucrurile, fiindcă Dumnezeu nu se uită la faţa omului [1 Rg 
16, 7], nici numai la veşmântul cel din afară al deprinderilor, 
nici la strigătele noastre, fraţilor, ci la o inimă înfrântă şi 
smerită [Ps 50, 19], paşnică şi purtând frica lui Dumnezeu: 
„Peste cine, spune, voi privi dacă nu peste cel blând şi 
liniştit şi care tremură la cuvintele Mele?" [Is 66, 2]. [...] 

Lacrimile şi străpungerea spală casa sufletului 

Străpungerea [inimii] este o roadă a lucrării [virtuţilor] 
şi aduce roade, sau, mai degrabă, face şi zideşte toate virtu- 
ţile, precum mărturiseşte de Dumnezeu insuflata Scriptură 
[2 Tim 3, 16]. Prin urmare, şi cel ce vrea să reteze patimile 
şi să dobândească virtuţile, pe aceasta trebuie să o caute cu 
sârguinţă mai înainte de toate cele bune şi decât toate vir- 
tuţile, fiindcă fară aceasta nu-şi va vedea niciodată sufletul 
său curat; şi, dacă nu dobândeşte această curăţie, negreşit 
nici trupul nu-1 va avea curat. Fiindcă fară apă e cu nepu- 
tinţă să fie spălată haina murdărită, şi fară lacrimi e şi mai 
cu neputinţă ca sufletul să se spele şi să se curăţească de 
pete şi întinăciuni. Să nu pretextăm pretexte [Ps 140, 4] 
păgubitoare de suflet şi deşarte sau, mai bine zis, cu totul 
mincinoase şi care duc la pierzanie, şi să căutăm din tot 
sufletul această împărăteasă a virtuţilor. 

Căci cel care o caută din tot sufletul o va afla [Mt 7, 8]; 
sau, mai degrabă, venind ea însăşi îl va găsi pe cel care o 
caută cu osteneală, şi chiar dacă va avea o inimă mai în- 

vârtoşată decât arama, decât fierul sau decât diamantul, 
de îndată ce vine, o face mai moale decât ceara. Fiindcă e 
un foc dumnezeiesc care destramă munţii şi stâncile [3 Rg 
19, 11], face netede toate [Lc 3, 5], le face raiuri şi pre- 
schimbă sufletele care-1 primesc. Pentru că în mijlocul aces- 
tora se face izvor ţâşnitor, apă a vieţii care izvorăşte şi curge 
pururea [In 4, 14; Ap 22, 1] şi le udă din belşug, şi se scurge 
ca dintr-o cisternă peste cei de aproape şi peste cei de de- 
parte [Ef2 9 17] şi umple până peste margini sufletele care 
primesc cuvântul cu credinţă [Lc 8, 13 ş. a.]. Fiindcă mai 
întâi spală de întinăciune pe cei ce se împărtăşesc de ea, 
apoi spală împreună şi şterge şi patimile, smulgându-le ca 
pe nişte cruste de pe răni, adică răutatea, invidia, slava de- 
şartă şi toate celelalte care urmează acestora; şi nu numai 
acestea, ci, alergând ca o flacără, le şterge câte puţin ar- 
zându-le în fiecare ceas ca pe nişte spini; mai întâi trezeşte 
dorul libertăţii şi curăţirii desăvârşite de acestea, iar mai 
apoi dorinţa de bunătăţile puse deoparte şi gătite de Dum- 
nezeu celor ce-1 iubesc pe El [1 Co 2, 9]. 

Toate acestea însă le lucrează dumnezeiescul foc al stră- 
pungerii împreună cu lacrimile, sau mai degrabă prin la- 
crimi; dar fără lacrimi, precum spuneam, un lucru din 
acestea nu s-a făcut nici nu se va face cândva în noi înşine 
sau în oricare altul. Fiindcă nu din dumnezeieştile Scrip- 
turi va demonstra cineva aceasta: şi anume că fără lacrimi 
şi fără străpungere necontenită s-a curăţit vreodată vreun 
om sau s-a făcut sfânt sau a primit Duhul Sfânt sau a văzut 
pe Dumnezeu sau L-a cunoscut sălăşluindu-Se în el sau L-a 
avut pe Acesta vreodată sălăşluind întreg în inima lui, fără 
să fi premers căinţa şi străpungerea şi lacrimi necontenite 
ţâşnind pururea ca dintr-un izvor să inunde şi să spele casa 
sufletului şi să o scalde în rouă şi să răcorească sufletul 
cuprins şi aprins de focul cel neapropiat [1 Tim 7, 16]. 

Plânsul duhovnicesc, chezăşia virtuţilor 

Aşadar, cei ce spun că nu e cu putinţă să plângem şi să 
ne tânguim în fiecare zi şi noapte dau mărturie că ei înşişi 
sunt dezbrăcaţi de orice virtute. Căci dacă sfinţii noştri 



414 



părinţi spun aşa: „Cine vrea să-şi reteze patimile şi le re- 
tează prin plâns, şi cine vrea să dobândească virtuţile le 
dobândeşte prin plâns"s, e evident că acela care nu plânge 
în fiecare zi nu-şi retează patimile, nici nu primeşte virtu- 
ţile, chiar dacă se pare că străbate prin toate. Fiindcă la ce 
folosesc, spune-mi, uneltele meşteşugului, dacă nu e de faţă 
meşteşugarul care ştie să prelucreze materia şi să facă din 
ea un vas armonios? Şi ce câştigă grădinarul dacă lucrează 
toată grădina, dacă seamănă şi sădeşte în ea tot felul de 
legume, iar peste ele nu cade ploaie de sus şi nu le udă 
umezeala apei? Negreşit niciunul. Tot aşa nici cel ce stră- 
bate toate celelalte virtuţi şi se osteneşte nu va avea niciun 
câştig din ele fără această sfântă şi fericită stăpână şi zidi- 
toare a tuturor virtuţilor. 

Fiindcă aşa cum, fară armata aflată sub conducerea lui, 
împăratul ajunge neputincios şi la cheremul tuturor şi nu se 
arată a mai fi împărat, ci este ca unul din ceilalţi oameni, şi 
aşa cum mulţimea oştirilor şi armatelor fară împărat sau 
fară generalul lor se risipesc uşor şi sunt nimicite de po- 
trivnici, tot aşa socoteşte că este şi plânsul faţă de celelalte 
virtuţi; fiindcă prin oştirea adunată la un loc înţelegem 
virtuţile începătorilor, iar împăratul şi generalul acestora e 
fericita plângere şi tânguire, prin care toată oştirea e pusă 
şi aşezată în linie de bătaie, încurajată, antrenată, întărită 
şi învăţată unde, cum, când şi cât să ia armele şi să împo- 
triva cui, la bună vreme şi prilej, şi ce iscoade să trimită şi 
ce străji să pună şi ce discuţii să aibă cu trimişii potrivnici- 
lor şi cu care anume — fiindcă se poate ca şi numai dintr-o 
singură discuţie să-i întoarcă pe toţi înapoi, iar uneori prin 
simplul fapt de a nu-i fi primit la discuţii — şi cum trebuie 
făcute ambuscadele şi atacurile surpriză împotriva lor, când 
şi ce fel de armată trebuie trimisă împotriva lor şi în ce 
locuri, toate acestea le sugerează în chip limpede, spun, 
plânsul; fără el însă tot poporul virtuţilor e la cheremul 
potrivnicilor. 



s Patericul (egiptean), PG 65, 53A: Pimen 119; în colecţia sistema- 
tică (PL 73, 1055C) e atribuită Sfântului Antonie cel Mare. 

Căinţă, plâns, lacrimi 

De aceea, înainte de toate şi împreună cu toate, lucrul 
nostru al tuturor, fraţilor, să ne fie căinţa şi plânsul unit cu 
ea, şi lacrimile care urmează plânsului; fiindcă nici plânsul 
nu este fără căinţă, nici lacrimile fără plâns; şi toate aces- 
tea trei sunt legate între ele, şi nu e cu putinţă ca unul să se 
arate fără celălalt. Să nu spună cineva că e cu neputinţă să 
plângă în fiecare zi; căci cel ce spune aceasta, spune că e 
cu neputinţă şi să ne căim în fiecare zi şi răstoarnă toate 
dumnezeieştile Scripturi, ca să nu spun şi însăşi porunca 
Domnului: „Pocăiţi-vă, că s-a apropiat împărăţia ceruri- 
lor" [Mt 4, 17], şi iarăşi: „Cereţi şi vi se va da, căutaţi şi veţi 
afla, bateţi şi vi se va deschide" [Mt 7, 7]. Fiindcă dacă spui 
că e cu neputinţă să ne căim, să plângem şi să lăcrimăm în 
fiecare zi, atunci cum vei spune că va fi cândva cu putinţă 
să se înfăptuiască de către nişte oameni stricăcioşi smerita- 
cugetare, bucuria pururea şi rugăciunea neîncetată [1 Tes 
5, 17], dar chiar şi dobândirea unei inimi curate de tot felul 
de patimi şi gânduri rele pentru a vedea cineva pe Dumne- 
zeu [Mt 5, 8]? Nicidecum. Şi aşa vei ajunge să fii aşezat 
împreună cu cei necredincioşi, iar nu cu cei credincioşi. 
Căci dacă Dumnezeu a spus că toate acestea simt cu putinţă 
să se facă de către noi şi El spune şi strigă acest lucru în 
fiecare zi, dar tu îl contrazici pe faţă pe Acela, spunând că 
ele sunt cu neputinţă pentru noi, negreşit nu te vei deosebi 
cu nimic de necredincioşi. 

Vrei, aşadar, să nu te cumineci vreodată fără lacrimi? Fă 
cele cântate şi citite de tine în fiecare zi şi vei putea săvârşi 
neîncetat şi aceasta. Dar care sunt acestea? Ascultă pe cel 
ce spune: „Fiindcă nu cei ce ascultă Legea sunt drepţi la 
Dumnezeu, ci cei ce fac Legea se vor îndrepta" [Rm 2, 13]. 
Dar ca să nu lungim cuvântul, îţi voi aduce aminte aceste 
cuvinte ale lui David: „Nu mă voi sui pe patul meu de 
odihnă, nu voi da somn ochilor mei şi genelor mele dormi- 
tare şi odihnă tâmplelor mele, până ce nu voi găsi loc 
Domnului, lăcaş Dumnezeului lui Iacob" [Ps 131, 3-5], şi 
iarăşi: „Nu este pace în oasele mele de la faţa păcatelor 

mele, că fărădelegile mele au covârşit capul meu, ca o sar- 
cină grea apăsat-au peste mine. împuţitu-s-au şi au putrezit 
rănile mele de faţa nebuniei mele. Chinuitu-m-am şi m-am 
gârbovit până în sfârşit, toată ziua mâhnindu-mă umblam. 
Necăjitu-m-am şi m-am smerit foarte; răcnit-am în suspi- 
narea inimii mele [Ps 37, 4-7. 9], făcutu-m-am ca o pasăre 
singuratică pe acoperiş, asemănatu-m-am pelicanului pus- 
tiei, că cenuşă am mâncat în loc de pâine şi băutura mea 
cu plânsul am amestecat-o [Ps 101, 8. 7. 10]. Ostenit-am în 
suspinul meu, spăla-voi în fiecare noapte patul meu, cu 
lacrimile mele aşternutul meu voi uda [Ps 6, 7Y 6 . Fiindcă 
zice şi Sfântul Ioan Scărarul: „Setea şi privegherea necăjesc 
inima, iar din inima necăjită ţâşnesc ape"?. Iar celelalte 
câte s-au spus despre unele ca acestea le va învăţa cel ce va 
voi să se plece asupra acestei cărţi. 

Deci dacă şi tu vei împlini neştirbit din toată inima cu 
smerită-cugetare şi credinţă acestea pe care le cânţi şi le 
citeşti sau îi auzi pe alţii citindu-le în fiecare zi, amin îţi 
vestesc ţie bucurie mare [Lc 2, 10] că, dacă stărui făcând 
acestea, însetând, priveghind, supunându-te până la moarte 
şi ascultând fară deosebire şi făţărnicie de întâi-stătătorul 
tău, suportând tot necazul şi ocara, şi defăimarea şi batjo- 
cura, şi nu numai acestea, dar şi loviturile şi înţepăturile 
de la fraţii cei mai josnici, rămânând cu toată mulţumirea, 
tară ţinere de minte de rău, faţă de ei şi rugându-te pentru 
ei, atunci bucură-te şi veseleşte-te cu bucurie negrăită, pen- 
tru că nu numai seara şi dimineaţa şi la amiază [Ps 54, 8], 
ci şi mâncând şi bând şi discutând de multe ori, cântând şi 
citind şi rugându-te şi şezând pe pat, venind la tine acest 
dar dumnezeiesc şi negrăit îţi va urma în toate zilele vieţii 
tale [Ps 22, 6] şi te va însoţi pe cale, se va opri împreună cu 
tine atunci când te opreşti şi va sluji împreună cu tine 
atunci când slujeşti, mângâindu-te şi îndemnându-te în 
suferinţele din ostenelile tale. Şi atunci vei cunoaşte că în 



6 Acest şir de versete din Psalmi era probabil deja asociat în rugă- 
ciuni speciale de străpungerea inimii {katanyktikai) la monahii 
bizantini. 

7 Scara 6, 14; PG 88, 796B (FR IX, 1980, p. 159). 



417 



chip foarte cuviincios şi frumos a zis Sfântul Simeon că nu 
trebuie să se cuminece cineva vreodată fără lacrimi, şi că 
acest lucru e cu putinţă şi cu adevărat potrivit pentru toţi. 
Fiindcă nu acela, ci Duhul Sfânt a spus şi a scris prin acela 
acestea. Căci dacă nimeni nu este fără de păcat, chiar dacă 
viaţa lui ar fi doar o zi [Iov 14, 4-5], Şi nimeni nu poate să 
aibă inimă fără prihană, e vădit că, pe cât îi stă cu putinţă, 
omul nu trebuie să petreacă fără căinţă şi lacrimi nici măcar 
o singură zi din toată viaţa lui. Şi chiar dacă nu are lacrimi, 
trebuie totuşi să le caute din toată puterea şi din tot sufletul 
său. Fiindcă altfel nu e cu putinţă să ne facem fără de păcat, 
nici fără prihană cu inima. 

Fără exerciţiu nu apare străpungerea 

Iar dacă cineva nu vrea să se culce pe pământ şi să prive- 
gheze, nesocotind mulţimea păcatelor lui şi povara greşelilor 
lui, şi dacă lasă infectate şi cangrenate de negrijă şi nepă- 
sare rănile poftei pătimaşe şi ale apucăturilor [prolepseon] 
lui care îl duc spre nesimţire — căci acest lucru e o adevă- 
rată nebunie — , cum va veni la simţirea osândei şi judecăţii 
viitoare a păcătoşilor şi cum va plânge întru durerea inimii 
lui? Iar dacă nu vrea cineva să sufere răul lăsându-se chi- 
nuit şi gârbovit până la sfârşit şi umblând toată ziua în 
mâhnire, necăjit şi umilit foarte şi răcnind din suspinarea 
inimii lui [Ps 37, 9], şi fiind ca o casă singuratică pe acope- 
riş [Ps 101, 8] şi asemănându-se unui pelican al pustiei [Ps 
101, 7], făcându-se prin dispoziţia sufletului străin de toate 
cele din mănăstire şi de cele din lume şi lipsit de îndrăz- 
neală faţă de cei mari şi de cei mici, ostenindu-se întru 
suspin [Ps 6, 7] şi mâncând în loc de pâine cenuşă şi ames- 
tecând băutura cu lacrimi [Ps 101, 10], cum va putea cândva, 
fraţilor, să-şi spele în fiecare noapte aşternutul său, sau să-şx 
ude aşternutul cu lacrimi [Ps 6, 7]? Cu adevărat nicidecum 
nicicând; şi nu numai că nu le va putea vedea pe acestea 
făcându-se în el însuşi, dar nici nu le va găsi în rugăciunea 
lui, nici nu va putea găsi loc Domnului, nici lăcaş vrednic 
Dumnezeului lui Iacob [Ps 131, 5], Care este Hristos Dom- 
nul [Lc 2, 11], Mântuitorul şi Dumnezeul nostru [Tit 2 ? 13; 

2 Ptr 2, 1]. Iar dacă nu le va găti dinainte pe acestea în chip 
frumos, nu va primi în el însuşi cu vrednicie pe împăratul 
Dumnezeu cuminecându-se cu lacrimi după cum se cuvine, 
chiar dacă ar face aceasta o singură dată pe an. 

„Sfintele sfinţilor!", zic în fiecare zi unii şi vestesc celor- 
lalţi strigând cu glas mare acestora — fie însă ca să le strige 
şi lor înşile — iar ceilalţi îi aud pe aceia zicând acestea. Ce 
deci? Cine nu este sfânt e oare şi nevrednic? Nu, dar cine 
nu vesteşte în fiecare zi cele ascunse ale inimii sale, cine 
nu arată pocăinţă vrednică pentru ele şi pentru toate cele 
făcute întru neştiinţă, cine nu plânge pururea şi nu umblă 
mâhnindu-se şi nu străbate cu râvnă cele zise mai înainte, 
acesta nu este vrednic. Iar cine face toate acestea şi-şi pe- 
trece viaţa în suspine şi lacrimi, acela e foarte vrednic să se 
facă părtaş de aceste dumnezeieşti Taine nu numai în zi de 
sărbătoare, ci în fiecare zi, şi, chiar dacă e lucru îndrăzneţ 
a spune aceasta, încă de la începutul căinţei şi întoarcerii 
lui. Fiindcă acesta e iertat întrucât vrea să stăruie până la 
sfârşit în fapte ca acestea, umblând în smerenie şi în inimă 
zdrobită [Ps 50, 19]; căci făcând aşa şi fiind astfel, îşi lumi- 
nează sufletul în fiecare zi, ajutat la aceasta de împărtă- 
şirea celor Sfinte şi se înalţă mai repede spre o curăţie şi 
sfinţenie desăvârşită. 

Altfel însă e cu neputinţă să spălăm sau să curăţim vasul 
nostru murdar şi casa întinată a sufletului nostru. Eu n-am 
învăţat nimic mai mult din dumnezeieştile Scripturi, nici 
n-am putut să ştiu de la mine însumi. Fiindcă îl auzim pe 
Apostolul zicând în fiecare zi: „Să se cerceteze fiecare pe 
sine însuşi şi aşa să mănânce din pâine şi să bea din pahar. 
Fiindcă cel ce mănâncă şi bea cu nevrednicie Trupul Dom- 
nului osândă lui însuşi îşi mănâncă şi bea" [1 Co 11, 28-29]; 
şi iarăşi: „Cel ce mănâncă cu nevrednicie Trupul şi Sângele 
Domnului vinovat va fi faţă de Trupul şi Sângele Domnului, 
nedeosebind Trupul Domnului" [1 Co 11, 27. 29]. Iar dacă 
cineva care nu arată roade vrednice de pocăinţă [Lc 3, 8] 
este vădit ca nevrednic de către de Dumnezeu insuflata 
Scriptură [2 Tim 3, 16], spune-mi oare cum se va putea 
curăţi cineva cândva fără lacrimi şi se va putea împărtăşi 

de Taine cu vrednicie, pe cât îi e cu putinţă? Fiindcă aces- 
tea sunt întâiul rod al pocăinţei [Mt 3, 8] şi, aşa cum curge- 
rea scârboasă a trupului şi amestecarea voluptoasă a ini- 
mii spre orice patimă se aduc de către noi ca o jertfă diavo- 
lului, aşa şi lacrimile vărsate din aceasta se aduc ca o jertfă 
bine primită [1 Ptr 2, 5] Stăpânului şi curăţă ruşinea acelei 
plăceri pătimaşe. Arătând aceasta, David zicea: „Jertfa lui 
Dumnezeu e un duh zdrobiţ, o inimă zdrobită şi umilită 
Dumnezeu nu o va urgisi" [Ps 50, 19]. Şi pe drept cuvânt: 
fiindcă ajungând sufletul la o asemenea deprindere şi sme- 
rindu-se astfel în fiecare zi, nu trece o singură zi fără lacrimi 
potrivit lui David care zicea: „Spăla-voi în fiecare noapte pa- 
tul meu, cu lacrimile mele aşternutul meu voi uda" [Ps 6, 7]. 

O căinţă de moment nu e de ajuns 

De aceea vă îndemn şi pe voi, părinţii şi fraţii mei, ca 
fiecare să-şi exerseze sufletul său cu sârguinţă în acestea şi 
în unele ca acestea, fiindcă sufletul străpuns şi transformat 
puţin câte puţin se face izvor ce ţâşneşte râuri de lacrimi şi 
zdrobire. Dar dacă nu ne grăbim să ajungem curaţi în acest 
chip, ci vrem să umblăm în nepăsare, indolenţă şi uşurătate, 
eu nu voi spune nimic apăsător faţă de iubirea voastră, 
afară de aceasta: chiar dacă se întâmplă ca cineva să se 
cuminece poate cu lacrimi, sau să plângă fie înainte de litur- 
ghie, fie în timpul Liturghiei, fie chiar în vremea dumne- 
zeieştii împărtăşiri, dar nu râvneşte cu înflăcărare să facă 
aceasta şi în celelalte zile şi nopţi, nu va avea niciun folos 
din acest plâns al său întâmplat o dată pentru totdeauna. 
Fiindcă nu numai acest lucru ne face numaidecât vrednici 
şi curaţi, ci faptul de a plânge în fiecare zi şi neîncetat până 
la moarte, precum ne-a poruncit să facem Stăpânul însuşi 
zicând: „Pocăiţi-vă, cereţi, căutaţi şi bateţi [Mt 3, 17; 7, 7l 
Până când? „Până când veţi primi, veţi afla şi vi se va des- 
chide" [Mt 7, 7-8]. Ce anume? Evident, împărăţia cerurilor. 

Strălucirea şi vrednicia sufletului curăţit 

Fiindcă însăşi căinţa, şi anume cea săvârşită astfel în chip 
neştirbit, precum spuneam, până la moarte cu osteneală şi 

necaz, ne faee puţin câte puţin să vărsăm lacrimi amare, 
prin care se şterge şi se curăţă murdăria şi necurăţenia 
sufletului; iar după acestea ne dă o căinţă curată şi pre- 
schimbă în dulceaţă lacrimile amare şi naşte în inimile 
noastre o bucurie veşnică, şi ne dă să vedem lumina cea 
neînserată, pe care dacă nu ne luptăm să o apucăm cu toată 
râvna, părinţi şi fraţi duhovniceşti, nu ne vom putea elibera 
desăvârşit de toate patimile, nu vom dobândi toate virtuţile, 
nu vom putea să ne împărtăşim în fiecare zi lăcrimând după 
Dumnezeu cu dumnezeieştile Taine şi nu vom vedea Lu- 
mina dumnezeiască care este în El. Nici nu vom avea vre- 
odată inima curată [Mt 5, 8], nici Duhul Sfânt nu Se va 
sălăşlui în chip conştient [gnostos] în noi, nici nu ne vom 
învrednici să vedem, ca sfinţii, pe Dumnezeu [Mt 5, 8], 
atât când suntem încă aici, cât şi când vom fi acolo, cum 
mi se pare, pentru că plecăm de aici orbi şi, precum zice 
Teologul Grigorie, pe atât vom cădea din acea vedere „pe 
măsura orbirii noastre, a fiecăruia ,, , pe cât ne-am lipsit noi 
înşine de bunăvoie de acea lumină în viaţa aceasta. 

Facă-se însă ca noi toţi să ne învrednicim să-L vederii 
curăţindu-ne şi curăţiţi. 

[Din Discursul etic 14] 

Sărbătorile noastre sunt prefigurarea 
adevăratului praznic: lumina Duhului Sfânt 

Scriptura spune: „Prăznuieşte sărbătorile!" [Naum 1, 15]. 
De aceea săvârşeşte cele spre cinstea lui Dumnezeu şi a 
sfinţilor Lui, întrucât îţi stă în putere, şi cheamă, dacă poţi, 
pe toţi împăraţii, nobilii, arhiereii, preoţii, mirenii, ca de 
către toţi să fie slăvit Dumnezeu prin tine; şi slava lor se va 
socoti ţie şi îţi va fi bine-primită, ca înălţată lui Dumnezeu 
de tine singur. Dar nu-ţi închipui de aici că-L slăveşti pe 
Dumnezeu şi pe sfinţii Lui sau că adaugi ceva slavei lor. 
Căci cum va fi aceasta, atunci când Scriptura spune: „Ceea 
ce e slăvit nu e de fapt slăvit faţă de slava cea covârşitoare" 
[2 Co 3, 10], iar sfinţii n-au lipsă de slavă pământească şi 
omenească. Prăznuieşte numai ca să dobândeşti milă de la 

Dumnezeu prin rugăciunile acelora. Dar nici aşa nu socoti 
că cele făcute de tine sunt o adevărată sărbătoare, ci mai 
degrabă socoteşte că aceasta e doar o prefigurare, o umbră 
şi un simbol al sărbătorii. Căci ce părtăşie ar avea vreodată, 
spune-mi, cele simţite şi neînsufleţite şi cu totul lipsite de 
simţire cu cele spirituale [inteligibile], dumnezeieşti şi în- 
sufleţite sau, mai bine zis, duhovniceşti şi vii, şi care dau 
viaţa cea veşnică? 

Să-ţi fie deci sărbătoare, ţie, celui ce prăznuieşti cu jude- 
cată şi evlavie nu lumina ce străluceşte în lămpi spre a se 
stinge puţin mai târziu, ci însăşi strălucirea curată a sufle- 
tului tău, care este cunoaşterea lucrurilor dumnezeieşti şi 
cereşti, dăruită de Duhul Sfânt celui ce este israelit cu 
mintea. Aceasta să-ţi fie strălucirea care să lumineze toată 
viaţa ta, luminând mai presus decât razele soarelui pe toţi 
cei din casa lumii, lumină curată a unui cuvânt presărat cu 
sarea Duhului, potrivit poruncii care spune: „Aşa să stră- 
lucească lumina voastră înaintea oamenilor, ca să vadă 
faptele voastre cele bune şi să preamărească pe Tatăl vostru 
Cel din ceruri" [Mt 5, 16]. 

în loc de multe sfeşnice să fie cugetele luminoase prin 
care se ţese toată podoaba vieţii şi felurimea templului du- 
hovnicesc şi a frumuseţii lui se arată cu strălucire celor ce 
văd drept. 

în loc de miruri şi aromate, să ţi se reverse bună-mireas- 
ma spirituală [inteligibilă] a Duhul Sfânt, a Cărui mireasmă 
e negrăită şi a cărui înălţare e luminoasă pentru miros. 

în loc de mulţime de popor, să se unească cu tine cetele 
sfinţilor îngeri slăvindu-L pe Dumnezeu pentru tine şi 
veselindu-se pururea pentru mântuirea, urcuşul şi înain- 
tarea ta. 

în loc de prieteni, nobili şi împăraţi, să prăznuiască îm- 
preună cu tine ca nişte prietenii toţi sfinţii cei închinaţi şi 
cinstiţi de către ei. Aceştia să fie cei iubiţi şi cinstiţi de tine 
mai presus decât toţi, ca ei să te primească pe tine după 
moarte în corturile lor cele veşnice [Lc 16, 9], aşa cum 
Avraam 1-a primit în sânurile sale pe Lazăr [Lc 16, 23], chiar 
dacă cele spuse se tâlcuiesc şi altfel. 

Pâinea cea adevărată 

^ în loc de masă largă şi bogată prin belşugul mâncărurilor, 
să-ţi fie numai Pâinea vieţii [In 6, 51], nu numai cea simţită 
şi arătată, ci şi aceea care ţi se face şi ţi se dă ca simţită în 
şi prin cea simţită, însăşi Pâinea care Se coboară din cer şi 
dă viaţă lumii [In 6, 50-51], pe care mâncând-o oamenii 
nu se hrănesc numai din ea, ci şi se fac vii şi, fiind vii, învie 
ca din morţi; aceasta să-ţi fie desfătare şi hrană nesăturată 
şi necheltuită. Iar vin să-ţi fie nu vinul acesta văzut, ci cel 
care se arată vin, dar se înţelege a fi Sângele lui Dumne- 
zeu, lumină nerostită, negrăită, dulceaţă şi veselie veşnică; 
pe care dacă-1 bei pururea cu vrednicie, nu vei mai înseta 
în veac, dacă îl vei bea în simţirea sufletului, în pregătirea 
păcii puterilor lui. 

împărtăşania cu vrednicie şi nevrednicie 

Şi observă aici sensul celor spuse. Dacă o faci întru sim- 
ţire şi conştiinţă [en aisthesei kai gnosei], atunci te împăr- 
tăşeşti de unele acestea cu vrednicie; dar dacă nu te împăr- 
tăşeşti aşa, negreşit mănânci şi bei din ele cu nevrednicie: 
Dacă te-ai împărtăşit în vedere curată [en theoria kathara] 
din cele din care te-ai împărtăşit, iată că te-ai făcut vrednic 
de o masă ca aceea; iar dacă nu te-ai făcut vrednic, nu te 
vei alipi şi nu te vei uni nicidecum de Dumnezeu. Aşadar, 
să nu socotească cei ce se împărtăşesc cu nevrednicie de 
dumnezeieştile Taine că prin ele se alipesc şi se unesc pur 
şi simplu de Dumnezeu Cel nevăzut; căci acest lucru nu se 
va face nicidecum, nici nu se va petrece cu ei vreodată. 
Fiindcă numai cei care în împărtăşirea dumnezeiescului 
Trup al Domnului s-au învrednicit să vadă şi să mănânce 
cu ochiul şi gura minţii şi descoperirea Dumnezeirii nevă- 
zute într-o atingere spirituală, aceştia cunosc că bun este 
Domnul [Ps 33, 9], ca unii care nu mănâncă şi beau numai 
o pâine simţită în chip simţit, ci în acelaşi timp în chip spi- 
ritual [inteligibil] pe Dumnezeu, hrănindu-se cu îndoite 
simţiri în acelaşi timp din una în chip văzut, iar din cealaltă 
în chip nevăzut, ei se unesc în amândouă acestea cu Hristos 
Cel îndoit după fire, făcându-se concorporali [Ef 3, 6] şi 

copărtaşi ai Slavei şi Dumnezeirii Lui [1 Ptr 5, 1]. Fiindcă 
aşa se unesc cu Dumnezeu cei ce mănâncă această Pâine în 
conştiinţa şi vederea tainei şi beau din acest pahar cu suflet 
şi cu inimă sensibilă; dar cei care fac aceasta cu nevrednicie 
sunt deşerţi de darul Duhului Sfânt hrănindu-şi numai tru- 
pul, nu şi sufletul. 

împărtăşirea conştientă: 

unire mistică şi Paşte eshatologic 

Dar să nu te tulburi, iubitule, ascultând adevărul arătat ţie 
de către noi. Căci dacă mărturiseşti că Trupul Domnului 
este Pâine a vieţii care dă viaţă şi ştii că Sângele Său dă 
viaţă celor ce se împărtăşesc cu el, şi se face în cel care-1 
bea izvor de apă curgătoare spre viaţă veşnică [In 4, 14], 
cum — spune-mi! — împărtăşindu-te de acestea nu adaugi 
nimic mai mult sufleteşte, ci, chiar dacă vei simţi poate 
puţină bucurie, după scurt timp rămâi iarăşi aşa cum erai 
mai înainte, neavând în tine niciun adaos de viaţă sau izvor 
ţâşnitor, sau văzând vreo lumină oarecare? Căci celor ce 
n-au ajuns să treacă dincolo de simţire, pâinea aceăsta li se 
arată în chip simţit ca o simplă bucătură, dar în chip spiri- 
tual [inteligibil] ea este lumină necuprinsă şi neapropiată; 
tot aşa şi vinul e şi el în chip asemănător lumină, viaţă, foc 
şi apă vie. Deci, dacă mâncând şi bând pâinea dumneze- 
iască şi vinul veseliei, nu vei cunoaşte că vieţuieşti viaţa 
cea stricăcioasă, că ai primit înăuntrul tău pâinea ca pe o 
lumină sau ca pe un foc, şi că ai băut Sângele Stăpânului ca 
o apă curgătoare şi vorbitoare, dacă n-ai ajuns la vederea 
şi împărtăşirea cu nimic din toate acestea, cum socoteşti 
că te-ai făcut părtaş al vieţii? Cum crezi că te-ai atins de 
focul cel neaprins sau presupui că te-ai împărtăşit de lu- 
mina cea veşnică? Negreşit, nicidecum nu s-a făcut aceasta 
cu tine, care eşti nesimţitor faţă de unele ca acestea. Lu- 
mina te luminează, şi tu eşti orb; focul te încălzeşte, şi nu 
te aprinzi; viaţa te-a adumbrit, dar nu s-a unit cu tine; apa 
cea vie a trecut prin sufletul tău ca printr-o trestie, fiindcă 
nu te-ai găsit vrednic de primirea ei. Deci, primind şi atin- 
gându-te astfel de cele neatinse şi părându-ţi-se că mănânci, 

de fapt nu primeşti, nu mănânci, nici nu ai în tine însuţi 
nimic din acestea. Căci Cuvântul cel neapropiat, Pâinea 
care se coboară din cer [In 6, 33], nu se cuprinde în chip 
simţit, ci mai degrabă El însuşi cuprinde şi Se atinge şi Se 
uneşte fără amestecare cu cei vrednici şi cu cei bine pregă- 
tiţi pentru primirea ei. 

Dacă vei prăznui aşa, şi aşa te vei împărtăşi de dumne- 
zeieştile Taine, toată viaţa ta va fi o sărbătoare, şi nu numai 
o sărbătoare, ci şi un prilej de sărbătoare şi un Paşte, tre- 
cere şi ieşire din cele văzute spre cele spirituale [inteligibile], 
unde încetează orice umbră, orice închipuire şi toate sim- 
bolurile de acum şi unde ne vom desfăta veşnic curaţi în 
chip curat de Jertfa cea preacurată în Dumnezeu Tatăl şi în 
Duhul Cel de-o-fiinţă, privind pururea pe Hristos şi fiind 
văzuţi de către El, fiind împreună cu Hristos, împărăţind 
împreună cu Hristos, decât care nimic nu e mai mare în 
împărăţia cerurilor. Căruia I se cuvine toată slava, cinstea 
şi închinăciunea împreună cu Tatăl şi cu Preasfântul şi de- 
viaţă-facătorul Său Duh acum şi pururea şi în vecii nesfâr- 
şiţi. Amin. 

Sfântul Grigorie Palama 

( + 1357/1359) 

Despre sfintele şi înfricoşătoarele 
lui Hristos Taine 

(Omilia 56 rostită cu patru zile înaintea 
Naşterii lui Hristos cea 1350) 1 



1. Cuvântul care contribuie la mântuirea sufletelor noastre 
joacă rolul unei seminţe. Deci aşa cum plugarii lucrează mai 
întâi pământul cu plugul, după care aruncă în el seminţele, 
tot aşa şi noi trebuie să ne lucrăm şi să ne pregătim pe noi 
înşine spre primirea seminţei cereşti, adică a cuvântului 
înţelepciunii duhovniceşti. Căci nu suntem un pământ neîn- 
sufleţit şi insensibil, ca să ne primim cultivarea şi seminţele 
de la alţii, ci suntem un pământ însufleţit care respiră şi 
cuvântător. De aceea trebuie să ne pregătim pe noi înşine 
prin pocăinţă. Iar ca să vă arăt şi începutul pocăinţei şi 
cultivării sufletului, aceasta e ceea ce făceau de la ei înşişi 
cei ce veneau la botezul lui Ioan, căci zice [Scriptura]: 
„Ieşeau şi se botezau în Iordan mărturisindu-şi păcatele lor" 
[Mt3, 5,Mci, 5]. 

2. Aşadar, mărturisirea păcatelor e începutul acestei cul- 
tivări, adică al pocăinţei şi pregătirii ca să primească cineva 
în sine cuvântul lui Dumnezeu care poate să mântuiască 
sufletele noastre; căci şi plugarii de aceea au inventat aratul, 
pentru că acesta scoate din sânul pământului rădăcinile 
sălbatice şi-1 face în stare să primească seminţele şi răsa- 
durile noastre. Acelaşi lucru îl face şi mărturisirea ogorului 
cuvântător al inimii: dezgroapă şi scoate patimile rele din 
ascunsul ei şi o face gata spre primirea sfintelor seminţe şi 



1 Trad. după ed. P. Christou: Gregoriou tou Palama Apanta ta 
erga u: Homelies 43-63 (EPE 79), Thessaloniki, 1986, p. 396-420. 

în stare de cultivarea şi purtarea roadelor virtuţilor. Căci aşa 
cum după căderea lui Adam pământul a ajuns să nască spini 
şi pălămidă [Fc 3, 18] şi celelalte plante nefolositoare, tot 
aşa şi inima omului a ajuns să nască patimile şi gândurile 
de ruşine şi rele, şi păcatele care ies din ele. 

3. De aceea e necesar, fraţilor, ca fiecare din noi să aibă 
un părinte duhovnicesc şi să vină la el cu credinţă, să se 
smerească înaintea lui şi să-i vestească patimile rele ale 
inimii şi, primind medicina duhovnicească, să scoată din 
suflet spinii şi pălămida păcatului, pe care fiecare din voi 
le-aţi crescut la sân prin viaţa pătimaşă şi iubitoare de plă- 
cere, şi aşa să vă plecaţi urechile la învăţătura Duhului şi 
să ascultaţi la cele propovăduite şi spuse înainte de noi 
spre folosul comun, iar prin iertarea şi binecuvântarea de 
la noi să vă împăcaţi cu Cel care din neasemănata Sa iubire 
de oameni a plecat cerurile şi S-a pogorât şi a aruncat 
seminţele mântuirii în inimile celor ce-L ascultă. Nimeni 
dintre voi să nu se abţină de la acest început al pocăinţei, 
căci cum va înainta mai departe şi va progresa mai bine, 
dacă nu s-a atins nici măcar de începutul virtuţilor? 

4. E necesar însă ca voi toţi să vă sârguiţi spre aceasta 
mai cu seamă acum, căci aceste patruzeci de zile ni s-au 
dat de purtătorii de Dumnezeu Părinţi ca înainte-curăţire, 
fiindcă duc spre prăznuirea anuală a naşterii după trup a 
Domnului şi Dumnezeului şi Mântuitorului nostru Iisus 
Hristos, în care e obiceiul pentru aproape toţi creştinii să 
vină la împărtăşirea Sfântului Său Trup şi Sânge şi prin 
Acesta să se unească cu El şi să se facă în chip dumneze- 
iesc un duh şi un trup cu El. Căci dacă, aşa cum a arătat 
mai înainte cuvântul nostru şi cum va mai înfăţişa înain- 
tând, fără mărturisire şi pocăinţa care urmează nimeni nu 
va fi vrednic nici măcar de primirea cuvintelor dumneze- 
ieşti, cum va primi cineva în sine însuşi Trupul şi Sângele 
lui Hristos fără să se fi curăţit mai înainte prin mărturisire 
şi pocăinţă pe măsura greşelilor lui? De aceea şi marele 
Pavel dă mărturie şi vesteşte spunând: „Să se pună la încer- 
care fiecare pe sine însuşi, şi aşa să mănânce din această 
Pâine şi să bea din acest Pahar; căci cine mănâncă şi bea 

cu nevrednicie, osândă îşi mănâncă şi bea, nedeosebind 
Trupul Domnului" [1 Co 11, 28], nedeosebind adică faptul 
că acest Trup fiind fără păcat nu va binevoi să locuiască 
într-un trup îndatorat păcatelor. 

5. Căci dacă nu e cu putinţă să-şi întindă mâinile spre 
Hristos şi să se roage celui care nu le are curate de păcat şi 
n-a îndepărtat mai întâi toată ura şi gândurile care vin din 
aceasta — iar acest lucru îl arată iarăşi Pavel zicând: „Vrem 
să vă rugaţi în tot locul ridicând mâini cuvioase, fară mânie 
şi gânduri" [1 Tim 2, 8] — , şi dacă n-avem îndrăznire spre 
Dumnezeu fiindcă n-am agonisit o conştiinţă necondam- 
nată — cum spune ucenicul cel iubit al lui Hristos, [Ioan] 
Teologul: „Dacă inima noastră nu ne condamnă, avem în- 
drăznire la Dumnezeu" [1 In 3, 21] — , cum vom avea în noi 
înşine pe Dumnezeu şi ne vom face concorporali cu El, 
dacă n-am îndepărtat mai întâi de la noi păcatele prin măr- 
turisire, nici n-am curăţit murdăria care se face sufletului 
de la ele prin milostenie, curăţie, înfrânare, rugăciune şi 
străpungere[a inimii] şi celelalte fapte ale pocăinţei? Sau 
nu cumva Dumnezeu nu va primi darul tău, dacă nu eşti 
curat atât tu însuţi, cât şi el — iar acest lucru 1-a arătat pe 
de o parte prin Cain care n-a fost atent la darurile lui, ci i-a 
zis: „Nu, dacă le-ai adus corect, dar nu le-ai împărţit corect" 
[Fc 4, 7], apoi prin Legea veche, care oprea să se aducă la 
casa lui Dumnezeu plata unei desfrânate [Dt 23, 19], iar 
mai apoi spunând prin Evanghelie: „Du-te mai întâi şi îm- 
pacă-te cu fratele tău şi apoi venind adu darul tău" [Mt 
5, 24] — , dar îţi va da ţie, celui ce nu te-ai curăţit mai îna- 
inte prin mărturisire şi pocăinţă marele Lui dar, Trupul Său? 
Ce spui? Dumnezeu însă nu vrea nici măcar ca îndreptările 
Lui să fie grăite de o gură necurată, căci zice [Scriptura]: 
„Iar păcătosului i-a zis Dumnezeu: Pentru ce povesteşti 
îndreptările Mele şi iei legământul Meu în gura ta?" [Ps 
49, 19]- Nu lăsa deci legământul Său să fie luat într-o gură 
necurată, dar va da Trupul Său într-o asemenea gură? 

6. De aceea să ne curăţim mai înainte, fraţilor, şi gura şi 
trupul şi gândirea, şi să ne apropiem cu conştiinţă bună şi 
curată. Căci dacă lucrătorii în aramă şi aurarii care topesc 

în jurul aramei aur sau argint sau altceva asemănător vrând 
să adauge prin lustruire floarea culorii, mai întâi le răzuiesc 
curăţind orice murdărie, cu cât mai mult noi, care urmează 
să fim auriţi într-un mod mai bun sau mai bine zis să fim 
îndumnezeiţi, trebuie să ne curăţim mai înainte de orice 
întinăciune a trupului şi a duhului? Căci nu ne facem stră- 
lucitoare numai suprafaţa, ca arama lustruită, ci toate cele 
dinăuntru. Să ne apropiem astfel după ce ne-am spălat 
mai înainte de petele din adâncul sufletului. Fiindcă aşa ne 
vom apropia şi de mântuire. 

7. Dacă însă ne apropiem cu o rea conştiinţă, nedobân- 
dind prin mărturisire iertarea de la cel ce a primit puterea de 
a lega şi dezlega unele ca acestea, înainte de a ne fi întors 
de la Dumnezeu, înainte de a ne fi îndreptat după îndrep- 
tarul evlaviei, atunci ne apropiem negreşit spre osânda 
noastră şi pedeapsă veşnică, alungând înseşi îndurările 
dumnezeieşti şi răbdarea Lui faţă de noi, „căci am călcat în 
picioare pe Fiul lui Dumnezeu, am socotit sânge comun 
sângele testamentului cu care ne-a sfinţit şi am batjocorit 
harul Duhului" [Evr 10, 29]. Căci cel care a rupt mantia 
împărătească şi cel care a aruncat-o în noroi, vor fi supuşi 
negreşit aceleiaşi osânde, iar cel care a vărsat un parfum în 
noroi şi cel ce 1-a încuiat într-un vas împuţit au făcut ace- 
laşi rău. Prin urmare, darul dumnezeiesc nu păţeşte nimic, 
căci este nepătimitor, dar zboară de la noi în chip nevăzut, 
căci „mirul nu se încredinţează unui vas putred" 2 ; iar ceea 
ce a păţit, dacă e supus pătimirii, ajungând netrebnic, aceea 
o va suferi în chip nevrednic cel care 1-a adus [ofrandă]. 

8. Să ne facem, aşadar, vrednici prin pocăinţă, sau mai 
bine zis să ne aducem [ofrandă] pe noi înşine prin faptele 
pocăinţei Celui ce poate să facă vrednici din nevrednici; 
şi aşa să ne apropiem cu o nădejde ce nu va fi ruşinată şi cu 
credinţă privind nu simplu la ceea ce se vede, ci la cele ce nu 
se văd. Fiindcă Pâinea aceasta e ca o perdea care ascunde 
înăuntru dumnezeirea; acest lucru arătându-1 dumnezeies- 
cul Pavel spunea că El „ne-a înnoit o cale nouă şi vie prin 



2 Grigorie din Nazianz, Tetrasticha 2. 

cu nevrednicie, osândă îşi mănâncă şi bea, nedeosebind 
Trupul Domnului" [1 Co 11, 28], nedeosebind adică faptul 
că acest Trup fiind fără păcat nu va binevoi să locuiască 
într-un trup îndatorat păcatelor. 

5. Căci dacă nu e cu putinţă să-şi întindă mâinile spre 
Hristos şi să se roage celui care nu le are curate de păcat şi 
n-a îndepărtat mai întâi toată ura şi gândurile care vin din 
aceasta — iar acest lucru îl arată iarăşi Pavel zicând: „Vrem 
să vă rugaţi în tot locul ridicând mâini cuvioase, fară mânie 
şi gânduri" [1 Tim 2, 8] — , şi dacă n-avem îndrăznire spre 
Dumnezeu fiindcă n-am agonisit o conştiinţă necondam- 
nată — cum spune ucenicul cel iubit al lui Hristos, [Ioan] 
Teologul: „Dacă inima noastră nu ne condamnă, avem în- 
drăznire la Dumnezeu" [1 In 3, 21] — , cum vom avea în noi 
înşine pe Dumnezeu şi ne vom face concorporali cu El, 
dacă n-am îndepărtat mai întâi de la noi păcatele prin măr- 
turisire, nici n-am curăţit murdăria care se face sufletului 
de la ele prin milostenie, curăţie, înfrânare, rugăciune şi 
străpungere[a inimii] şi celelalte fapte ale pocăinţei? Sau 
nu cumva Dumnezeu nu va primi darul tău, dacă nu eşti 
curat atât tu însuţi, cât şi el — iar acest lucru 1-a arătat pe 
de o parte prin Cain care n-a fost atent la darurile lui, ci i-a 
zis: „Nu, dacă le-ai adus corect, dar nu le-ai împărţit corect" 
[Fc 4, 7], apoi prin Legea veche, care oprea să se aducă la 
casa lui Dumnezeu plata unei desfrânate [Dt 23, 19], iar 
mai apoi spunând prin Evanghelie: „Du-te mai întâi şi îm- 
pacă-te cu fratele tău şi apoi venind adu darul tău" [Mt 
5, 24] — , dar îţi va da ţie, celui ce nu te-ai curăţit mai îna- 
inte prin mărturisire şi pocăinţă marele Lui dar, Trupul Său? 
Ce spui? Dumnezeu însă nu vrea nici măcar ca îndreptările 
Lui să fie grăite de o gură necurată, căci zice [Scriptura]: 
„Iar păcătosului i-a zis Dumnezeu: Pentru ce povesteşti 
îndreptările Mele şi iei legământul Meu în gura ta?" [Ps 
49, 19]. Nu lăsa deci legământul Său să fie luat într-o gură 
necurată, dar va da Trupul Său într-o asemenea gură? 

6. De aceea să ne curăţim mai înainte, fraţilor, şi gura şi 
trupul şi gândirea, şi să ne apropiem cu conştiinţă bună şi 
curată. Căci dacă lucrătorii în aramă şi aurarii care topesc 

în jurul aramei aur sau argint sau altceva asemănător vrând 
să adauge prin lustruire floarea culorii, mai întâi le răzuiesc 
curăţind orice murdărie, cu cât mai mult noi, care urmează 
să fim auriţi într-un mod mai bun sau mai bine zis să fim 
îndumnezeiţi, trebuie să ne curăţim mai înainte de orice 
întinăciune a trupului şi a duhului? Căci nu ne facem stră- 
lucitoare numai suprafaţa, ca arama lustruită, ci toate cele 
dinăuntru. Să ne apropiem astfel după ce ne-am spălat 
mai înainte de petele din adâncul sufletului. Fiindcă aşa ne 
vom apropia şi de mântuire. 

7. Dacă însă ne apropiem cu o rea conştiinţă, nedobân- 
dind prin mărturisire iertarea de la cel ce a primit puterea de 
a lega şi dezlega unele ca acestea, înainte de a ne fi întors 
de la Dumnezeu, înainte de a ne fi îndreptat după îndrep- 
tarul evlaviei, atunci ne apropiem negreşit spre osânda 
noastră şi pedeapsă veşnică, alungând înseşi îndurările 
dumnezeieşti şi răbdarea Lui faţă de noi, „căci am călcat în 
picioare pe Fiul lui Dumnezeu, am socotit sânge comun 
sângele testamentului cu care ne-a sfinţit şi am batjocorit 
harul Duhului" [Evr 10, 29]. Căci cel care a rupt mantia 
împărătească şi cel care a aruncat-o în noroi, vor fi supuşi 
negreşit aceleiaşi osânde, iar cel care a vărsat un parfum în 
noroi şi cel ce 1-a încuiat într-un vas împuţit au făcut ace- 
laşi rău. Prin urmare, darul dumnezeiesc nu păţeşte nimic, 
căci este nepătimitor, dar zboară de la noi în chip nevăzut, 
căci „mirul nu se încredinţează unui vas putred" 2 ; iar ceea 
ce a păţit, dacă e supus pătimirii, ajungând netrebnic, aceea 
o va suferi în chip nevrednic cel care 1-a adus [ofrandă]. 

8. Să ne facem, aşadar, vrednici prin pocăinţă, sau mai 
bine zis să ne aducem [ofrandă] pe noi înşine prin faptele 
pocăinţei Celui ce poate să facă vrednici din nevrednici; 
şi aşa să ne apropiem cu o nădejde ce nu va fi ruşinată şi cu 
credinţă privind nu simplu la ceea ce se vede, ci la cele ce nu 
se văd. Fiindcă Pâinea aceasta e ca o perdea care ascunde 
înăuntru dumnezeirea; acest lucru arătându-1 dumnezeies- 
cul Pavel spunea că El „ne-a înnoit o cale nouă şi vie prin 



2 Grigorie din Nazianz, Tetrasticha 2. 

perdea, adică prin trupul Său" [Evr 10, 20] şi prin el urcă la 
ceruri cetăţenia noastră — căci acolo e Pâinea aceasta — , şi 
intrăm în Sfânta Sfintelor cea adevărată prin ofranda în cu- 
răţie a trupului lui Hristos: „Să ne apropiem deci, fraţilor, 
cu inimă adevărată în certitudinea credinţei" [Evr 10, 22]. 

9. Căci de aceea se numesc Taine, pentru că nu este pur 
şi simplu ceea ce se vede, ci ceva duhovnicesc şi de nespus; 
şi dacă, precum spunea Domnul, „Duhul e ceea ce face viu, 
carnea nu foloseşte la nimic" [In 6, 63], dacă te uiţi numai 
la ceea ce apare, nu te vei folosi cu nimic, dar dacă te uiţi la 
Duhul, adică dacă vezi însăşi Pâinea care stă înainte în 
chip duhovnicesc, atunci te vei face viu împărtăşindu-te 
din ea. Căci Ea este „mâncarea care nu piere, ci rămâne 
spre viaţă veşnică" [In 6, 27], Pâinea cea adevărată Care 
coboară din cer, Care e vie şi dă viaţă lumii; pe Care cine 
nu o mănâncă, nu va fi viu, dar cel care o mănâncă va fi viu 
în veac, nu numai înviind, ci şi slobozit fiind de pedeapsă 
şi dobândind împărăţia veşnică. Căci despre această Pâine 
Domnul le-a vorbit nu numai ucenicilor Lui la Cina cea de 
Taină, ci a glăsuit limpede învăţând deschis şi cu îndrăz- 
neală în sinagogă şi spunând: „Pâinea pe Care Eu o voi da 
pentru viaţa lumii este trupul Meu" [In 6, 51], şi iarăşi: 
„Dacă nu veţi mânca trupul Fiului Omului şi nu veţi bea 
sângele Lui, nu veţi avea viaţă în voi. Cine mănâncă trupul 
Meu şi bea sângele Meu are viaţă veşnică" [In 6, 53-54]. 
O, ce minune! Vai, ce măreţie a iubirii, pe care Dumnezeu 
a revărsat-o peste noi cu bogăţie! Ne-a născut din nou prin 
Duhul şi ne-am făcut un duh cu El, precum spune Pavel: 
„Cine se lipeşte de Domnul e un duh cu El" [1 Co 6, 17]. 

10. Deci ca să fim una cu El nu numai după duh, ci şi 
după trup, carne din carnea Lui şi os din oasele Lui, ne-a 
dăruit contactul intim cu El prin această Pâine. Căci orice 
iubire îşi are desăvârşirea printr-o unire, iar începutul dintr-o 
asemănare, de aceea un cuvânt vechi spune: „asemănare 
prietenie"^. Dar iubirea conjugală pare a avea ceva mai mult 
decât celelalte, „căci din această pricină va lăsa omul pe 



3 Aristotel, Etica nicomahică II a 147; Platon, Phaidros 307. 

tatăl său şi pe mama sa şi se va lipi de femeia sa şi vor fi cei 
doi un trup" [Mt 19, 5], „Taina aceasta mare este, spune 
dumnezeiescul Pavel, dar eu vorbesc despre Hristos şi de- 
spre Biserică" [Ef 5, 32]. Acolo deci se vor lipi într-un singur 
trup, nu şi într-un singur duh; noi însă prin împărtăşirea 
acestei Pâini dumnezeieşti nu ne lipim numai, ci ne ames- 
tecăm cu trupul lui Hristos şi devenim nu numai un trup, 
ci un duh cu El. Vezi că măreţia covârşitoare a iubirii lui 
Dumnezeu faţă de noi are loc şi se arată prin dăruirea 
acestei Pâini şi a acestui Pahar? Fiindcă potrivit Psalmistu- 
lui, , jertfa şi ofrandă n-ai voit, dar ne-ai întocmit un trup" 

[Ps 39, 7; Evr 10, 5I 

11. O, ce comuniune multiplă şi nespusă! Hristos S-a făcut 
frate cu noi, intrând în comuniune cu noi atât prin trup, 
cât şi prin sânge şi prin ele asemănându-Se nouă; ne-a 
câştigat robi adevăraţi ai Lui răscumpărându-ne prin acest 
Sânge; ne-a făcut prieteni ai Lui dăruindu-ne arătarea aces- 
tor Taine; ne-a legat şi armonizat cu Sine însuşi prin îm- 
părtăşirea acestui sânge făcându-Se un trup cu noi. Dar şi 
Tată al nostru S-a făcut prin dumnezeiescul Lui botez şi ne 
hrăneşte la sânii Săi ca o mamă iubitoare pruncii sugari; 
şi, lucru încă şi mai mare şi mai uimitor, nu ne hrăneşte 
numai cu Sânge în loc de lapte, dar şi cu Trupul Său, şi nu 
numai cu Trupul Său, dar şi cu Duhul Lui, păstrând puru- 
rea nemicşorată nobleţea dată nouă de El, ducând spre o 
dorinţă mai mare şi împlinind această dorinţă, lăsându-Se 
nu numai văzut, ci şi atins şi făcut desfătarea noastră, şi 
ţinut de fiecare din noi în inimă şi în înseşi măruntaiele 
noastre, şi spunând: „Veniţi, mâncaţi Trupul Meu şi beţi 
Sângele Meu cei ce doriţi viaţă veşnică, ca să nu fiţi numai 
după chipul lui Dumnezeu, ci şi dumnezei şi împăraţi veş- 
nici şi cereşti, îmbrăcaţi în Mine, împăratul şi Dumnezeul 
cerului, înfricoşători pentru demoni, dar minunaţi pentru 
îngeri, fii iubiţi ai Tatălui ceresc, pururea vii, frumoşi la fiii 
oamenilor, locaş plăcut al preaînaltei Treimi. 

12. Căci dacă prefigurarea acestui Trup 1-a îndreptat pe 
Avraam [Fc 14, 18; 15, 6; 22, 2-19], dacă prefigurarea aces- 
tui Sânge i-a păzit în Egipt vii pe întâii-născuţi ai lui Israel 

[Iş 12, 23], dacă prefigurarea acestui Sânge a curăţit şi 
sfinţit însăşi Sfânta Sfintelor, a arătat pe pământ un cort al 
Numelui lui Dumnezeu şi a făcut preoţi, arhierei şi unşi ai 
Domnului [Iş 16, 34; Evr 9, 11 sq], dacă prefigurarea a lu- 
crat acestea, ce va lucra adevărul lor? Aaron nu intra fără 
această prefigurare în sanctuar, nici noi nu vom putea păşi 
în cele cereşti dacă nu ne împărtăşim de acest adevăr al 
lui, nici nu vom avea sălaş în ceruri, nici nu vom fi sălaş al 
Dumnezeului cerurilor, nici jertfă vie şi sfântă bineplăcută 
lui Dumnezeu; căci numai prin el am dobândit apropierea. 
„Căci ce folos ai de sângele meu, de mă cobor în stricăciu- 
ne?", spune împăratul şi prorocul David [Ps 29, 9]. 

13. De aceea, să ne amestecăm sângele cu Sângele lui 
Dumnezeu, ca să ştergem stricăciunea din el, fiindcă mult 
şi negrăit folos e în acest Sânge. El ne face noi în loc de 
vechi, şi veşnici în loc de vremelnici; ne face nemuritori şi 
veşnic înfloritori, ca nişte pomi sădiţi lângă curgerile ape- 
lor [Ps 1, 3] dumnezeiescului Duh, din care se adună rod 
spre viaţă veşnică. Căci din rai ţâşnea un izvor sensibil şi 
adăpa faţa pământului născând râuri sensibile [Fc 2, 10]; 
dar din această Sfântă Masă, pe care potrivit psalmistului 
Hristos „ne-a gătit-o împotriva" demonilor şi patimilor „care 
ne necăjesc" [Ps 22, 5], ţâşneşte un izvor care naşte izvoare 
duhovniceşti, adapă suflete, le urcă până la cer şi întoarce 
ochii îngerilor spre frumuseţea în care se vede diversitatea 
înţelepciunii lui Dumnezeu [Ef 3, 10], îi aduce să dorească 
să se plece spre cele dăruite nouă printr-un asemenea Sânge. 
Căci apropiindu-ne de aceste Taine ne facem purpură îm- 
părătească, sau mai bine zis sânge şi trup împărătesc, şi ne 
prefacem — o, ce minune! — într-o filialitate dumnezeiască, 
întrucât strălucirea lui Dumnezeu vine tainic asupra noas- 
tră, ne învăluie în chip extraordinar, ne face unşi/hristoşi 
ai lui Dumnezeu şi ne dă putere să strălucim ca soarele în 
prezenţa Tatălui nostru potrivit făgăduinţei Lui [Mt 13, 43], 
numai să nu împiedice acest lucru vreo pată pusă pe sufletul 
celui ce se apropie. 

14. De aceea, nu numai să ne curăţim înainte şi aşa să 
ne apropiem, dar să fim atenţi la noi înşine şi, după ce am 

dobândit acest dumnezeiesc dar, să arătăm şi multă pază, 
ca să rămânem mai presus de patimi şi să vestim virtuţile 
Celui ce a binevoit a locui în noi plecând de la asemănarea 
cu El în acestea arătată în noi. Să ne gândim cu Cine ne 
unim şi de ce lucruri ne-am învrednicit şi, uimiţi de măre- 
ţia covârşitoare a darului şi a iubirii faţă de noi, să ne rân- 
duim fapta, cuvântul şi gândul după „voinţa bună, bine- 
plăcută şi desăvârşită" a lui Dumnezeu; fiindcă un sânge al 
unui nou testament întăreşte acest Nou Testament, adică 
Evanghelia lui Hristos, căci spune: „Un testament intră în 
vigoare după moarte" [Evr 9, 17]. Aşadar, împărtăşindu-ne 
de Sângele Testamentului lui Hristos, să nu-1 facem lipsit 
de vigoare prin faptele noastre, ca să nu fim supuşi unei 
osânde şi pedepse veşnice, pentru că am socotit un sânge 
comun Sângele Testamentului în care am fost sfinţiţi [Evr 
10, 29]. Căci pe cât de mare e făgăduinţa făcută celor ce 
păzesc sfinţirea din împărtăşire — căci e făgăduită împără- 
ţia cerurilor — , pe atât de mare e şi pedeapsa celor ce s-au 
făcut netrebnici după ce au primit darul; „căci dacă încăl- 
când cineva legea lui Moise, e ucis fără milă, de 6 cât mai 
aspră pedeapsă se va învrednici cel ce a socotit sânge co- 
mun Sângele Testamentului şi a batjocorit acest mare har?" 
[Evr 10, 28-29]. 

15. Noi însă, fraţilor, vă rog să păzim pentru noi înşine 
nemicşorat harul lui Dumnezeu, întinzându-ne întregi spre 
ascultarea şi împlinirea sfintelor porunci şi aducându-ne 
pe noi înşine ofrandă lui Dumnezeu prin fapte, fiindcă şi 
Acela S-a dat pe Sine însuşi pentru noi. însuşi Tatăl L-a 
dat pe Fiul Său Unul-Născut pentru noi, însuşi Fiul Unul- 
Născut al lui Dumnezeu S-a dat pe Sine însuşi, iar noi nu 
ne vom da la rândul nostru pe noi înşine nu pentru Acela, 
ci pentru noi înşine? Cum însă ne vom da pe noi înşine lui 
Hristos Care S-a dat pe Sine însuşi pentru noi? Dacă vom 
îmbrăţişa iubirea faţă de El şi a unora faţă de alţii; dacă ne 
vom smeri sub mâna tare a lui Dumnezeu şi din pricina 
Lui atât faţă de noi înşine, cât şi unii faţă de alţii „negân- 
dind la cele înalte, ci lăsându-ne duşi spre cele smerite" 
[Rm 12, 16]; dacă ne vom răstigni după putinţă trupul îm- 

preună cu patimile şi cu poftele lui [Ga 5, 24], „dacă ne vom 
omorî mădularele noastre pământeşti, beţia, desfrânarea, 
necurăţia, lăcomia, şi orice patimă rea" [Col 3, 5]; dacă vom 
muri pentru păcat şi vom trăi pentru virtute. 

16. Fiindcă acestea ne învaţă trupul răstignit al lui Hristos 
care ne este pus înainte spre hrană; căci de El suntem în 
acelaşi timp hrăniţi şi învăţaţi să avem comuniune cu vir- 
tuţile şi pătimirile Lui, ca să trăim şi să împărăţim veşnic 
împreună cu El. Acest lucru 1-a vestit mai dinainte spu- 
nând prin prorocul David: „Jertfa de laudă Mă va slăvi, şi 
acolo e calea în care îi voi arăta lui mântuirea Mea" [Ps 
49, 23]. Căci, întrucât e celebrat spre aducerea-aminte a 
celor săvârşite de El pentru noi, este o jertfă de mulţumire, 
de slavă şi de laudă pentru El. Şi întrucât însuşi Trupul şi 
Sângele lui Hristos stă înainte cu adevărat, El grăieşte lui 
Dumnezeu şi Tatăl mult mai bine decât sângele lui Abel — 
fiindcă acela striga la Dumnezeu împotriva fratelui său [Fc 
4, 10], dar Acesta strigă pentru noi, al căror frate a socotit 
lucru vrednic să se facă Hristos, făcându-ni-1 milostiv şi 
împăcându-ne cu Tatăl Cel mai de sus — , ne grăieşte însă 
şi nouă, arătându-ne limpede calea iubirii, fiindcă El S-a 
golit pe Sine însuşi până la noi din iubirea Lui pentru noi 
şi Şi-a pus sufletul pentru noi arătându-ne calea smereniei, 
„pentru că în smerenia Sa judecata Lui s-a ridicat, şi a fost 
adus ca o oaie spre junghiere" [Is 53, 7], calea ascultării, 
pentru că El însuşi a ascultat de Tatăl până la cruce şi 
moarte [Flp 2, 8], calea care ne dăruie prin omorârea pati- 
milor viaţă veşnică. Pentru că şi El S-a făcut mort, şi iată e 
viu în veci facându-i vii pe cei ce se lipesc de El prin virtute 
şi credinţă, slăvindu-i şi fiind slăvit de ei, împreună cu Pă- 
rintele Său fără de început şi cu preasfântul, bunul şi de 
viaţă făcătorul Său Duh, acum şi pururea şi în vecii vecilor. 
Amin. 

Calist şi Ignatie Xanthopouloi 

(sfârşitul secolului XIV) 

Despre Sfânta Cuminecătură 
şi câte lucruri bune ne oferă 
împărtăşirea şi cuminecarea continuă 
cu Ea cu conştiinţă curată 1 



Dar nimic nu conlucrează şi nu contribuie astfel la cură- 
ţirea sufletului, la luminarea minţii şi sfinţirea trupului, şi 
la transformarea mai dumnezeiască şi nemurirea amându- 
rora, ca şi la îndepărtarea patimilor şi demonilor sau, mai 
potrivit spus, la unirea şi contactul şi amestecul dumneze- 
iesc şi suprafiresc cu Dumnezeu, ca împărtăşirea şi cumi- 
necarea continuă, pe cât e cu putinţă omului, din inimă şi 
dispoziţie sinceră, cu sfintele, preacuratele, nemuritoarele 
şi de viaţă făcătoarele Taine, cu însuşi scumpul Trup şi 
Sânge al Domnului şi Dumnezeului şi Mântuitorului nos- 
tru Iisus Hristos. De aceea e foarte necesar să tratăm în 
parte despre aceasta şi în compunerea acestei lucrări, şi 
aşa să punem capăt cuvântului. 

Acest lucru e vădit nu numai din cele ce le grăiesc sfinţii, 
ci mult mai mult din grăirile Vieţii înseşi şi ale Adevărului 
însuşi; căci spune: „Eu sunt Pâinea Vieţii" [In 6, 48]. Şi: 
„Aceasta este Pâinea care se pogoară din cer, pentru ca tot 
cel ce mănâncă din Ea să nu moară. Eu sunt Pâinea cea vie, 
Care S-a pogorât din cer. De va mânca cineva din Pâinea 
aceasta, viu va fi în veci. Iar Pâinea pe care Eu o voi da 
pentru viaţa lumii este Trupul Meu" [In 6, 50-52]. Şi: „De 



1 Cap. 91-92 ale Metodei şi canonului riguros pentru cei care-şi 
aleg viaţa isihastâ a cuvioşilor Calist şi Ignatie Xanthopouloi (de 
la sfârşitul secolului XIV): Philokalia, ed. V, voi. IV, Atena, 1991, 
p. 284-289. 

nu veţi mânca Trupul Fiului Omului şi nu veţi bea Sângele 
Lui, nu veţi avea viaţă întru voi. Cel ce mănâncă Trupul 
Meu şi bea Sângele Meu are viaţă veşnică" [In 6, 53~54]- 
Şi iarăşi: „Căci Trupul Meu este mâncare şi Sângele Meu 
este adevărată băutură. Cel ce mănâncă Trupul Meu şi bea 
Sângele Meu rămâne întru Mine şi Eu întru el. Aşa cum 
Tatăl Cel Viu M-a trimis pe Mine şi Eu viez prin Tatăl, tot 
astfel cel ce Mă mănâncă pe Mine va via prin Mine. Aceasta 
este Pâinea care S-a pogorât din cer, nu ca a părinţilor 
voştri care au mâncat mană şi au murit; cel ce va mânca 
Pâinea aceasta, viu va fi în veac" [In 6, 53~58]. 

Iar purtătorul de Hristos Pavel zice acestea: „Fraţilor, eu 
am primit de la Domnul ceea ce v-am predat vouă: Că 
Domnul Iisus, în noaptea în care a fost vândut, a luat pâi- 
ne şi, mulţumind, a frânt şi a zis: «Luaţi, mâncaţi; acesta 
este Trupul Meu Cel ce se frânge pentru voi. Aceasta să 
faceţi spre pomenirea Mea.» Asemenea şi paharul după 
cină, zicând: «Acest pahar este Legea cea Nouă întru Sân- 
gele Meu. Aceasta să faceţi ori de câte ori veţi bea, spre 
pomenirea Mea.» Fiindcă de câte ori veţi mânca pâinea 
aceasta şi veţi bea paharul acesta, moartea Domnului o 
vestiţi până când El va veni. Astfel, oricine va mânca pâinea 
sau va bea paharul Domnului cu nevrednicie, vinovat va fi 
faţă de Trupul şi Sângele Domnului. Să se cerceteze dar 
omul pe sine, şi aşa să mănânce din Pâine şi să bea din 
Pahar. Căci cel ce mănâncă şi bea cu nevrednicie, osândă 
îşi mănâncă şi bea, nesocotind Trupul Domnului. De aceea 
sunt mulţi dintre voi neputincioşi şi bolnavi şi mulţi au 
murit. Că dacă ne-am judeca noi înşine, nu am mai fi ju- 
decaţi; dar când ne judecă Domnul, ni se dă o pedeapsă, ca 
să nu fim osândiţi împreună cu lumea" [1 Co 11, 23-32]. 

Scrie însă şi Gură de Aur: „E necesar să învăţăm ce este 
minunea Tainelor şi pentru ce s-au dat, şi care e folosul 
lucrului. Suntem un trup [Rm 12, 15] şi mădulare ale tru- 
pului Domnului nostru Iisus Hristos şi din vasele Lui [Ef 
5, 30]. Iar cei care au fost iniţiaţi [în acestea] să urmeze 
celor spuse. Deci, ca să nu devenim aceasta numai prin 
iubire, ci să ne amestecăm în mod real cu acel trup, acest 

lucru are loc prin hrană, pe care ne-a dăruit-o vrând să ne 
arate dorul pe care-1 are faţă de noi. De aceea S-a ameste- 
cat pe Sine însuşi cu noi şi a amestecat trupul Lui în noi, 
ca să devenim un trup unit cu Capul, căci acest lucru e 
propriu celor ce se doresc cu tărie. Sugerând deci acest 
lucru, Iov spunea despre casnicii săi, cărora le era drag în 
chip covârşitor, că arătându-şi dorul lor spuneau: «Cine ne 
va da să ne săturăm de carnea lui?» [Iov 31, 31]. De aceea 
şi Hristos a făcut acest lucru ridicându-ne la o prietenie şi 
mai mare şi arătându-ne dorul Lui faţă de noi, neoferindu-Se 
pe Sine celor ce-L doresc doar ca să-L vadă, ci şi ca să fie 
atins, să-L mănânce şi să se împlânte în trupul Lui şi să se 
împletească cu el, şi aşa să-şi sature tot dorul" 2 . 

Şi iarăşi: „Cei ce se împărtăşesc de preasfântul Trup şi 
scumpul Sânge stau împreună cu îngerii, cu arhanghelii şi 
cu puterile de sus, îmbrăcaţi în însăşi haina împărătească 
a lui Hristos şi având armele cele duhovniceşti; dar n-am 
spus încă nimic, căci sunt îmbrăcaţi în împăratul însuşi. 
Dar aşa cum taina e mare, înfricoşătoare şi minunată, aşa 
dacă te apropii cu curăţie, te apropii spre mântuire; dar 
dacă te apropii cu conştiinţă rea, te apropii spre osândă şi 
pedeapsă, căci «cel ce mănâncă şi bea cu nevrednicie Tru- 
pul şi Sângele Domnului, osândă îşi mănâncă şi bea» [1 Co 
11, 27]. Căci dacă cei ce pătează purpura împărătească sunt 
pedepsiţi la fel cu cei care o rup, nu e nimic neverosimil ca 
şi cei ce primesc cu cuget necurat Trupul să suporte ace- 
eaşi pedeapsă cu cei care L-au rupt prin piroane. Vezi deci 
cât de înfricoşătoare a arătat Pavel că e pedeapsa spunând: 
«Călcând cineva Legea lui Moise, e ucis fară milă pe cu- 
vântul a doi sau trei martori; gândiţi-vă: cu cât mai aspră 
fi-va pedeapsa cuvenită celui ce a călcat în picioare pe Fiul 
lui Dumnezeu şi a nesocotit sângele testamentului cu care 
s-a sfinţit» [Evr 10, 28-29]"3. 

Sau: „Câţi deci ne împărtăşim cu acest Trup, câţi gustăm 
din acest Sânge se înţelege că gustăm din Cel care şade 



2 Omilia 45 ia Joan, 2; PG 59, 260. 

3 Omilia 45 la Ioan, 4; PG 59, 262. 

sus, Care e închinat de îngeri, de Cel aproape de Puterea 
cea curată. Vai, câte drumuri ne duc spre mântuire? Ne-a 
făcut trupul Său, ne-a dat trupul Său. Şi nimic din acestea 
nu ne îndepărtează de rele; o, ce insensibilitate! O, ce ne- 
simţire!" 4 . 

Şi iarăşi: „Un preot minunat mi-a povestit că s-a învred- 
nicit să vadă şi să audă aceasta: că pe cei ce urmează să 
plece de aici, de se întâmplă să se împărtăşească cu conşti- 
inţă curată, când vor muri, îngerii îi vor duce escortându-i 
la cer din pricina Celui cu Care s-au împărtăşit" 5 . 

Iar dumnezeiescul Ioan Damaschitiul zice 6 : „întrucât 
suntem dubli şi compuşi, şi naşterea noastră trebuie să fie 
dublă. Asemenea şi mâncarea compusă. Aşadar, naşterea 
ni se dă prin apă şi prin Duh, iar mâncarea e însăşi Pâinea 
Vieţii, Domnul nostru Iisus Hristos Care S-a pogorât din 
cer." „Şi aşa cum la Botez, întrucât oamenii au obiceiul de 
a se spăla cu apă şi a se unge cu untdelemn, a unit cu unt- 
delemnul şi apa harul Duhului şi a făcut-o baie a naşterii 
din nou, tot aşa, întrucât avem obiceiul de a mânca pâine 
şi de a bea apă şi vin, a unit cu ele dumnezeirea Lui şi le-a 
făcut Trupul şi Sângele Lui, ca prin cele obişnuite şi potri- 
vit firii să ajungem în cele mai presus de fire." „E un trup 
unit într-adevăr cu Dumnezeirea, trupul din Sfânta Fe- 
cioară; nu pentru că pogoară din cer însuşi trupul înălţat, 
ci pentru că însăşi Pâinea şi Vinul se prefac în Trupul şi 
Sângele lui Dumnezeu. Iar dacă ai să cauţi cum anume are 
loc aceasta, să-ţi fie de ajuns să auzi că se face prin Duhul 
Sfânt, aşa cum Domnul a dat subzistenţă trupului pentru El 
însuşi şi în El însuşi din Sfânta Născătoare de Dumnezeu 
prin Duhul Sfânt şi mai mult nu cunoaştem nimic decât că 
Cuvântul lui Dumnezeu e adevărat, activ şi atotputernic, 
dar modul e de necercetat." „Celor ce se împărtăşesc cu 
credinţă şi cu vrednicie li se face spre iertarea păcatelor, 
spre viaţa veşnică şi spre păzirea sufletului şi a trupului, dar 



4 Omilia 3 la Efeseni, 1; PG 62, 27. 
s Despre preoţie VI, 4; PG 48, 681. 

6 Expunerea exactă a credinţei ortodoxe IV, 12; PG 94, 1117-1140. 

celor ce se împărtăşesc cu necredinţă şi nevrednicie li se 
face spre osândă şi pedeapsă, ca şi moartea Domnului." 
„Pâinea şi Vinul nu sunt o prefigurare a Trupului şi Sângelui 
lui Hristos, ci însuşi Trupul îndumnezeit al lui Hristos şi 
însuşi Sângele Lui; căci zice: «Trupul Meu e adevărată mân- 
care, iar Sângele Meu e adevărată băutură» [In 6, 55].* 
„E Trup şi Sânge al lui Hristos care intră în alcătuirea [con- 
stituirea] sufletului şi trupului nostru, necheltuindu-se, 
nestricându-se neducându-se în afară, ci intrând în fiinţa 
şi conservarea noastră, curăţitor de orice murdărie, căci şi 
aurul dacă a luat o pată se curăţă prin arderea judecăţii, ca 
să fim osândiţi în veacul viitor împreună cu lumea [1 Co 
11, 52]. Curăţindu-ne prin el ne unim cu Trupul lui Hristos 
Şi cu Duhul Lui şi devenim trup al lui Hristos. Aceasta e 
Pâinea, pârga Pâinii viitoare, Care e spre fiinţă [Mt 6, 11], 
căci expresia «spre o fiinţă» o arată fie pe cea viitoare, adică 
a veacului viitor, fie pe cea luată spre conservarea fiinţei 
noastre. Trupul Domnului e Duh făcător de viaţă, fiindcă a 
fost zămislit din Duhul făcător de viaţă. Iar aceasta o spun 
nu desfiinţând firea trupului, ci vrând să arăt că e făcător 
de viaţă şi dumnezeiesc. Ele se numesc prefigurări ale celor 
viitoare nu ca nefiind cu adevărat Trup şi Sânge al lui 
Hristos, ci pentru că de Dumnezeirea lui Hristos ne împăr- 
tăşim acum prin ele, iar atunci numai prin vedere." 

Iar dumnezeiescul Macarie spune: „Precum vinul se ames- 
tecă în toate mădularele celui ce îl bea şi vinul ajunge în el 
şi el în vin, tot aşa şi cel ce bea Sângele lui Hristos se adapă 
cu Duhul dumnezeiesc, şi Acesta se amestecă în sufletul 
desăvârşit şi sufletul în el. Şi sfinţindu-se astfel, se face 
vrednic de Domnul. Căci «toţi, zice, ne-am adăpat din Ace- 
laşi Duh» [1 Co 12, 13]. Iar prin Pâinea Euharistiei cei ce se 
împărtăşesc cu vrednicie se învrednicesc să se facă părtaşi 
ai Duhului Sfânt, şi aşa sufletele vrednice pot să fie vii în 
veci. Şi aşa cum pentru trup viaţa nu vine de la trup, ci din 
afara lui, adică din pământ, tot aşa Dumnezeu a binevoit 
ca sufletul să aibă mâncare, băutură, haină, care sunt viaţa 
adevărată a sufletului, nu din firea Lui, ci din Dumnezei- 
rea Lui, din Duhul şi Lumina Lui; căci El are firea dumne- 

zeiască şi ca Pâine a Vieţii pe Cel ce a spus: «Eu sunt Pâinea 
Vieţii» [In 6, 48] şi ca Apă Vie [In 7, 38] şi ca Vin care vese- 
leşte [Ps 103, 15] şi ca Untdelemn al veseliei [Ps 44, 8p. 

Iar Sfântul Isidor [Pelusiotul] spune: „împărtăşirea dum- 
nezeieştilor Taine se numeşte cuminecare/comuniune, fiind- 
că ne dăruie unirea cu Hristos şi ne face părtaşi ai împără- 
ţiei Lui" 8 . 

Iar Sfântul Nil zice: „E cu neputinţă să se mântuiască 
altfel credinciosul şi să primească iertarea greşelilor şi să 
dobândească împărăţia cerurilor, dacă nu se împărtăşeşte 
cu frică, cu credinţă şi cu dragoste din Trupul şi Sângele 
lui Hristos cel tainic şi preacurat" 9 . 

La fel scrie şi Marele Vasile în scrisoarea către patri- 
ciana Cezaria: „Bun şi folositor lucru este cuminecarea şi 
împărtăşirea în fiecare zi cu Sfântul Trup şi Sânge al lui 
Hristos, încât El însuşi a spus limpede: «Cine mănâncă 
Trupul Meu şi bea Sângele Meu rămâne în Mine şi Eu în 
el, şi are viaţă veşnică» [In 6, 56]. Căci cine se îndoieşte că 
împărtăşirea continuă de viaţă e altceva decât o viaţă în- 
mulţită? Noi, aşadar, ne cuminecăm de patru ori îft fiecare 
săptămână: duminica, miercurea, vinerea şi sâmbăta, pre- 
cum şi în celelalte zile, dacă se face pomenirea vreunui 
sfânt" 10 . Fiindcă în aceste zile liturghisea sfântul, căci nu 
putea în fiecare zi, fiind înghesuit de atâtea griji. 

Spunea şi sfântul [awă] Apollo că „dacă e cu putinţă, 
monahul trebuie să se cuminece în fiecare zi cu tainele lui 
Hristos. Căci cel ce se depărtează pe sine de la ele se de- 
părtează de la Dumnezeu. Iar cel ce face acest lucru în 
mod continuu, primeşte în mod continuu Trupul, căci spune 
glasul mântuitor: «Cine mănâncă Trupul Meu şi bea Sân- 
gele Meu rămâne în Mine şi Eu în el» [In 6, 56]. Aşadar, 
acest lucru le este de folos monahilor, care fac încontinuu 
pomenirea Patimii mântuitoare. Prin urmare, unul ca acesta 



7 Cuvântul 22 din Colecţia B. 

8 Epistola I, 228; PG 78, 325A. 

9 Epistola III, 280; PG, 79, 521D. 

10 Epistola 93; PG 32, 484- 

trebuie să fie gata în fiecare zi şi să se pregătească astfel 
încât să fie întotdeauna vrednic de primirea Sfintelor Taine, 
fiindcă aşa ne învrednicim şi de iertarea păcatelor" 11 . 

Zice şi Sfântul Ioan Scărarul: „Dacă un trup care se 
atinge de un alt trup se transformă în ce priveşte lucrarea 
lui, cum nu se va transforma cel ce se atinge cu mâini nevi- 
novate de Trupul lui Dumnezeu?" 12 . 

Iar în Pateric stă scris: „Ioan din Bostra, bărbat sfânt şi 
având putere împotriva duhurilor necurate, a întrebat nişte 
demoni care locuiau în nişte fetiţe înnebunite şi aflate în 
chip rău sub înrâurirea lucrării lor, spunând: «De care lu- 
cruri vă temeţi de la creştini?» Iar ei i-au spus: «Aveţi într- 
adevăr trei lucruri mari: unul pe care-1 purtaţi la gâtul vos- 
tru, altul cu care vă spălaţi în biserică şi altul pe care-1 
mâncaţi în adunare.» Şi întrebându-i iarăşi: «De acestea 
trei de care vă temeţi mai mult?» Iar ei au răspuns: «Dacă 
aţi păzi bine lucrul cu care vă împărtăşiţi, nimeni dintre noi 
n-ar putea face nedreptate vreunui creştin.» Iar lucrurile 
de care duşmanii se tem cel mai mult sunt: crucea, botezul 
şi cuminecătura." 



11 Istoria lausiacâ 72; PG 73, 1161. 

12 Scara 28, 52; FR IX, 1980, p. 415. 

Sfântul Simeon al Tesalonicului 

( f 1429) 

Despre faptul că toţi trebuie 
să se împărtăşească încontinuu 
cu înfricoşătoarele Taine, întrucât e 
un lucru folositor mai presus de toate 1 



Mai trebuie să ne îngrijim în permanenţă neîncetat şi în 
toată vremea de cele ce ţin de sfârşitul nostru înfricoşat şi 
inevitabil. Acest lucru ne este la fel de folositor ca şi vede- 
rea, precum şi faptul de a ne aduce aminte de Dumnezeu 
ne este la fel de folositor ca şi acela de a respira aerul; căci 
zice [Scriptura]: „Adu-ţi aminte de cele de pe urmă ale tale 
şi nu vei greşi niciodată" [Sir 7, 36], şi: „Pregăteşte pentru 
ieşire [din viaţă] cele ale tale" [Pr 24, 27]. Pentru aceasta e 
toată purtarea noastră de grijă, sunt toate fugile de lume, 
pustietăţile şi ascezele: ca atunci când vine sfârşitul să fim 
găsiţi gata; fiindcă Cel ce a venit să ne mântuiască şi ne-a 
mântuit, ne învaţă aşa: „Fiţi gata, pentru că nu ştiţi ceasul 
în care vine Domnul vostru!" [Lc 12, 40], şi: „De ar şti stă- 
pânul casei ceasul în care vine hoţul, ar veghea şi n-ar lăsa 
să fie prădată casa lui" [Mt 24, 43], şi: „Voi să fiţi gata, că în 
ceasul în care nu gândiţi va veni Fiul Omului" [Mt 24, 44]. 
De aceea noi toţi trebuie să fim mereu gata de ieşire şi să 
nu ne îngrijim doar de cele de aici lăsate altora, ci de cele 
ce sunt cu noi înşine, ca nu cumva astăzi să se ceară de la 
noi sufletele noastre. Şi care va fi atunci folosul pentru cele 
de care ne facem griji? Drept pentru care trebuie să nu ne 
îngrijim de cele prezente, ci să ne smerim, să facem pocă- 
inţă şi să ne mărturisim lui Dumnezeu şi pe El să-L che- 



1 Cap. 360 din Dialog; PG 155, 669-673. 

măm spre milă şi să ne grăbim să ne împărtăşim cu cumi- 
necarea tainică şi să facem acest lucru încontinuu cu luare- 
aminte [atenţia] şi smerenia sufletului: pentru că aceasta 
înseamnă a fi noi cu Dumnezeu şi a fi Dumnezeu cu noi, 
lucru pentru care S-a şi întrupat. De aceea ne-a predat 
aceste Taine, ca să fim una cu El, şi noi arhiereii şi preoţii 
slujitori să ne împărtăşim continuu din aceste înfricoşătoare 
taine cu luare-aminte [atenţie], străpungere[a inimii] şi 
mărturisire, dar şi ceilalţi să se desfăteze încontinuu de 
cuminecare în mărturisire, în zdrobirea şi evlavia sufletu- 
lui, şi nimeni din cei ce se tem şi iubesc pe Domnul să nu 
lase să treacă patruzeci de zile, ci pe cât îi e puterea şi lua- 
rea-aminte [atenţia] să se apropie şi mai des de cuminecarea 
cu Hristos, în fiecare duminică dacă e cu putinţă, mai cu 
seamă bătrânii şi bolnavii, pentru că acest lucru e pentru 
noi viaţa şi puterea. Iar dacă unii se tem de moarte, să fie 
mai sârguitori spre cuminecare, şi să nu se teamă să se 
cuminece cu Viaţa ca unii lipsiţi de minte — căci ei zic: Să 
nu ne împărtăşim ca să nu murim! — , căci mai degrabă vei 
muri dacă nu te vei împărtăşi cu sfânta Cuminecătură. 
Fiindcă aceasta e pentru tine viaţa, sănătate, putere şi me- 
rinde pentru viaţa veşnică aceea, şi dacă vei fi vrednic să 
vieţuieşti acolo, vei dobândi mai mult şi din viaţa de faţă, 
care n-are niciun folos, fiindcă aceasta e doar o alergare 
ostenitoare care duce la un sfârşit şi la stricăciune, o luptă 
fără măsură şi fără capăt, o plată nefolositoare, un drum 
plin de toată frica şi tulburarea şi pentru cei ce înţeleg o 
viaţă neiubită ca una nearătată şi stricăcioasă, care te fură 
mereu şi e foarte plină de griji. Dar cuminecarea Tainelor lui 
Hristos o vei găsi pricină de viaţă şi de putere, pentru că El 
este Cel de care atingându-se femeia cu scurgere de sânge 
s-a vindecat, de care atingându-Se numai El leproşii s-au 
curăţit şi la atingerea mâinii Căruia morţii au înviat; deci 
şi pe tine te va face viu, nu mort. Iar dacă ţi s-a gătit sfârşi- 
tul şi ţi-a venit vremea, apropie-te mai mult, ca să-L pri- 
meşti drept arvună, căci El îţi va fi acolo şi viaţa şi hrana şi 
lumina şi odihna; şi dacă te vei împărtăşi din El aici, vei fi 
miluit şi vei avea încă de aici pârga vieţii Lui şi vei fi îm- 

preună cu El mereu, iar vrăjmaşii vor fugi de la tine, căci 
nu vor putea ceva împotriva ta, întrucât ai luat cu tine 
Focul de nestins. Aşadar cine s-a apropiat de sfârşit să se 
mărturisească, să facă pocăinţă, să se pregătească în toate, 
şi cel nedesăvârşit în haina [monahală] să se desăvârşească, 
ca să nu plece de aici nedesăvârşit şi fără haina desăvâr- 
şirii ultime. Căci şi în aceasta îi ştiu nepăsători pe cei mai 
mulţi, aşa cum mai înainte unii erau nepăsători faţă de 
Botez şi nu mai ajungeau la el, pentru că aşa cum cel nebo- 
tezat nu e creştin, şi cel nedesăvârşit în haina [monahală] 
nu va fi monah. Cele privitoare la aceasta să le înveţe de la 
dascălii Bisericii, mai ales de la Vasile şi Grigorie, şi cuvân- 
tările acestora privitoare la Botez tu să le iei cu referire la 
haina [monahală] şi pocăinţă. Iar cine n-a ajuns să fie mo- 
nah, să devină spre sfârşitul său; căci este cel mai mare 
dar, pecete împărătească, al doilea Botez, curăţă de păcate, 
dă daruri şi haruri, înarmează şi scoate de la vrăjmaşi, ne 
înfăţişează la împăratul şi ni-L face prieten. Dacă vei veni 
la El, te vei lumina şi nu vei fi ruginit; dacă vei fi fricos, nu 
vei face pocăinţă şi vei fi moale, şi cum vei vedea pe împă- 
ratul? Pocăieşte-te totuşi măcar în cuvinte, cheamă preotul 
care are putere, smereşte-te, mărturiseşte-te, pocăieşte-te 
cu adevărat, căci se apropie de tine împărăţia cerurilor, 
cere iertare, fa milostenie din câte ai, dă înapoi nedreptatea 
făcută, dacă poţi dă înapoi împătrit ca Zaheu cele pe care 
le-ai dobândit prin înşelăciune, opreşte-te de la a mai face 
răul, depărtează de la tine femeia desfrânată, alungă de la 
tine femeia adulteră, împacă-te cu cel ce te-a lovit, dă pace 
şi primeşte pace, ca să fii împreună cu prietenii lui Hristos, 
fă milă, ca să dobândeşti mila dumnezeiască, pune să ţi se 
săvârşească cele ale sfântului untdelemn după porunca Apos- 
tolului [Iac 5, 14] crezând că vei afla ştergerea păcatelor şi 
ridicarea din boală; şi dacă ai aflat iertare, dacă prin mila lui 
Dumnezeu te-ai vindecat la trup şi te-ai ridicat din boală, 
mulţumeşte şi săvârşeşte făgăduinţa rămânând în pocăinţă, 
şi aşteaptă iarăşi sfârşitul, căci va veni şi este aproape; şi 
să nu fugi vreodată de le, ci să fii gata permanent de el. De 
multe ori îţi spun aceasta: „Fii gata", fiindcă şi Mântuitorul 

spune mereu aceasta: „Fiţi gata", adică întotdeauna. Şi dacă 
ai fost chemat la moarte, fa aşa încât să fii găsit gata, să fii 
cu Dumnezeu şi rânduit împreună cu prietenii Lui şi să te 
desfătezi de bucuria şi desfătarea pe care o doreşti. Căci în 
chip înşelător te mângâie aici pe tine, care nu cunoşti plă- 
cerea, plăcerea nenorocită. Deci dacă o vrei pe cea ade- 
vărată, urăşte-o pe cea de acum şi a trupului, ca să o do- 
bândeşti pe cea adevărată şi care n-are sfârşit. Acestea fie 
deci spuse despre cei ce pleacă de aici ca trebuind să fie 
făcute de ei. 

Sfântul Nicolae Cabasila 

(t cea 1393) 



Din Tâlcuire la dumnezeiasca 
Liturghie 1 



1. Care e înţelesul întregii lucrări sfinte 
[a Liturghiei] într-un rezumat 

1. Lucrul/opera sfintei celebrări a sacrelor Taine e pre- 
facerea darurilor în dumnezeiescul Trup şi Sânge, iar sco- 
pul/sfârşitul ei e sfinţirea credincioşilor care prin ele pri- 
mesc iertarea păcatelor, moştenirea împărăţiei cerurilor şi 
unele ca acestea. 

2. Drept pregătire şi contribuţie la acel lucru şi la acest 
scop sunt rugăciuni, psalmodii, citiri din Sfintele Scripturi 
şi, simplu spus, toate cele făcute şi spuse în chip sacru îna- 
inte de sfinţirea darurilor şi după sfinţirea lor. Căci dacă 
Dumnezeu ne dă gratis toate cele sfinte şi noi nu-I aducem 
nimic în locul lor, ci ele sunt la modul absolut haruri, totuşi 
el cere cu necesitate de la noi să ne facem destoinici de a le 
primi şi păzi, şi nu i-ar face părtaşi la sfinţire pe cei ce nu 
au această dispoziţie. Aşa ne botează, aşa ne unge, aşa ne 
ospeţeşte şi ne face părtaşi ai acestei înfricoşătoare Mese. 

3. Acest lucru 1-a arătat în parabola semănătorului, căci 
zice. „Ieşit-a semănătorul" nu ca să are ţarina, ci ca „să 
semene" [Mt 13, 3], întrucât aratul şi toată pregătirea tre- 
buie să fie aduse de noi. 



1 Trad. după ed. S. Salaville: Nicolas Cabasilas, Explication de la 
Divine Liturgie (SC 4 bis), Paris, 1967, p. 56-68, 222-225, 236-252. 

4. Aşadar, întrucât pentru ordinea Tainelor era necesar 
să le întipărim stând bine şi pregătiţi, se cădea ca acest 
lucru să existe în însăşi compunerea sacrei celebrări, şi el 
chiar există. Fiindcă acest lucru îl pot face în noi rugăciu- 
nile, psalmii şi orice alt lucru ce se face şi spune în chip 
sacru în ea. Căci ele ne sfinţesc şi dispun atât pentru a le 
primi frumos, cât şi pentru a păstra sfinţirea şi a rămâne 
în posesia ei. 

5. Ne sfinţesc însă în două moduri. Un mod e cel în care 
ne folosim plecând de la înseşi aceste rugăciuni, psalmi şi 
citiri. Căci rugăciunile ne întorc spre Dumnezeu şi ne oferă 
iertarea păcatelor, iar psalmii ni-L fac în chip asemănător 
milostiv şi ne atrag îndurarea de acolo; fiindcă spune 
[Psalmistul]: „Jertfeşte lui Dumnezeu jertfă de laudă, şi te 
voi izbăvi iar tu Mă vei preamări" [Ps 49, 14-15]. Iar citirile 
sacrelor Scripturi care ne vestesc bunătatea şi prietenia 
faţă de oameni a lui Dumnezeu, ca şi dreptatea şi judecata 
Lui, sădesc în sufletele noastre frica Lui şi aprind iubirea 
faţă de El, şi aşa insuflă multă înflăcărare spre păzirea po- 
runcilor Lui. Iar toate acestea făcând mai frumos şi mai 
dumnezeiesc sufletul atât preotului, cât şi poporului, îi fac 
pe amândoi destoinici spre primirea şi păstrarea cinstitelor 
Daruri, care e scopul lucrării sfinte, iar pe preot în particular 
îl pregătesc să fie vrednic pentru celebrarea jertfei, care, 
precum s-a zis, e lucrul/opera acestei iniţieri în taină. [...] 

6. Alt mod însă de a fi sfinţit de aceasta şi de toate cele 
celebrate în această lucrare sfântă e cel prin care vedem 
întipărit în acestea pe Hristos, lucrările şi pătimirile Lui 
pentru noi. Căci în psalmi, în citiri şi în toate cele făptuite 
de preot prin toată celebrarea e semnificată economia lui 
Hristos: primele rituri ale lucrări sfinte arătând primele ei 
acte, iar următoarele pe celelalte, iar ultimele pe cele de 
după acelea. Şi astfel cei ce le văd pe acestea au putinţa de 
a avea înaintea ochilor toate acelea; căci sfinţirea darurilor, 
care e însăşi jertfa, „vesteşte moartea" [1 Co 11, 26], învie- 
rea şi înălţarea, pentru că aceste cinstite daruri se prefac în 
însuşi Trupul Domnului care a primit toate acestea, cel 
răstignit, cel înviat, cel înălţat la cer; iar cele dinainte de 

jertfa arată cele dinainte de moarte, venirea Sa, arătarea Sa, 
manifestarea Lui desăvârşită; iar cele de după jertfa arată 
„făgăduinţa Tatălui" [Lc 24, 49; FA 1, 4], cum a spus El în- 
suşi, pogorârea Duhului Sfânt la Apostoli, întoarcerea nea- 
murilor păgâne prin aceia şi comuniunea lor [cf. In 11, 52]. 

7. Şi întreaga iniţiere în taină e ca o unică icoană a unui 
unic corp, al vieţii Mântuitorului, care aduce sub privire 
toate părţile ei de la început până la sfârşit în ordinea şi 
armonia lor reciprocă. [...] 

11. Iar cele făcute în celebrarea darurilor se raportează 
toate la economia Mântuitorului, ca spectacolul lor pus 
înaintea ochilor noştri să ne sfinţească sufletele şi aşa să 
ne facem destoinici pentru primirea Sacrelor Daruri. Căci 
aşa cum atunci când s-a făcut a înviat lumea, aşa şi con- 
templată astfel pururea să facă mai frumos/bun şi mai 
dumnezeiesc sufletul celor ce o contemplă. Mai mult, nici 
atunci ea n-ar fi fost de niciun folos, dacă n-ar fi fost con- 
templată şi crezută; de aceea a fost propovăduită şi pentru 
ca să fie crezută Dumnezeu a pus în mişcare zeci de mii de 
maşinaţiuni, întrucât ea n-ar fi putut face cele ale ei şi 
mântui pe oameni, dacă odată făcută ar fi rămas ascunsă 
celor ce urmau să fie mântuiţi de ea. Fiind propovăduită 
atunci a creat în sufletele care nu o cunoşteau respectul, 
credinţa şi iubirea faţă de Hristos care nu existau până 
atunci; iar contemplată acum cu sârguinţă de cei ce au crezut 
deja nu sădeşte în ele aceste fericite afecte, ci le păstrează, 
înnoieşte şi sporeşte pe cele deja sădite şi-i face mai tari în 
credinţă şi mai fierbinţi în evlavie şi iubire. Căci cele pe 
care le-a făcut fără să fi existat înainte, pe acestea le-ar 
putea cu atât mai uşor păzi, păstra şi înnoi. Dar acestea 
sunt cele cu care e necesar să ne apropiem de cele sacre: 
evlavia, credinţa şi iubirea foarte fierbinte de Dumnezeu, 
fără de care chiar şi faptul de a privi într-acolo e cu desă- 
vârşire lipsit de cucernicie. 

12. De aceea trebuia ca în însăşi compunerea lucrării 
sfinte să fie semnificată această contemplare care poate să 
sădească în noi acestea, ca nu numai să raţionăm/gândim 
cu mintea, dar şi să privim cu ochii într-un anume mod 

multa sărăcie a Celui bogat, venirea aici a Celui ce ocupă 
orice loc, ocările Celui binecuvântat, pătimirile Celui nepă- 
timitor, cât a fost de urât şi cât a iubit, cât de mult S-a 
umilit fiind atât de mare, câte a pătimit şi câte a făcut, ca sa 
gătească înaintea noastră această Masă; şi minunându-ne ast- 
fel de noutatea mântuirii, înlemniţi de mulţimea îndură- 
rilor, să ne sfiim de Cel ce ne-a miluit astfel, ne-a mântuit 
astfel şi să-I încredinţăm sufletele, să-i predăm viaţa şi să ne 
aprindem inimile cu focul iubirii Lui; şi ajungând aşa, să ne 
apropiem în siguranţă şi în chip intim de focul Tainelor. 

13. Căci pentru ca să ajungem aşa ceva nu e de ajuns să 
învăţăm o dată cele ale lui Hristos şi să fim cunoscători ai 
lor, ci e necesar să avem şi acum ochiul gândirii acolo şi să 
le contemplăm, scoţând activ orice alt gând, dacă e ca în 
suflet să ni se lucreze destoinicia faţă de acea sfinţire, de 
care am vorbit. Căci dacă avem cuvântul dreptei credinţe, 
astfel încât atunci când suntem întrebaţi de el i-am putea 
răspunde sănătos, dar atunci când luăm parte la iniţierea în 
Taine, nu le contemplăm pe toate bine, ci mintea noastră e 
atentă la altele, nu ne este niciun folos din cunoaşterea 
aceea, fiindcă nu poate să sădească în noi ceva din afecţiu- 
nile de care s-a vorbit. Căci dispoziţiile noastre sunt în legă- 
tură cu gândurile care ne stăpânesc şi suferim acele afecţiuni 
pe care le pot produce acelea. 

14. De aceea a fost inventată o astfel de întipărire/figu- 
rare [simbolică], care nu numai semnifică acest lucru priîi 
cuvinte, ci aduce toate sub ochi făcându-1 să apară prin 
toată lucrarea sfântă, ca pe de o parte prin aceea să acţi - 
neze mai uşor asupra Sufletelor şi să se sădească în noi nu 
numai o simplă contemplare, dar şi o afecţiune, întrucât 
prin ochi imaginaţia sfe imprimă în noi mai clar, iar pe de 
altă parte, prin aceea să nu dea loc uitării, nici să lase gâ* - 
dul să se întoarcă spre altceva, până ce ne va conduce la 
această masă; şi aşa plini de aceste gânduri şi având înflt - 
ritoare/vie amintirea lor să ne împărtăşim de Tainele care, 
adăugând sfinţire la sfinţire, pe cea a celebrării la cea a 
contemplărilor şi „transformaţi din slavă în slavă" [2 Co 
3, 18], de la cea mai mică la cea mai mare dintre toate. [...] 

36. Despre cele pe care le strigă preotul înălţând 
cele sfinte şi cele pe care i le strigă aceia răspunzându-i 

1. Şi urmând să vină el însuşi la Masă şi să-i cheme şi pe 
ceilalţi, întrucât cuminecarea Tainelor nu e cu putinţă 
simplu tuturor, [preotul] nu-i cheamă pe toţi, ci luând 
Pâine făcătoare de viaţă şi arătând-o îi cheamă la împărtă- 
şirea ei pe cei vrednici de ea şi zice: „Sfintele Sfinţilor!" ca 
şi cum ar spune: „Iată, ceea ce vedeţi e Pâinea Vieţii. Aler- 
gaţi, aşadar, şi să împărtăşiţi, dar nu toţi, ci dacă e cineva 
sfânt. Fiindcă cele Sfinte sunt îngăduite numai sfinţilor." 
Iar „sfinţi" îi numeşte aici pe cei desăvârşiţi în virtute, dar 
şi pe câţi se grăbesc spre acea desăvârşire, dar încă sunt 
lipsiţi de ea. Căci nimic nu-i împiedică pe aceştia să se 
sfinţească şi ei prin împărtăşirea sfintelor Taine şi să fie 
sfinţi în această parte, aşa cum se numeşte sfântă şi toată 
Biserica şi cum spune fericitul Apostol [Pavel] scriind în- 
tregului norod: „Fraţi sfinţi, părtaşi ai chemării cereşti" 
[Evr 3, i]. Fiindcă se numesc sfinţi din pricina Sfântului la 
care participă şi cu al Cărui Trup şi Sânge au comuniune. 
Căci fiind mădulare ale trupului Aceluia, carne din Carnea 
Lui şi oase din Oasele Lui, până când suntem uniţi şi păzim 
armonia cu el, avem viaţa Lui, trăgând prin Taine sfinţirea 
din Capul şi Inima aceea. Dar după ce ne-am tăiat şi am 
căzut din totalitatea acestui preasfânt trup, în zadar mai 
gustăm din Tainele sacre, căci viaţa nu va trece spre mădu- 
larele moarte şi tăiate. 

2. Dar ce taie de acel trup sfânt aceste mădulare? „Păca- 
tele voastre, spune, stau ca zid despărţitor între Mine şi 
voi"[i§59, 2]. 

3. De ce? Orice păcat îl face mort pe om? 

4. Nicidecum, ci numai cel spre moarte, căci de aceea se 
şi numeşte spre moarte, fiindcă „este şi păcat nu spre 
moarte", potrivit fericitului Ioan [1 In 5, 16-17]. De aceea 
pe cei iniţiaţi [botezaţi], dacă n-au comis astfel de păcate 
care să-i despartă de Hristos şi să aducă moartea, nimic 
nu-i împiedică să aibă parte cuminecându-se de sfinţire, 

atât de realitatea, cât şi de numele ei, întrucât sunt mădu- 
lare încă vii şi unite cu Capul. 

5. De aceea, atunci când preotul strigă: „Sfintele Sfinţi- 
lor!", credincioşii îi răspund strigând: „Unul Sfânt, Unul 
Domn lisus Hristos, spre slava lui Dumnezeu Tatăl", pen- 
tru că nimeni nu-şi are sfinţirea de la sine, nici nu este o 
lucrare a unei virtuţi omeneşti, ci toţi au nu de la Acela şi 
din pricina Aceluia. [...] 

41. Despre mulţumirea şi slăvirea de după acestea 

1. Aici însă toată lucrarea sfântă e completată şi celebra- 
rea Euharistiei ia sfârşit. Căci Darurile s-au sfinţit şi Ele au 
sfinţit preotul şi tot corul din jurul său, iar prin Ele acela a 
desăvârşit şi sfinţit restul plinătăţii bisericii. 

2. De aceea preotul însuşi şi credincioşii din jurul lui în- 
cheie printr-o mulţumire şi o slăvire a lui Dumnezeu. Şi el 
spune: „Binecuvântat Dumnezeul nostru totdeauna acum şi 
pururea şi în vecii vecilor. Amin." 

3. Iar mulţimea cântă începutul cântării de la cuvintele 
prorocului: „Să se umple gurile noastre de lauda Ta, Doam- 
ne, ca să lăudăm slava Ta" [Ps 70, 8]. Şi spune: Nu suntem 
în stare, Stăpâne, nici să-Ţi aducem cântare de laudă pen- 
tru lucrurile bune de care ne-ai învrednicit, ci Tu dă-ne şi 
aceasta. în ce mod? Umplând gura noastră de laudă şi 
dând rugăciune celor ce se roagă, ca să ştim ce şi cum tre- 
buie să cerem; aşa şi pentru această cântare de laudă a Ta 
dă putere gurii noastre. 

4. Apoi se roagă pentru ca sfinţenia pe care au primit-o 
să rămână în ei şi ajutaţi de mâna Lui să nu trădeze harul 
şi să nu piardă darul: „Păzeşte-ne pe noi întru sfinţirea 
Ta". Făcând ce? Căci e nevoie şi de cele ale noastre. „Toată 
ziua meditând dreptatea Ta", numind aici dreptate înţelep- 
ciunea şi prietenia faţă de oameni a lui Dumnezeu văzută 
în Taine, cum a primit-o Pavel, care spune: „Căci nu mă 
ruşinez de Evanghelia lui Hristos, fiindcă în ea dreptatea 
lui Dumnezeu se descoperă tuturor şi peste toţi cei ce cred" 
[Rm 1, 16]. Meditarea la această dreptate poate păstra în 

noi sfinţirea. Căci ea va spori şi credinţa în Dumnezeu, va 
aprinde iubirea şi nu va lăsa să intre în suflet nimic rău, 
prin urmare nu în zadar spuneam mai sus că fără gândurile 
care se cuvin Tainelor, sfinţirea nu se poate constitui şi 
rămâne în noi. 

42. Despre cei adormiţi, dacă sunt sfinţiţi şi ei de către 
Duhurile Mesei în chip asemănător celor vii 

1. Pe lângă cele spuse e necesar să se cerceteze şi aceasta. 

2. Fiindcă această dumnezeiască şi sacră celebrare se 
arată sfinţind în două moduri. într-un mod prin mijlocire, 
căci prin însăşi aducerea lor darurile aduse îi sfinţeşte pe 
cei care le aduc şi pe cei pentru care se aduc şi li-L fac 
îndurător pe Dumnezeu. Iar în alt mod prin împărtăşire, 
pentru că potrivit cuvântului adevărat al Domnului ele 
devin pentru noi mâncare şi băutură [In 6, 53-57]. 

3. Dintre aceste moduri cel dintâi devine comun şi viilor 
şi morţilor, fiindcă jertfa se aduce pentru ambele categorii, 
iar cea de-a doua e cu putinţă numai pentru cei vii, fiindcă 
morţii nu pot să mănânce şi să bea. Ce deci? De aceea 
morţii nu sunt sfinţiţi cu sfinţirea care vine din împărtă- 
şire şi sunt aici mai prejos decât cei vii? Nicidecum. Fiindcă 
Hristos li Se comunică şi lor într-un mod pe care-1 ştie El 
însuşi. 

5. Care sunt însă cauzele sfinţirii? Oare faptul de a avea 
corp? De a alerga pe picioare la Masă? De a lua cu mâinile 
Sfintele? De a le primi în gură? De a le mânca şi a le bea? 
Nicidecum. Fiindcă pentru mulţi care le-au primit aşa şi 
s-au apropiat de Taine aşa, nici nu li s-a făcut nimic mai 
mult şi au plecat vinovaţi fiind de zeci de mii de rele. 

6. Dar care sunt atunci pentru cei sfinţiţi cauzele sfinţirii, 
şi care sunt cele pe care le cere de la noi Hristos? Curăţirea 
sufletului, iubirea de Dumnezeu, credinţa, dorinţa tainei, 
râvna faţă de împărtăşire, imboldul fierbinte, alergarea 
însetată. Acestea sunt cele ce atrag această sfinţire, cu care 
e necesar să se împărtăşească de Hristos cei ce se apropie, 
şi fără de care e cu neputinţă. 

7. Dar toate acestea nu sunt lucruri trupeşti, ci atârnă 
numai de suflet. Prin urmare, nimic nu împiedică sufletele 
morţilor să facă acestea ca şi cele ale viilor. 

8. Dacă prin urmare sufletele sunt gata şi pregătite pen- 
tru Taină, iar Domnul Care sfinţeşte şi săvârşeşte vrea să 
sfinţească pururea şi doreşte să Se comunice pe Sine în- 
suşi de fiecare dată, ce anume împiedică împărtăşirea? 
Negreşit nimic. 

9. Atunci ar putea spune cineva: dacă cineva dintre cei 
vii ar avea în sufletul său lucrurile bune de care s-o vorbit, 
dar n-ar veni la Tine, ar avea cu nimic mai mică sfinţirea 
care vine de acolo? 

10. Nu oricine, ci numai dacă cineva nu poate să se 
apropie cu trupul, ca sufletele morţilor; cum au fost „cei ce 
rătăceau în pustiuri, în munţi şi în peşteri, şi în crăpăturile 
pământului" [Evr 11, 38], cărora le era cu neputinţă să 
vadă altar şi preot. Fiindcă pe aceştia îi sfinţea cu această 
sfinţire în chip nevăzut Hristos însuşi. De unde e evident 
aceasta? Pentru că aveau viaţă în ei, şi n-ar fi avut, dacă nu 
s-ar fi împărtăşit din această Taină. Fiindcă însuşi Hristos 
a zis: „De nu veţi mânca voi carnea Fiului Omului şi nu 
veţi bea Sângele Lui, nu veţi avea viaţa în voi" [In 6, 53]. Şi 
ca să semnifice acest lucru, multora din sfinţii aceştia le-a 
trimis îngeri care să le aducă Darurile. 

11. Dar dacă cineva, deşi poate, nu ar veni la Masă, e cu 
desăvârşire cu neputinţă ca acesta să dobândească sfinţi- 
rea care vine de la Ele: nu pentru că n-a venit pur şi sim- 
plu, ci pentru că deşi putea n-a venit, şi de aceea e evident 
că acest suflet e pustiu de lucrurile bune care sunt datorate 
Tainelor. 

12. Căci ce imbold şi râvnă pentru această Masă are cel 
ce poate să alerge uşor la ea şi nu vrea? Şi ce credinţă în 
Dumnezeu este în cel ce nu se teme de ameninţarea aflată 
în cuvintele Domnului către cei care dispreţuiesc această 
Cină? Cum s-ar putea crede că e prieten al ei cel ce nu o 
primeşte deşi are putinţa de a o primi? 

13. De aceea nu e nimic nou dacă Hristos dă Masa aceasta 
şi sufletelor dezlegate de trupuri pe care nu poate să le 

acuze de nicio asemenea răutate. Căci ceea ce e nou şi su- 
prafiresc e că un om care trăieşte în stricăciune ar putea 
mânca un Trup nestricăcios; dar ca sufletul care are o fiinţă 
nemuritoare să se împărtăşească de un Trup nemuritor 
într-un mod corespunzător lui, ce-i de mirare? Iar dacă 
prin negrăita Sa prietenie faţă de oameni şi nespusa Lui 
înţelepciune a găsit cum să se facă acest lucru nou şi supra- 
firesc, cum nu va fi crezut că va face ceea ce e verosimil şi 
logic? 

43. Că sfinţirea are loc în primul rând în sufletul 
celui ce se împărtăşeşte 

1. Chiar dacă Darul se dă prin trup celor ce vieţuiesc cu 
un scop, mai întâi El pătrunde în substanţa sufletului şi 
trece la corp prin suflet. Arătând acest lucru fericitul Apos- 
tol [Pavel] spune: „Cine se lipeşte de Domnul e un duh cu 
El" [1 Co 6, 17], întrucât această unire şi acest contact se 
constituie în primul rând în suflet. 

2. Fiindcă acolo este în principal omul, acolo e şi sfinţi- 
rea care vine din virtuţi şi din sârguinţa omenească, şi tot 
acolo e ceea ce păcătuieşte şi ceea ce are nevoie de vinde- 
care de la Darul acela. Iar corpului toate i se fac plecând de 
la suflet, şi aşa cum se întinează plecând de la gândurile 
rele care ies din inimă [Mt 15, 11-20], tot aşa şi sfinţirea îi 
vine de acolo, cum vine cea de la virtute, aşa şi cea de la 
Taine. Iar unora li se întâmplă şi boli trupeşti care-şi au 
drept cauză răul obicei al sufletului, lucru pe care Mântu- 
itorul voia să-1 semnifice când pentru a vindeca sufletul 
celui bolnav, ceea ce era tot una cu dezlegarea lui de păcate, 
scula trupul din boală [Mt 9, 2-8 par.]. 

3. Dacă, aşadar, pentru primirea sfinţirii sufletul n-are 
nevoie de trup, ci mai degrabă acesta de acela, ce au mai 
mult din această celebrare sufletele care au parte de trup 
faţă de cele eliberate de el pentru că văd pe preot şi pri- 
mesc Darurile de la el? Dar şi acelea au pe Arhiereul veşnic 
care le face toate acestea şi care Se dă şi acelor dintre cei 
vii care-L primesc cu adevărat. Fiindcă nu toţi cărora li le 

dă preotul se împărtăşesc cu adevărat, ci negreşit numai 
cei cărora li le dă Hristos însuşi. Căci preotul le dă simplu 
tuturor celor ce se apropie, dar Hristos le dă celor vrednici 
să se împărtăşească. De unde este evident că Cel care sfin- 
ţeşte Taina şi desăvârşeşte sufletele viilor şi morţilor este 
Unul Singur: însuşi Mântuitorul. 

4. Din toate cele zise devine evident faptul că toate câte 
au loc în sfânta celebrare sunt comune şi viilor şi morţilor. 
Pentru că, întrucât sunt calităţi bune sufleteşti, cauzele sfin- 
ţirii sunt şi în unii şi în alţii; elementul care are în primul 
rând şi în sens propriu o legătură cu sfinţirea [sufletul] e 
acelaşi; iar Preotul care sfinţeşte e Acelaşi. Este numai în 
cei ce vieţuiesc în trup şi nu în cei care au plecat de aici 
doar faptul că aici par a fi sfinţiţi şi cei nevrednici de aceste 
Taine, pentru că Darurile se primesc cu gura. Fiindcă acolo 
dacă e cineva nepregătit nu e cu putinţă să se apropie, ci 
împărtăşirea e cu putinţă numai celor vrednici; dar acest 
lucru nu adaugă o sfinţire celor vii, ci din contră are pe- 
deapsa ultimă. De aceea lipseşte mult ca acest lucru să fie 
un avantaj pentru neamul celor vii. 

5. Din acelaşi motiv însă devine limpede faptul că împăr- 
tăşirea Darurilor Sacre e cu putinţă şi nu are nicio piedică, 
ba chiar că urmează în chip necesar şi pentru acele suflete. 
Căci dacă acolo ar exista altceva care să veselească sufletele 
şi să le dea odihnă, atunci acel lucru ar fi o cinstire pentru 
cele vrednice de curăţie şi n-ar mai avea în mod necesar 
nevoie de Masa aceasta. Acum însă ceea ce lucrează toată 
desfătarea şi fericirea pentru cei care se află acolo, fie că ai 
numi acest lucru rai, sânuri ale lui Avraam, locuri lumi- 
noase, verzi şi răcoritoare, curat de orice durere şi întristare, 
sau însăşi împărăţia, nu e nimic altceva decât acel Pahar şi 
această Pâine. 

6. Fiindcă toate acestea sunt Mijlocitorul [Evr 8, 6; 9, 12; 
12, 24], înainte-mergătorul pentru noi în cele sfinte [Evr 
6, 20], Singurul Care duce la Tatăl [Evr 2, 10; In 14, 6], 
Singurul Soare al sufletelor, Care acum străluceşte şi se 
împărtăşeşte, cum a voit El însuşi, celor legaţi de trup, iar 
atunci va fi văzut şi împărtăşit fără perdele, când „II vom 

vedea aşa cum este" [1 In 3, 2], când va chema vulturii la 
stârv [Mt 24, 28; Lc 17, 37], când „se va încinge, îi va culca 
lângă masă şi venind le va sluji" [Lc 12, 37], când va fulgera 
pe nori [Mt 24, 30] şi prin El „drepţii vor străluci ca soare- 
le" [Mt 13, 43]. Cei neuniţi cu El cum ştie să lege această 
Masă e cu desăvârşire cu neputinţă să dobândească acolo 
odihnă sau să primească ceva bun, fie mic, fie mare. 



459 



i 



Sfântul Nicolae Cabasila 

Despre viaţa în Hristos 
Cuvântul IV: 
Ce desăvârşire îi dă [vieţii în Hristos] 
sfânta cuminecare 1 



j. Să venim după Mir la Masa [Domnului]: aceasta e 
capătul vieţii, iar celor care au ajuns la ea nu le mai lip- 
seşte nimic din fericirea căutată. Căci de aici nu mai pri- 
mim o moarte, un mormânt şi comuniunea unei vieţi mai 
bune, ci pe însuşi Cel înviat, şi nu mai e cu putinţă să 
primim darurile Duhului, câte ar fi ele, ci pe însuşi Binefă- 
cătorul, pe însuşi templul pe care se întemeiază tot ciclul 
harurilor. 

2. Fiindcă El este în fiecare din Taine, căci în El suntem 
unşi şi spălaţi, şi El este Ospăţul nostru, dar e unit cu cei 
asupra cărora s-au săvârşit aceste rituri şi le dă cele ale 
Sale nu tuturor în acelaşi mod, ci atunci când spală, elibe- 
rează lutul de răutate, îl replăsmuieşte şi pune în el forma 
Lui, iar când unge, îl face lucrător al lucrărilor Duhului, a 
căror vistierie S-a făcut El însuşi din pricina trupului. Dar 
atunci când duce la Masă şi dă spre mâncare Trupul Său, 
îl schimbă întreg pe cel astfel iniţiat şi-1 mută spre deprin- 
derea Lui, iar lutul care primeşte înfăţişarea împăratului 
nu mai e lut, ci este deja el însuşi trup al împăratului, şi 
nimic mai fericit decât acesta nu poate fi gândit. 



1 Trad. după ed. M.-H. Congourdeau: Nicolas Cabasilas, La Vie 
en Christ I (Sources chretiennes 355), 1989, p. 262-356. 

Că plinătatea şi desăvârşirea vieţii în Hristos 
vin din sfânta cuminecare 

3. De aceea această Taină e şi ultima, pentru că nu se 
poate înainta mai departe, nici să i se mai adauge ceva. 
Căci primul lucru are în chip evident nevoie de cel din mij- 
loc, iar acesta de ultimul. Dar după Euharistie nu mai e 
lucru spre care să înaintăm, ci oprindu-ne aici trebuie să 
încercăm să observăm cele prin care ar putea fi salvată 
până la sfârşit această comoară. Fiindcă atunci când am 
fost botezaţi, taina a lucrat în noi toate cele ale ei, dar nouă 
ne mai lipseşte ceva ca să fim desăvârşiţi, căci n-avem încă 
darurile Duhului Sfânt, care atârnă de preasfântul Mir. 
Fiindcă în cei botezaţi de Filip nu era încă Duhul Sfânt 
graţie acestor haruri, ci pentru acestea au mai avut nevoie 
de mâinile lui Ioan şi Petru, căci zice [Scriptura]: , Acesta 
[Duhul] nu se pogorâse peste nici unul dintre ei, ci erau 
doar botezaţi în numele Domnului Iisus. Atunci şi-au pus 
mâinile peste ei şi au primit Duh Sfânt" [FA 8, 16-17]. 

4. Dar şi atunci când l-am dobândit, şi ritul [Mirungerii] 
şi-a arătat puterea lui în noi, puterea dată o avem, dar nu 
e deloc necesar ca şi celelalte [ale noastre] să corespundă 
Binefăcătorului, ci nu este cu neputinţă nimic din cele 
pentru care datorăm socoteală, şi nimic nu împiedică şi ca 
Taina să fi fost săvârşită iar cele date în ea să nu fie stricate 
şi totuşi să fim lipsiţi de cele de care avem nevoie. 

5. Sunt multe mărturii ale acestora. Acest lucru s-a în- 
tâmplat pe vremea Apostolilor cu corintenii; căci deşi erau 
plini de Duh şi profeţeau, vorbeau în limbi şi arătau şi ce- 
lelalte [cf. 1 Co 12, 28], erau totuşi atât de departe de a fi 
desăvârşiţi o dată pentru totdeauna, că nu stăteau departe 
de invidie, de ambiţii nepotrivite, de certuri şi de alte rele 
ca acestea. Aceste lucruri li le spune în faţă Pavel: „Sunteţi 
trupeşti şi umblaţi după om" [i Co 3, 3]. Deşi erau duhov- 
niceşti din partea harurilor, acest lucru nu le era cu nimic 
de ajuns pentru a scoate tot răul din sufletul lor. 

6. Dar în Euharistie nu e nimic din acestea. Căci pe cei 
în care Pâinea Vieţii s-a făcut lucrătoare şi care prin ea s-au 

păzit de moarte, şi care ospătându-se cu ea nici n-au avut, 
nici n-au adus în ea nimic rău, pe aceştia nimeni nu i-ar 
putea învinui de aşa ceva. Fiindcă nu se poate, chiar nu se 
poate ca celebrarea ei să fie întru totul lucrătoare şi în cei 
iniţiaţi să mai rămână vreo răutate. De ce? Fiindcă faptul 
că e lucrătoare celebrarea ei înseamnă tocmai că celor care 
iau parte la ea nu le lipseşte nimic din cele ce se fac. Căci 
făgăduinţa acestei Mese ne face să locuim în Hristos, iar 
pe Hristos îl face să locuiască în noi, fiindcă spune: „în 
Mine rămâne şi Eu în el" [In 6, 56]. Iar dacă Hristos ră- 
mâne în noi, ce ne va mai lipsi încă? Ce lucru din cele bune 
ne-ar mai scăpa? Şi, rămânând în Hristos, ce altceva vom 
mai putea dori? El este pentru noi şi Locuitor şi Locuinţă, 
iar noi nu suntem fericiţi, pe de o parte, de această Locuinţă, 
iar, pe de altă parte, fericiţi pentru că ne-am făcut locuinţă 
pentru Unul ca Acesta! 

7. Căci care din lucrurile bune nu sunt prezente pentru 
cei ce au această dispoziţie? Ce au în comun cu răutatea cei 
care au ajuns încă de aici la strălucire? Ce rău ar mai putea 
sta în picioare în faţa unei grămezi atât de mari de lucruf i 
bune? Ce lucru prezent ar putea rămâne, ce lucru absent 
s-ar mai putea aduce, atunci când Hristos e atât de riguros 
unit cu noi şi pătrunde prin toate ale noastre ocupând toate 
cele dinăuntru şi cele din jurul nostru? Fiindcă împiedică 
să ne atingă săgeţile care vin spre noi din afară punându-Se 
înainte din toate părţile, întrucât e o Locuinţă. Iar dacă e 
în noi ceva rău, îl alungă respingându-1, întrucât e un Lo- 
cuitor care umple toată Locuinţa Lui. 

8. Fiindcă aici nu ne împărtăşim doar din ceva din cele 
ale Lui, ci de El însuşi, nu primim în sufletele noastre doar 
o rază şi o lumină, ci însuşi discul solar, astfel încât locuim 
în El şi suntem locuiţi de El, ne încingem şi ne îmbrăcăm 
în El, ne amestecăm cu El şi devenim un duh cu El [1 Co 
6, 17]. Căci suflet, trup şi toate puterile duhovniceşti devin 
numaidecât duhovniceşti, pentru că aici un suflet se ames- 
tecă cu un Suflet, un trup cu un Trup şi un sânge cu un 
Sânge. Şi ce rezultă de aici? Cele mai bune le covârşesc ca 
unele superioare pe cele mai mici, iar cele dumnezeieşti le 

domină pe cele omeneşti; şi aşa cum spune Pavel despre 
înviere: „ce este muritor e înghiţit de viaţă" [2 Co 5, 4] şi în 
continuare: „Nu mai trăiesc eu, ci Hristos trăieşte în mine" 
[Ga 2, 20]. 

9. 0, măreţia acestor taine! Căci este cu putinţă ca mintea i 
lui Hristos să se amestece cu mintea noastră, voinţa Lui cu 
voinţa noastră, trupul Lui cu trupul nostru, sângele Lui cu 
sângele nostru. Ce devine mintea noastră când o stăpâneşte 
mintea dumnezeiască! Ce devine voinţa noastră când o 
învăluie fericita voinţă! Ce devine ţărâna biruită de focul 
acela! Că acestea se întâmplă astfel arată Pavel atunci când 
spune că nu mai are nici mintea, nici voinţa, nici viaţa lui, 
ci că Hristos a devenit pentru el toate acestea: „Avem min- 
tea lui Hristos" [1 Co 2, 16]; şi: „Căutaţi o dovadă că în mine 
grăieşte Hristos" [2 Co 7, 40]; şi: „Cred că am Duhul lui 
Dumnezeu" [1 Co 7, 40]; şi: „Vă iubesc până în măruntaiele 
lui Iisus" [Flp 1, 8] — de unde e evident că avea aceeaşi 
voinţă cu El — ; şi rezumând toate: „Nu mai trăiesc eu, ci 
Hristos trăieşte în mine" [Ga 2, 20]. 

10. Astfel, spre deosebire de orice altă celebrare, Taina 
aceasta e desăvârşită şi duce spre însăşi culmea celor bune, 
fiindcă aici e şi sfârşitul ultim al oricărei sârguinţe ome- 
neşti. Pentru că în ea ne întâlnim cu Dumnezeu, iar Dum- 
nezeu Se uneşte cu noi cu unirea cea mai desăvârşită; căci 
ce alt contact mai riguros ar putea fi decât faptul de a ne 
face un duh cu El? 

Că dumnezeiasca Euharistie desăvârşeşte şi celelalte Taine, 
şi că prin ea se face iertarea păcatelor de după Botez 

11. De aceea singură dintre celebrări Euharistia oferă 
desăvârşirea şi celelalte Taine. Le ajută la însăşi celebrarea 
lor, fiindcă ele nu pot desăvârşi fără ea; le ajută şi după 
celebrarea lor în cei care le-au primit când e nevoie să fie 
reîmprospătată raza venită din Taine şi care e amestecată 
cu întunericul păcatelor. 

12. Căci readucerea la o nouă viaţă a celor omorâţi de 
păcate e un lucru doar al Sfintei Mese. Pentru că nu stă în 

puterea omenească să învie pe omul căzut, nici să desfiin- 
ţeze cu o dreptate omenească răutatea oamenilor. Fiindcă 
faptul de a păcătui aduce o ofensă lui Dumnezeu însuşi, 
căci zice Scriptura: „Prin încălcarea Legii îl necinsteşti pe 
Dumnezeu" [Rm 2, 23] şi e nevoie de o virtute mai mare 
decât cea a omului care să poată desfiinţa învinuirea. 

Care e cauza pentru care sârguinţa omenească 
nu e de ajuns pentru iertarea păcatelor 

13. Ca cel mai mic să-1 ofenseze pe Cel mai mare e foarte 
uşor, dar a compensa cu o cinstire ofensa e cu neputinţă, 
mai cu seamă când Acela îl are pe ofensator dator cu multe 
şi-1 depăşeşte atât de mult încât nu există măsură între ei. 
Fiindcă este necesar ca acela care desfiinţează învinuirea şi 
caută să restabilească celui ofensat cinstea care i-a fost 
luată, să aducă mai multe decât cele datorate, pe unele 
restituindu-le, iar pe altele adăugându-le pentru contra- 
balansarea nedreptăţilor pe care le-a suferit. Dar cine ar 
putea urmări cele mai mari de la cel care nu poate să se 
apropie nici măcar de cele datorate? 

14. De aceea nici un om n-a putut să-L împace pe Dum- 
nezeu cu sine însuşi aducându-I propria sa dreptate; şi aşa 
nici Legea veche nu putea „desfiinţa duşmănia" [Ef2, 14], 
tot aşa nici pentru cei ce trăiesc în har nu le-ar putea fi de 
ajuns pentru această pace sârguinţa lor, fiindcă şi una şi 
alta sunt lucruri ale puterii oamenilor şi o dreptate ome- 
nească. Căci fericitul Pavel numeşte dreptate a oamenilor 
însăşi Legea: „Fiindcă nu s-au supus dreptăţii lui Dum- 
nezeu căutând să-şi stabilească dreptatea lor" [Rm 10, 3], 
adică Legea veche; pentru că tot ce putea face ea împotriva 
relelor noastre era să ne pregătească pentru sănătate şi să 
ne facă vrednici de mâna medicului, căci zice: „Legea s-a 
făcut pedagogul nostru spre Hristos Iisus" [Ga 3, 24], iar 
fericitul Ioan [înainte-mergătorul] boteza în vederea Celui 
ce vine [FA 19, 4]. Şi toată filozofia oamenilor şi toată 
osteneala lor sunt doar nişte anticipări şi pregătiri pentru 
adevărata dreptate. 

Care e cauza pentru care dumnezeiasca Euharistie 
poate desfiinţa păcatul 

15. Aşadar, nouă celor care nu puteam arăta o dreptate 
proprie şi care să vină de la noi înşine, însuşi Hristos S-a 
făcut pentru noi „dreptate de la Dumnezeu, sfinţire şi răs- 
cumpărare" [1 Co 1, 30], şi „desfiinţează duşmănia în trup" 
[Efz, 14], şi împacă pe Dumnezeu cu noi [Rm 5, 10; 2 Co 
5, 18], nu numai cu natura umană în comun, nici numai 
atunci când a murit, ci de fiecare dată pe fiecare om în parte, 
odinioară fiind răstignit, iar acum ospeţindu-ne împă- 
răteşte de fiecare dată când o cerem, părându-ne rău de 
păcatele pe care le-am făcut. Pentru că El singur a putut 
da Celui Care L-a născut toată cinstea datorată şi a putut 
da socoteală de cinstea care I-a fost luată, primul lucru 
făcându-L prin viaţa Sa, iar pe cel de-al doilea prin sfârşitul 
Său. Căci aducându-I cu mai mare pregătire drept contra- 
balansare a ofensei noastre moartea cu care a murit pe cruce 
pentru slava Tatălui [cf. In 12, 28; 13, 31], îi redă cu mult 
mai mult cinstea pe care I-am luat-o prin păcatele noastre; 
iar prin viaţa Lui I-a dat toată cinstea şi, precum se cuve- 
nea, L-a cinstit pe Acela iar Tatăl a fost cinstit [de El]. 

16. Căci afară de multele şi marile fapte pe care le-a ară- 
tat, şi care aveau cea mai mare cinste faţă de Tatăl, pe de o 
parte ducând o viaţă curată de orice păcat, iar pe de altă 
parte prin cele prin care a păzit în chipul cel mai riguros şi 
desăvârşit legile Lui, nu numai prin cele pe care le-a lucrat 
El însuşi, căci zice: „Poruncile Tatălui Meu le-am păzit" 
[In 15, 10], dar şi prin cele pe care le-a legiuit pentru viaţa 
oamenilor, El Singur arătând şi sădind pe pământ filozofia 
cea cerească, încă şi prin minunile a căror cauză a vestit-o 
că e Tatăl [In 14, 10], pe lângă toate acestea cine nu ştie 
oare că şi numai însuşi faptul de a fi ajuns împreună cu 
oamenii şi de a fi fost unit într-un mod atât de riguros cu 
trupul, arătând în modul cel mai exact şi clar bunătatea şi 
prietenia faţă de oameni a Celui ce L-a trimis, a dat Aces- 
tuia slava care I se cuvenea? Căci dacă bunătatea trebuie 
măsurată cu facerea de bine, iar Dumnezeu a făcut în eco- 

nomia Sa atâta bine neamului omenesc, încât n-a cruţat 
nimic din cele ce duceau la aceasta [Rm 8, 32], ci a pus 
toată bogăţia în firea Acestuia, „căci în El locuieşte toată 
plinătatea Dumnezeirii în chip trupesc" [Col 2, 9], e evi- 
dent că în Mântuitorul am cunoscut hotarul ultim al prie- 
teniei faţă de oameni a lui Dumnezeu, iar prin cele pe care 
le-a lucrat El Singur i-a învăţat pe oameni cum anume „a 
iubit Dumnezeu lumea" [In 3, 16] şi câtă e purtarea Lui de 
grijă faţă de neamul omenesc. De aceea tot de aici îl aduce 
şi pe Nicodim la cunoaşterea prieteniei faţă de oameni a 
Tatălui şi face din aceasta un semn suficient al bunătăţii Lui 
infinite şi spune: „Aşa de mult a iubit Dumnezeu lumea, 
încât pe Fiul Său Unul-Născut L-a dat, ca tot cel ce crede 
în El să nu piară, ci să aibă viaţă veşnică" [In 3, 16]. 

17. Căci dacă Tatăl nu poate da haruri mai mari sau mai 
frumoase decât cele pe care le-a pus în firea noastră la po- 
gorârea Unului-Născut, e evident că nu i s-ar putea oferi o 
mai mare slavă pentru bunătatea şi prietenia Lui faţă de 
oameni decât cea pe care a putut-o primi de acolo [din 
această pogorâre]. De aceea în acest mod Mântuitorul îl 
cinsteşte prin El însuşi pe Tatăl într-un chip vrednic de El 
însuşi şi de Cel care L-a născut. Căci cinstirea lui Dumne- 
zeu ce altceva ar putea fi decât faptul de a se arăta ca fiind 
deosebit de bun? Aceasta e slava care I se datora de mult, 
dar care nu-i putea fi adusă de niciun om. De aceea spune: 
„Dacă sunt tată, unde e slava Mea?" [Mal 1, 6]. Căci numai 
Unul-Născut a putut salva toate cele ce reveneau pe drept 
cuvânt Tatălui. Aşadar, pentru a arăta că numai El putea 
duce la bun sfârşit această luptă, atunci când a sfârşit orice 
lucru [In 17, 4] faţă de Tatăl pe care-L cinstise astfel, a zis: 
„Eu Te-am preamărit pe pământ, am arătat numele Tău 
oamenilor" [In 17, 4. 6]. Şi pe drept cuvânt. 

18. Fiindcă e Cuvânt Care poartă înfăţişarea exactă a Celui 
ce L-a născut, „strălucire a slavei şi întipărire a ipostasei 
Sale" [Evr 1, 3], iar când prin cele prin care a intrat în con- 
tact intim cu un trup s-a făcut înţeles de cei ce trăiesc prin 
simţuri, atunci a făcut cunoscută toată buna voinţă a Minţii 
Care L-a rostit; căci spre acest înţeles duce, socot, ceea ce 

a zis Mântuitorul lui Filip care a cerut să vadă pe Tatăl: 
„Cine M-a văzut pe Mine, a văzut pe Tatăl" [In 14, 9] şi de 
aceea spune Isaia: „Şi se cheamă numele Lui înger de mare 
sfat" [Isg, 53- 

19. Nelăsând deci astfel deoparte nimic din cele ce pri- 
vesc slava Tatălui, Unul-Născut surpă zidul din mijloc al 
duşmăniei [Ef2, 14] şi dezleagă pe om de învinuirile aduse 
împotriva lui. Dar pentru că Iisus cel dublu L-a cinstit pe 
Tatăl prin cealaltă din naturile Lui, şi anume prin umani- 
tatea noastră, şi din trupul şi din sângele Său am împletit 
acea minunată cunună de slavă Tatălui, de aceea singurul 
leac al păcatului e Trupul lui Hristos şi singura dezlegare a 
greşelilor e Sângele Lui. 

20. Căci de aceea S-a şi alcătuit de la început: ca să-L 
slăvească pe Tatăl, şi cum spune Mântuitorul însuşi: „De 
aceea M-am născut şi de aceea am venit în lume" [In 
18, 37] şi tot restul timpului orice lucru pe care l-a săvârşit 
[In 17, 4] poartă numai spre aceasta, şi numai pentru aceast 
a răbdat chin în chip deosebit. Fiindcă acest trup a devenit 
o vistierie a plinătăţii Dumnezeirii [Col 2, 9] şi El, Care nu 
gustase niciun păcat, a împlinit toată dreptatea şi L-a ves- 
tit celor de un neam cu El pe Tatăl, Care era necunoscut, 
atât prin cele pe care le-a spus, cât şi prin cele pe care le-a 
arătat. Acesta este Trupul junghiat pe cruce şi care, adu- 
cându-se spre junghiere, s-a temut, a fost în luptă şi a şiroit 
de sudoare, care a fost predat, a fost prins şi adus judec - 
torilor fară de lege şi care, cum spune Pavel, „a dat înain- 
tea lui Ponţiu Pilat bună mărturie" [1 Tim 6, 13], iar drep 
pedeapsă a mărturisirii Sale i s-a dat moartea Sa, şi încă 
moarte pe cruce [Flp 2, 8], care a primit lovituri de bici pc 
spate, piroane în mâini şi în picioare şi suliţă în coastă, şi 1 
suferit dureri fiind biciuit şi chinuri când a fost pironit. Şi 
acest Sânge care izvora din rănile Lui a făcut să se stingă 
soarele şi să se clatine pământul, a sfinţit aerul şi & spălat 
toată lumea de murdăria păcatului. 

21. De aceea, aşa cum legea scrisă avea nevoie de » gea 
duhovnicească, întrucât cea care era nedesăvârşită avea 
nevoie de cea desăvârşită, şi ceea ce nu-1 putea arăta desă- 

vârşit pe cel ce o realiza avea nevoie de cea care putea să-1 
arate astfel, în acelaşi mod şi chinurile, sudorile şi lacrimile 
celor care imploră harul pentru păcatele pe care le-au făcut 
după baia [Botezului] au nevoie de Sângele Noului Testa- 
ment şi de Trupul junghiat, fără de care nimic din acelea 
nu le e de niciun folos. 

22. Iar dumnezeiescul Dionisie spune că înseşi celebră- 
rile sfinte n-ar fi desăvârşite şi n-ar putea lucra cele ale lor 
dacă nu li s-ar adăuga Ospăţul sfânt 2 . Cu greu s-ar putea 
crede că osteneala şi dreptatea oamenilor ar putea dezlega 
păcatele şi săvârşi unele ca acestea. De altfel şi dintre Taine, 
una singură, aceasta, îi poate dezlega de orice pedeapsă 
datorată lui Dumnezeu Judecătorul pe cei cărora le pare 
rău de păcatele pe care le-au făcut şi care s-au mărturisit 
preoţilor. Prin urmare, nici aceasta n-ar putea fi lucrătoare, 
dacă aceştia n-ar lua parte la Ospăţul sfânt. 

23. De aceea ne spălăm o singură dată, dar de Masă ne 
apropiem de multe ori: pentru că, fiind oameni, se întâmplă 
să-L rănim pe Dumnezeu în fiecare zi, iar cei care încearcă 
să desfiinţeze această învinuire au nevoie de pocăinţă, de 
chinuri şi de trâmbiţarea păcatului lor; dar acestea n-ar 
putea lucra împotriva păcatului decât dacă li s-ar adăuga 
singurul leac al relelor omeneşti. 

24. Căci aşa cum, atunci când este altoit pe măslinul 
sălbatic, măslinul bun îl schimbă o dată pentru totdeauna 
în el însuşi, iar rodul lui nu mai are nimic cu un măslin 
sălbatic [Rm 11, 17-24], în acelaşi mod şi dreptatea oame- 
nilor nu duce la nimic prin ea însăşi, dar a celor uniţi cu 
Hristos şi ajunşi părtaşi ai Trupului şi Sângelui Lui poate 
face îndată lucrurile bune cele mai mari: iertarea păcatelor şi 
moştenirea împărăţiei, care simt roadă dreptăţii lui Hristos. 

25. Căci aşa cum de la Sfânta Masă ni se dă Trupul lui 
Hristos, un trup alcătuit din cele mai bune lucruri şi care 
biruie totul, aşa şi aici urmează că dreptatea noastră de- 
vine o dreptate hristoformă. Fiindcă cuvântul: „Trup al lui 
Hristos suntem şi mădulare fiecare în parte" [1 Co 12, 27] 



2 Dionisie Areopagitul, Despre ierarhia bisericească III, 1. 

nu trebuie înţeles ca spus numai cu privire la trup, ci cu 
mult mai multă dreptate această comuniune trebuie atri- 
buită sufletului şi lucrării lui; întrucât şi cuvântul: „Cine se 
lipeşte de Domnul e un duh cu El" [i Co 6, 17] arată că 
această comuniune şi concrescenţă se constituie mai ales 
la nivelul minţii şi al sufletului. 

26. Căci de aceea n-a îmbrăcat numai un trup, ci a luat 
şi un suflet şi o minte şi o viaţă şi tot ce-i omenesc, ca să se 
poată uni cu noi întru toate şi să pătrundă în noi prin toate 
şi să ne desfacă în El însuşi, legând toate cele ale Sale cu 
cele ale noastre. De aceea nu se poate armoniza şi lipi de 
cei păcătoşi: pentru că numai în aceasta n-avem nimic în 
comun cu El. Fiindcă toate celelalte le-a primit de la noi cu 
prietenie faţă de oameni şi Se uneşte cu noi cu şi mai mare 
prietenie faţă de oameni. Căci pe de o parte Dumnezeu S-a 
pogorât pe pământ, iar pe de altă parte ne-a ridicat de acolo; 
pe de o parte, S-a înomenit, iar, pe de altă parte, 1-a în- 
dumnezeit pe om. Primul lucru eliberează simplu natura 
de reproşuri biruind păcatul într-un trup şi un suflet, iar 
celălalt dezleagă de păcate pe fiecare om şi-1 uneşte cu 
Dumnezeu, iar acestea arată o mai mare prietenie faţă de 
oameni decât acelea. Căci întrucât nu era cu putinţă să ne 
împărtăşim de la El urcându-ne la El, împărtăşeşte El cele 
ale noastre pogorându-Se la noi, şi este concrescut atât de 
riguros cu cele pe care le-a luat, încât ni Se comunică pe 
Sine însuşi prin cele pe care le-a luat de la noi, şi aşa îm- 
părtăşindu-ne de un trup şi un sânge omenesc îl primim 
în sufletele noastre pe Dumnezeu însuşi, un Trup şi un 
Sânge al lui Dumnezeu, un suflet, o minte şi o voinţă a lui 
Dumnezeu, cu nimic mai prejos decât cele omeneşti. 

27. Căci acest leac al neputinţei mele trebuia să fie şi 
una, şi alta. Pentru că dacă ar fi numai Dumnezeu, nu s-ar 
putea uni cu mine aşa, căci cum s-ar fi putut face atunci 
Ospăţ pentru noi? Dacă ar fi numai ceea ce suntem noi, n-ar 
putea lucra aşa. Acum însă e amândouă acestea: şi ca om 
se uneşte şi sădeşte împreună cu oamenii de un neam cu el, 
iar ca Dumnezeu poate ridica firea, o poate pune în mişcare 
şi muta la Sine însuşi. Căci atunci când se întâlnesc, pute- 

rile mai mari nu le lasă pe cele mai mici să rămână la ale 
lor, şi atunci când întâlneşte focul, fierul nu mai are nimic 
din fier, iar când vine focul, pământul şi apa îşi schimbă 
proprietăţile lor cu cele ale focului. Iar dacă la puterile de 
acelaşi gen cele mai mari lucrează astfel asupra celor mai 
mici, ce trebuie gândit despre acea putere suprafirească? 

28. Este evident aşadar că, pe de o parte, Hristos Se re- 
varsă şi amestecă pe Sine însuşi cu noi, iar, pe de altă parte, 
că ne schimbă şi ne preface în El însuşi ca o mică picătură 
de apă vărsată într-un ocean de mir nesfârşit. Căci atât de 
mari lucruri poate face mirul asupra celor peste care cade, 
încât nu numai că îi arată pur şi simplu înmiresmaţi şi revăr- 
sând mir, ci însăşi deprinderea lor devine bună mireasmă, 
şi încă bună mireasmă a însuşi Mirului care s-a vărsat 
pentru noi [Cânt 1, 13], căci zice Scriptura: „Suntem bună 
mireasmă a lui Hristos" [2 Co 2, 15]. 

29. O astfel de putere şi har are acest Ospăţ pentru cei 
iniţiaţi în el, dacă apropiindu-ne de el curaţi de orice rău- 
tate nu introducem mai apoi în ei nicio răutate; căci dacă 
suntem aşa şi pregătiţi, nimic nu-L împiedică pe Hristos sa 
Se unească cu noi în chip atât de exact. 

Că nunta tainică în care Mirele e Hristos 
constă în sfânta cuminecare 

30. „Taina aceasta mare este", spune Pavel [Ef 5, 32] exal- 
tând această unire. Căci aceasta e nunta cea mult cântată, 
în care preacuratul Mire îşi duce drept mireasă feciorelnică 
Biserica [2 Co 11, 2]. Fiindcă aici „hrăneşte" Hristos [Ef5, 29] 
corul celor din jurul Lui şi numai prin această Taină „sun- 
tem trup din trupul Lui şi oase din oasele Lui" [Fc 2, 32]. 
Acestea însă sunt cele prin care Apostolul definind nunta 
arată că Mirele e Hristos [cf. 5, 22-32], iar Ioan [înainte- 
mergătorul], care-i aduce mireasa, spune că îşi are mireasa 
Lui [In 3, 29]. 

Că sfânta cuminecare oferă fiecăruia din cei ce se apropie 
de ea cele de care are nevoie spre mântuire, şi că fără ea 
nu putea fi desfiinţată legea trupului 

31. Această Taină e o lumină pentru cei deja curăţiţi, o 
curăţire pentru cei care se curăţesc şi un antrenor pentru 
cei ce luptă împotriva celui rău şi a patimilor. Căci pentru 
cei dintâi nu le mai rămâne nimic altceva decât să primească 
„Lumina lumii" [In 8, 12] ca un ochi care a lepădat urdoarea, 
dar pentru cei care au încă nevoie de ceva care să poată 
să-i cureţe ce alt lucru curăţitor ar mai putea fi? „Căci sân- 
gele Fiului lui Dumnezeu ne curăţă de orice păcat", spune 
Ioan cel iubit îndeosebi de Hristos [1 In 1, 7]. Iar biruinţa 
împotriva celui rău cine nu ştie că a câştigat-o singur Hris- 
tos, al Cărui trup e singurul triumf împotriva păcatului, şi 
prin acesta, în care El însuşi a pătimit şi a biruit fiind ispitit 
[Evr 2, 18], poate să-i ajute şi pe cei războiţi? 

32. Căci întrucât carnea nu avea nimic comun cu viaţa 
duhovnicească, sau mai bine zis aceea era foarte ostilă şi 
duşmănoasă acesteia, „căci pofteşte împotriva duhului" 
[Ga 5, 17], de aceea a fost inventată o carne împotriva cărnii, 
carnea duhovnicească împotriva cărnii de ţărână [cf. 1 Co 
15, 44-49], legea carnală e desfiinţată de legea unei cărni şi 
o carne se supune duhului şi îl ajută împotriva legii păcatului. 

33. Căci de aceea nimănui nu-i era cu putinţă să ducă 
viaţa duhovnicească atunci când această fericită carne nu 
se închegase, când însăşi legea, deşi nu avea o mare filozo- 
fie, nu era păzită şi nu avea nicio putere asupra oamenilor, 
dat fiind că firea noastră venea în ajutorul părţii mai rele; 
căci zice Scriptura: „Legea era neputincioasă din pricina 
cărnii" [Rm 8, 3] şi avea nevoie de altă carne care să-i poată 
salva tăria; „căci lucrul era cu neputinţă Legii, întrucât era 
neputincioasă din pricina cărnii, Dumnezeu trimiţând pe 
Fiul Său întru asemănarea cărnii păcatului a osândit în 
carnea Lui păcatul" [Rm 8, 3]. 

34. Din aceste pricini avem nevoie mereu de această 
carne şi ne bucurăm încontinuu de această Masă, pentru ca 
legea Duhului să fie lucrătoare în noi şi să nu mai fie niciun 

loc pentru viaţa cărnii, nici să aibă vreun prilej să fie trasă 
la pământ ca şi corpurile grele când sunt lăsate de ceea ce 
le susţine. 

Fiindcă această Taină e desăvârşită în toate privinţele şi 
nu e nimic care să le mai lipsească celor iniţiaţi şi pe care 
să nu li— 1 ofere în chip deosebit. 

35. Dar întrucât răutatea materiei nu lasă pecetea să ră- 
mână nemişcată „căci avem această comoară în vase de lut" 
[2 Co 4, 7], de aceea ne bucurăm nu o dată, ci necontenit 
de acest leac: olarul trebuie să stea pururea lângă lut şi să-i 
redea forma atunci când acesta se tulbură, iar noi trebuie să 
profităm încontinuu de mâna medicului care să vindece ma- 
teria înmuiată şi să îndrepte voinţa înclinată, ca nu cumva 
moartea să dea peste noi pe neaşteptate; căci zice Scriptura: 
„Sângele lui Hristos curăţă conştiinţa noastră de fapte 
moarte, ca să adorăm pe Dumnezeul Cel Viu" [Evr 9, 14]. 

Că adorarea lui Dumnezeu în Duh şi Adevăr 
e operă a sfintei cuminecări 

36. Căci viaţa adevărată ne-o trage de la acea fericită 
inimă spre noi puterea Sfintei Mese, şi de aici ne vine şi 
puterea de a-L adora pe Dumnezeu în chip curat. Căci dacă 
adorarea curată a lui Dumnezeu e faptul de a ne supune, 
de a asculta şi de a face toate puşi în mişcare de El, nu ştiu 
când ne-am putea supune mai bine lui Dumnezeu, decât 
atunci când devenim mădulare ale Lui. Căci cui ar putea 
cineva porunci mai mult decât porunceşte capul mădula- 
relor trupului? Căci deşi orice altă sfântă celebrare îi face 
pe cei iniţiaţi mădulare ale lui Hristos, Pâinea Vieţii ne dă 
aceasta într-un chip şi mai desăvârşit. Căci aşa cum mădu- 
larele sunt vii din pricina capului şi a inimii, tot aşa El zice: 
„Cine Mă mănâncă pe Mine, acela va fi viu prin Mine" 
[/n6, 57]. 

37- Căci suntem vii şi prin mâncare, dar celebrarea aceas- 
ta nu are acest mod. Fiindcă mâncarea întrucât nu e vie, 
hrana nu ne-ar putea aduce viaţă prin ea însăşi; dar prin 
faptul că ajută vieţii inerente corpului, pare celor ce vin 

spre ea cauză a vieţii. Dar Pâinea Vieţii este ea însăşi vie şi 
prin ea cei cărora li se dă sunt vii cu adevărat. De aceea 
hrana se transformă în cel care o mănâncă, iar peştele, 
pâinea şi orice alt aliment se transformă în sânge omenesc, 
dar aici lucrurile stau cu totul din contră. Căci însăşi Pâi- 
nea Vieţii îl pune în mişcare pe cel ce se hrăneşte cu ea, îl 
schimbă şi transformă în Ea însăşi şi — lucru care revine 
în mod normal inimii şi capului — ne mişcăm şi suntem vii 
[FA 17, 28] în funcţie de ea, întrucât are viaţa. Lucru pe 
care vrând să-1 arate însuşi Mântuitorul, şi anume că El nu 
ne aduce viaţa la modul alimentelor, ci ne-o insuflă având-o 
El însuşi şi dă viaţa ca o inimă sau un cap mădularelor, s-a 
numit pe Sine însuşi Pâine Vie [In 6, 51] şi spune: „Cine 
Mă mănâncă pe Mine va fi viu şi el prin Mine" [In 6, 57]. 

38. Apare, aşadar, că închinarea şi adorarea curată a lui 
Dumnezeu în Duh şi Adevăr [In 4, 23-24] e operă a Sfintei 
Mese, nu numai pentru că de la aceste Taine ne vine şi fap- 
tul de a fi mădulare ale lui Hristos şi de a I ne supune în 
acest mod, ci şi pentru că, fiind morţi, n-am putea adora 
un Dumnezeu viu şi pentru că e cu neputinţă să fim vii şi 
eliberaţi de fapte moarte, dacă nu ne ospătăm pururea din 
acest Ospăţ [cf. Evr 9, 14]. Căci aşa cum „Dumnezeu fiind 
Duh, şi cei ce se închină Lui trebuie să I se închine în Duh 
şi Adevăr" [In 4, 24], tot aşa cei care au ales să adore pe 
Cineva Viu se cuvine să fie vii, „căci Dumnezeu nu este un 
Dumnezeu al morţilor, ci al viilor" [Mt 22, 32]. 

39. Aşadar a-L adora pe Dumnezeu înseamnă şi a vieţui 
potrivit dreptei raţiuni şi în vederea virtuţii, dar acesta ar 
putea fi şi lucrul unor robi, căci spune [Hristos]: „Când aţi 
făcut toate acestea spuneţi: Slugi netrebnice suntem" [Lc 
17, 10]. Adorarea însăşi aparţine însă numai fiilor, iar noi 
suntem chemaţi nu în corul robilor, ci în cel al copiilor [cf. 

Ga 4, 7]. . 

40. De aceea suntem părtaşi ai cărnii şi sângelui Său, căci 
zice: „Copiii s-au făcut părtaşi cărnii şi sângelui" [Evr 2, 14]. 
Căci aşa cum, pentru ca să devină tată al nostru şi să poată 
spune cuvântul: „Iată Eu şi copilaşii pe care Mi i-a dat 
Dumnezeu" [Evr 2, 13; cf. Is 8, 18], Acela S-a făcut părtaş 

cu noi cărnii şi sângelui, tot aşa şi noi, ca să devenim copiii 
Lui, e necesar să ne împărtăşim de cele ale Lui; şi în acest 
mod prin această celebrare devenim nu numai mădulare 
ale Lui, ci şi copii ai Lui, ca să-L adorăm supuşi de bună- 
voie şi cu voinţă voluntară ca şi copiii, dar şi în mod rigu- 
ros ca mădularele. Adorarea e atât de minunată şi atât de 
suprafirească, încât e nevoie şi de o imagine şi de alta, şi 
de cea a fiilor şi de cea a mădularelor, întrucât nici una nu 
e de ajuns să arate ceea ce este ea. 

41. Căci ce lucru minunat ar fi să fim puşi în mişcare de 
Dumnezeu ca nişte mădulare care nu au nicio mişcare de la 
ele însele? Şi ce lucru mare ar fi să ne supunem Părintelui 
duhurilor ca şi părinţilor trupului? Dar ambele la un loc 
sunt un lucru suprafiresc: atunci când, salvându-ne autono- 
mia raţiunii ca şi copiii, ne putem supune ca şi mădularele. 

Că înfierea prin har şi adopţia de către Dumnezeu 
au loc în sfânta cuminecare 

42. Şi acesta este lucrul lăudatei în imne înfieri, care nu 
stă numai pe o glăsuire, ca la oameni, şi a cărei cinste 
merge numai până la aceasta. Căci la noi [oamenii] cei fă- 
cuţi fii au în comun cu cei născuţi fii doar numele de fii, iar 
tatăl le este comun numai până la acest nume, fiindcă nu 
există nici o naştere, nici dureri de naştere. Aici însă există 
cu adevărat o naştere şi o comuniune cu Unul-Născut, nu 
numai una a numelui, ci una a realităţilor însele, a sânge- 
lui, a trupului şi a vieţii. Căci ce lucru mai mare este decât 
atunci când Tatăl însuşi recunoaşte în noi mădularele Unului- 
Născut, când găseşte pe feţele noastre însăşi forma Copilu- 
lui Său, căci spune [Scriptura]: „Ne-a prehotărât [predes- 
tinat] să fim conformi icoanei Fiului Său" [Rm 8, 29]. 

Că cei adoptaţi potrivit acestei înfieri au cu Hristos 
o legătură mai strânsă şi mai firească 
decât cu cei care i-au născut 

43. Dar ce mai vorbesc despre filialitatea făcută [adopti- 
vă], când [cea prin har] e mai strânsă, mai firească şi mai 

înrudită decât însăşi cea naturală, şi cei născuţi astfel sunt 
fii ai lui Dumnezeu mai mult decât ai celor care i-au năs- 
cut, tot atât de mult cu cât sunt mai mult fii ai acelor [care 
i-au născut] decât ai celor care şi i-au făcut ai lor [prin 
înfiere]? Căci ce este ceea ce-i face, pe adevăraţii părinţi, 
părinţi pentru noi? Faptul că avem această carne din car- 
nea lor şi viaţa noastră s-a constituit din sângele lor. Acest 
lucru e valabil şi pentru Mântuitorul: „Suntem carne din 
carnea Lui şi oase din oasele Lui [cf. Fc 2, 23], dar mare e 
distanţa între aceste două comuniuni. 

44. Căci în cele naturale sângele de acum al copiilor nu 
mai este cel al celor care i-au născut, ci era al acelora îna- 
inte de a fi al copiilor, şi ceea ce face neamul e faptul că 
ceea ce e acum al acestora era mai înainte al acelora. Dar 
opera celebrării [euharistice] e faptul că sângele prin care 
suntem vii acum e Sângele lui Hristos, şi carnea pe care 
taina o încheagă în noi e Trupul lui Hristos, şi pe lângă 
aceasta comune sunt mădularele şi comună e şi viaţa. 

45. Aceasta e adevărata comuniune, când acelaşi lucru e 
prezent în acelaşi timp în două făpturi, fiindcă atunci când 
îl are fiecare, dar acum unul, acum celălalt, ele n-ar putea 
avea între ele o comuniune, ci mai degrabă o distanţă. 
Fiindcă nu există ceea ce le leagă, pentru că ceea ce are 
fiecare singur nu e prezent în acelaşi timp în amândoi; de 
aceea nici nu au comuniune cu adevărat între ei, nici n-au 
avut vreodată o comuniune, ci faptul că acelaşi lucru a fost 
mai întâi al unuia, iar acum al altuia are doar o icoană a 
unei comuniuni. Căci aşa cum n-ar putea fi cineva coloca- 
tar cu cel care locuieşte în aceeaşi casă, dacă ar locui în ea 
după acela, nici nu e părtaş cumva al stăpânirii, treburilor 
şi grijilor cel care le-a primit de la altul ci, pe lângă faptul 
că locuieşte în acelaşi loc şi se ocupă de aceleaşi treburi, 
mai trebuie să se folosească de ele în acelaşi timp, în ace- 
laşi mod şi aici n-am putea avea în comun carnea şi sângele 
cu cei care ne-au născut, pentru că nu le împărtăşesc cu 
noi în acelaşi timp; dar avem comuniune cu adevărat cu 
Hristos, cu Care avem în comun toate, şi trup şi sânge şi 
mădulare. 

46. Iar dacă ceea ce îi face pe copiii e faptul de a avea în 
comun carnea şi sângele, e evident că prin Sfânta Masă ne 
facem mai înrudiţi cu Mântuitorul decât avem înrudire 
prin natură cu cei care ne-au născut; şi El nu ne părăseşte 
ca aceia odată ce ne-a dat viaţă şi ne-a alcătuit, ci e prezent 
şi unit cu noi pururea, şi ne dă viaţă şi ne alcătuieşte prin 
însăşi această prezenţă. 

47. Pe cei ce s-au depărtat de cei ce i-au născut nimic 
nu-i împiedică să supravieţuiască, dar celor distanţaţi de 
Hristos nu le mai rămâne nimic altceva decât moartea. Şi 
de ce să nu spun şi mai mult? Nu e cu putinţă ca fiii să se 
constituie pe ei înşişi pentru ei înşişi dacă nu se distanţea- 
ză de cei care i-au născut, şi acest lucru se face încă de la 
început împărţindu-i pe unii faptul că nasc, iar pe alţii acela 
că sunt născuţi. Dar la aceste Taine filialitatea stă tocmai 
în faptul de a fi împreună şi a avea comuniune, iar distan- 
ţarea înseamnă aici a se distruge şi a nu mai fi. 

48. Aşadar, dacă numele de înrudire vrea să însemne o 
comuniune, şi el îi desemnează, cred, pe cei uniţi printr-uîi 
sânge comun, atunci n-ar putea fi decât o singură comuni- 
une şi o singură înrudire şi filialitate: cea prin care avem 
comuniune cu Hristos. De aceea ele ascund până şi naşte- 
rea naturală atunci când au loc în aceiaşi subiecţi; căci zice 
[Scriptura]: „Iar câţi L-au primit şi cărora le-a dat putere 
de a se face copii ai lui Dumnezeu, nu s-au născut din sân- 
ge" [cf. In 1, 12], deşi au fost născuţi, cei care i-au născut 
erau carne şi acea naştere a fost anterioară acestei naşteri, 
dar cea de-a doua a dominat-o până într-atât pe cea veche, 
încât nu mai e nici urmă, nici nume al aceleia. Şi aşa, in- 
troducând omul nou, Sfânta Pâine îl smulge din rădăcină 
şi îl aruncă afară pe cel vechi [cf. Col 3, 9-11; Ef4, 24]. 

49. Fiindcă aceasta e opera sfintei Mese, „căci cei ce L-au 
primit, zice Scriptura, nu s-au născut din sânge" [In 1, 12]. 
Dar când anume îl primim? Să recunoaştem expresia „Lu- 
aţi" [Mt 26, 26] şi despre care anume din taine este spusă. 
Căci este evident că prin această glăsuire suntem chemaţi 
la Ospăţul în care-L luăm cu adevărat pe Hristos în mâini, 

îl primim în gură, îl amestecăm cu sufletul, îl unim cu 
trupul şi-L amestecăm cu sângele nostru.^ 

50. Şi la aceasta se adaugă şi faptul că îl primim pe bună 
dreptate; căci pentru cei care-L primesc şi îl ţin astfel pe 
Mântuitorul până la sfârşit, El însuşi este un Cap care armo- 
nizează, iar aceia sunt mădulare cuviincioase ale Lui; şi era 
logic ca mădularele să se nască cu aceeaşi naştere ca şi capul. 
Căci acea carne [a Mântuitorului] „nu e nici din sânge, nici 
dintr-o voinţă a cărnii, nici dintr-o voinţă a unui bărbat, ci 
de la Dumnezeu" [In 1, 13] Duhul Sfânt; căci „ceea ce s-a 
născut în ea este de la Duhul Sfânt" [Mt 1, 20]. Era deci 
verosimil ca şi mădularele să se nască în acelaşi mod acolo 
unde însăşi naşterea capului a fost naşterea acestor fericite 
mădulare; căci constituirea mădularelor a fost însăşi naş- 
terea capului. 

51. Iar dacă pentru fiecare începutul vieţii e o naştere, 
iar începutul vieţii e faptul de a se naşte, întrucât Hristos e 
viaţa celor ce se alipesc de El, ei înşişi se nasc atunci când 
Hristos a intrat şi S-a născut în viaţa aceasta. 

52. Atât de mare e grămada de lucruri bune care ne vine 
de la această sfântă Masă: scapă de pedeapsă, alungă ruşi- 
nea care vine de la păcat, restabileşte frumuseţea, leagă de 
Hristos însuşi mai riguros decât legăturile naturale: într-un 
cuvânt, ne face desăvârşiţi în adevăratul creştinism în chip 
mai deosebit decât orice altă celebrare. 

De ce Taina Mesei, care e mai desăvârşită decât Botezul, 
nu-1 replăsmuieşte pe cel ce a păcătuit, nici nu-1 curăţă 
fără chinuri, cum face Botezul? 

53. Aici însă multora le-a venit mirarea cu privire la 
această taină, de ce dacă e mai desăvârşită decât toate pare 
să aibă mai puţin decât Botezul puterea de a dezlega de 
vină, deşi e mai mare decât el; căci acela o face fără chinuri, 
dar aceasta numai dacă îi premerg chinuri. Şi acolo nu este 
nicio deosebire a celor ce s-au curăţit faţă de cei care n-au 
primit vreo întinare de la început, dar în mulţi din cei ce 
vin la Ospăţ sunt urmele păcatelor făcute. 

54- Pentru a vorbi mai exact trebuie să distingem între 
cele patru lucruri care se văd în cei ce păcătuiesc: cel care a 
lucrat păcatul, actul rău, pedeapsa pentru el şi înclinarea 
sădită de aici în suflet. De actul rău cel care 1-a lucrat tre- 
buie să se elibereze de la sine şi să înceteze a-1 mai face 
înainte de a veni la baia [Botezului]; toate celelalte însă le 
face Botezul scoţându-le din mijloc o dată pentru totdeauna 
fără ca nimeni să facă nimic: desfiinţează pedeapsa, boala 
şi însuşi păcatul, fiindcă acesta moare în ape, şi cel pe care-1 
redă baia [Botezului] e un om nou. 

55. Iar pe cel care ar primi-o mâhnit şi chinuit Sfânta 
Pâine îl iartă în chip vrednic de vina păcatelor şi îi spală 
sufletul de reaua deprindere, dar nu-1 omoară, căci nu ştie 
să replăsmuiască de sus. Şi numai acest element al păcatu- 
lui îl lasă neclintit şi-i îngăduie să rămână, nu ca pe unul 
vinovat, dar totuşi ca pe însuşi cel care a îndrăznit păcatul. 
Sunt însă şi unii care mai poartă semnele bolii şi cicatricele 
vechilor lor lovituri, în cazul în care s-au îngrijit mai puţin 
decât s-ar fi cuvenit de rănile lor şi n-au adus pregătirea 
sufletului lor corespunzătoare puterii leacului. 

56. Se deosebeşte de acela şi în curăţire, pentru că ea 
nu-1 îneacă pe păcătos şi nu-1 replăsmuieşte, precum şi 
pentru că îl curăţă numai, lăsându-1 să rămână, şi acest 
lucru nu-1 avem fără chinuri. Dar acestea n-au nimic de-a 
face cu celebrarea, ci cu însăşi natura lucrului, potrivit că- 
reia cei vinovaţi trebuie curăţiţi, aici spălându-i, iar acolo 
ospătându-i. 

Că de aceea primim la Botez puterile de a lucra, 
ca să le punem în lucrare 

57. Iar despre faptul că e nevoie de chinuri spun aceasta: 
Botezul, care primeşte făpturi încă nealcătuite şi care n-au 
încă nicio putere de a lucra binele, nu în zadar face toate 
acestea pe degeaba şi n-are nevoie de la noi de nimic, întru- 
cât nici n-am putea aduce de la noi nimic. Dar Masa, care 
ne este pusă înainte când suntem deja alcătuiţi şi vii şi ne 
putem fi de ajuns nouă înşine, ne lasă să ne folosim de 
această putere şi de armele date, precum şi de a urmări 

binele nu duşi, nici târâţi, ci avântându-ne şi puşi în miş- 
care de noi înşine ca unii care ştim să alergăm. 

58. Căci de ce era nevoie să primim puterea de a face, 
dacă nu trebuia să ne folosim de ea? De ce să învigorăm şi 
să înarmăm pe cel ce urmează să doarmă acasă? Dacă nu 
era un timp de lupte şi de chinuri [osteneli] nici la început 
pentru cei născuţi, nici mai apoi pentru cei ce vor să se 
curăţească, nu văd când ne-am putea fi de folos nouă înşine 
şi care ar putea fi lucrul unor oameni lipsiţi de alergările 
pentru virtute; sau, mai bine zis, nu văd ce altceva mai rău 
ar putea fi pentru lucrul acesta al nostru atunci când nu 
mai e niciun lucru lăudabil pe care să-1 făptuim şi avem 
sufletul lucrând în fiecare clipă răul. 

59. De aceea trebuie să li se îngăduie oamenilor un loc al 
faptelor şi un timp al luptelor pentru cei ce au primit deja 
de la Taine faptul de a fi bărbaţi desăvârşiţi şi care pot lucra 
lucrul cuvenit firii şi care, când se va arăta ziua pe care a 
făcut-o Domnul [Ps 117, 24], nu dorm, ci trec la fapte, şi 
cum spune David, „omul iese la lucrul său şi la lucrarea lui 
până seara" [Ps 103, 23]. Căci aşa cum după această zi „vine 
noaptea, când nimeni nu mai poate să lucreze" [In 9, 4], 
tot aşa şi înaintea ei era un timp în care era o neputinţă 
desăvârşită de a făptui şi nimeni nu ştia încotro să meargă, 
întrucât pe pământ era încă noapte „în care, spune Scrip- 
tura, cine umblă nu ştie unde se duce" [In 12, 35]. 

60. Dar după ce a răsărit soarele şi raza lui se revarsă 
pretutindeni prin Taine, e necesar să nu mai fie nicio amâ- 
nare a faptelor şi ostenelilor omeneşti, ci în sudoarea feţei 
[Fc 3, 19] trebuie să mâncăm această pâine a noastră fiindcă 
s-a frânt pentru noi, precum şi pentru că e pusă deoparte 
pentru făpturile raţionale, iar faptul că Domnul ne spune 
„să lucrăm pentru hrana care rămâne" [In 6, 27] înseamnă 
că ne porunceşte să venim la Ospăţul acesta nu leneşi şi 
trândavi, lipsiţi de fapte, ci lucrători. Căci dacă legea lui 
Pavel îi depărtează pe cei leneşi chiar şi de masa strică- 
cioasă, căci zice: „Cine nu lucrează nici să nu mănânce" 
[2 Tes 3, 10], de ce fapte vor avea nevoie cei chemaţi la 
această Masă? 

Din cele spuse e limpede că aşa trebuie să fim pentru a 
ne atinge de Sfintele Daruri, şi de aceea trebuie să ne cură- 
ţim înainte de această celebrare. Acum trebuie să arătăm 
că aceasta nu e mai mică decât celelalte Taine, ci mai mare 
decât tot ce poate fi. 

61. Căci mai întâi, dacă Dumnezeu, Care potrivit proro- 
cului „pune mila pe un talger şi face toată dreptatea" [Ir 
9, 23], dăruieşte cele mai mari celor mai buni şi ne face 
bine nouă celor deja iniţiaţi [botezaţi] şi care am luptat 
cumva pentru virtute şi am ajuns mult mai frumoşi decât 
cei ce n-au fost încă spălaţi [botezaţi], de aici decurge şi 
faptul că harul acesta e mai bun decât acela şi cei iniţiaţi în 
el dobândesc daruri mai bune, deşi sunt secunde. Unul e 
Botezul, altul e Ospăţul sfânt, care se cade să fie socotit cu 
atât mai desăvârşit, cu cât cere de la cei care vor să vină la 
el o pregătire mai mare. Că nu e potrivit ca lucrul cel mai 
mare să fie accesibil tuturor celor ce vor, iar cel mai mic 
celor curăţiţi prin lupte sau taine. Deci cele de mai sus 
atestă pe drept cuvânt contrariul şi că trebuie crezut că e 
mai desăvârşit ceea ce nu poate fi dobândit fară multe fapte 
vitejeşti. 

62. Apoi trebuie observat şi faptul că Hristos Care ne 
invită e aici un tovarăş de luptă împreună cu noi. Iar un 
tovarăş de luptă dă mâna nu celor ce zac jos, nici celor 
bolnavi, ci celor care au vlagă şi îndrăzneală şi stau frumos 
şi cu vitejie în faţa adversarului. 

63. Căci însuşi Hristos, Care lucrează în fiecare din Taine, 
devine pentru noi toate: plăsmuitor, antrenor şi tovarăş de 
luptă: plăsmuitor spălându-ne, antrenor ungându-ne, iar 
tovarăş de luptă hrănindu-ne. Căci acolo ne creează mai 
întâi mădularele, le întăreşte apoi prin Duhul, iar la Masă 
este în chip riguros unit cu noi şi dispută împreună cu noi 
premiul; iar după moarte va fi preşedinte de jocuri şi va 
şedea ca judecător al celor ale căror chinuri le-a împărtăşit; 
după care, când va fi nevoie să-i încununeze pe cei ce s-au 
arătat biruitori, El însuşi va fi cununa. 

64. Aşadar, atunci când ne plăsmuieşte şi ne unge ca să 
înfruntăm luptele pentru filozofie şi să ne putem distinge 

în ele, El le face pe toate; dar când luptă împreună cu noi 
nu le face toate, iar la vremea premiilor nu mai face nimic. 
Căci nu este potrivit ca antrenorul şi plăsmuitorul să lase 
deoparte ceva din cele ce-1 pot pregăti pe cel ce luptă, nici 
motivul tovărăşiei nu-1 lasă pe tovarăşul de luptă să ia 
asupra lui totul şi pe celălalt să-1 lase să se desfateze, şi 
numai el să se dezbrace pentru luptă; nici nu se cuvine ca 
preşedintele jocurilor sau cel ce e însăşi cununa să ungă, 
să plăsmuiască sau să facă cele ale medicului, nici să le 
adauge atleţilor ceva la victorie, fie curaj, fie vigoare, fie 
orice altă virtute, ci trebuie doar să o împodobească pe cea 
care este şi se arată. Or pentru campioni e mai bine să fie 
încununaţi decât să învingă luptându-se, şi e mai bine să fie 
învingători decât să fie plăsmuiţi, căci luptele sunt pentru 
victorie, iar victoria e pentru cununi. 

65. Dar dacă faptul de a nu curăţi cu totul, a nu pregăti 
şi a nu plăsmui e semnul unei stări nedesăvârşite şi infe- 
rioare, atunci capătul ultim al fericirii ar fi inferior în ce 
priveşte fericirea; cu alte cuvinte, faptul de a întâlni pe 
Dumnezeu Care ne încununează ar fi inferior împărtăşirii 
cu El la Masă sub văluri, întrucât Masa are o pregătire şi o 
curăţire, dar cununile n-au nici una, nici alta. 

66. De aceea, nu trebuie să ne mirăm dacă Ospăţul, deşi 
e o Taină mai desăvârşită, ştie să curăţească mai puţin, şi 
de altfel, pe lângă cele spuse, acest dar e şi un premiu, iar 
lucrul propriu premiilor nu este de a-i stabili şi a-i face pe 
cei mai buni, ci de a-i arăta şi a-i împodobi. Căci în Ospăţ 
Hristos nu e doar curăţire şi tovarăş de luptă, ci şi cinstea 
pe care trebuie să o primească cei care luptă. 

67. Căci ce altceva îi aşteaptă pe fericiţi [răposaţi] în locul 
chinurilor/ostenelilor de aici decât faptul de a-L primi pe 
Hristos şi a fi împreună cu El? Pavel spune că după acea 
alergare [cf. 2 Tim 4, 7] desfacerea de aici va sfârşi în cele 
din urmă în contopirea cu Hristos: „Căci a mă desface şi a 
fi împreună cu Hristos e ceva mult mai bun" [Flp 1, 23]. 
Aceasta e opera îndeosebi a acestei Mese. 

68. Căci chiar dacă şi în celelalte Taine poate fi găsit 
Hristos, aceasta are loc întrucât prin faptul că-L primim 

suntem pregătiţi să ne putem uni cu El; aici însă, întrucât 
îl primim deja, ne şi unim cu El în chip curat. Căci unde e 
în celelalte [Taine] faptul de a fi un trup şi un duh cu El, a 
rămâne în El şi a-L avea rămânând în noi? Drept pentru 
care, cred, şi o spune Hristos însuşi, fericirea drepţilor e 
un ospăţ care-L are ca slujitor pe El însuşi [Lc 12, 37]. 

69. Astfel deci, Pâinea Vieţii e un premiu. Dar pentru că 
cei care primesc acest dar umblă încă pe pământ şi călăto- 
resc, şi de aceea se lovesc, se umplu de praf şi se tem de 
mâinile tâlharilor, pe drept cuvânt ea le e de ajuns pentru 
nevoia prezentă, le dă tărie, le este conducător şi-i curăţă, 
până ce ajung acolo unde potrivit, cuvântului lui Petru, 
e bine să fie omul [Mt 17, 4], unde pentru cei ce rămân 
într-un loc curat de treburile de aici nu mai e niciun loc 
pentru altele, ci este numai Hristos unit cu ei în chip curat 
şi Care le este cunună. 

70. Prin urmare, ca imul care e curăţire şi pentru aceasta 
a fost alcătuit de la început, [trupul lui Hristos] eliberează 
de orice întinăciune; ca tovarăş cu noi al luptelor al căror 
conducător este intrând în ele cel dintâi, dă tărie împotriva 
celor ce ne războiesc; iar pentru că e şi cinstire, nu se obţine 
fără chinuri. Aşadar ce sens are să luăm ceea ce are Ospă- 
ţul drept răsplată şi fericire ultimă drept semn că poate 
face mai puţin? 

72. în acelaşi mod trebuie judecat şi cu privire la cealaltă 
obiecţie şi socotit că ea nu combate desăvârşirea Tainei. 
Căci nu pentru că nu poate face lucruri mari, nu de aceea 
nu-1 replăsmuieşte pe cel stricat de păcat, ci pentru că 
acesta nu poate primi şi pătimi acestea, ca unul ce poartă 
încă prima sa plăsmuire, despre care s-a vorbit în cuvintele 
de mai sus. Plăsmuire pe care nici ultima răutate nu o poate 
şterge şi smulge din sufletele celor o dată botezaţi, nici chiar 
dacă ar îndrăzni să tăgăduiască robia pe are au mărturisit-o 
Stăpânului comun, întrucât nici cea mai înaltă filozofie sau 
cea mai simplă mărturisire nu pot să o pună la noi. 

72. Apoi, pentru că în general omul e prea bun ca să 
moară sau să fie zdrobit, dar totuşi fară aceasta n-ar putea 
fi replăsmuit. Căci moartea ţine de partea cea veche, şi cel 

care poate să moară e cel pe care 1-a dat ţărâna, căci „secu- 
rea, zice Ioan, stă la rădăcina pomilor" [Mt 3, 10]. Dar cel 
spălat poartă deja pe cel nou [1 Co 15, 49]; prin urmare, 
cum mai poate muri fiind articulat cu Adamul care nu mai 
moare [Rrn 6, 9]? Pentru ce ar mai muri când poartă în 
suflet pe Cel pentru a cărui dobândire trebuia să moară? 

73. Dar acest lucru nu poate fi primit nici măcar de la 
însăşi baia [Botezului]; deci cum ar putea fi o celebrare 
mai bună decât alta prin ceea ce nu poate fi găsit în chip 
asemănător nici în una, nici în cealaltă? Căci nici măcar 
Botezul însuşi nu poate să-i mai renască din nou pe cei 
care sunt deja renăscuţi şi replăsmuţi, şi de aceea sfântul 
aşezământ [al tradiţiei] n-a botezat de două ori niciun om, 
nu doar păstrând o regulă sau o rânduială, ci pentru că a 
ne naşte de două ori în acelaşi fel e cu neputinţă. 

74. Cineva ar putea spune: un botez e şi faptul de a muri 
arătându-ţi religia persecutorilor; de ce atunci mulţi din 
cei iniţiaţi prin apă au venit şi la această alergare, primind 
această a doua baie? La care se pot spune acestea: pe cei 
care au ales să umble şi să vieţuiască împreună cu Hristos 
îi constituie, pe de o parte, faptul de a fi fost plăsmuiţi în 
acea frumoasă plăsmuire de mâna aceea, iar, pe de altă 
parte, îi constituie şi faptul de a ajunge aici prin virtute 
plecând de la ei înşişi şi lăudatele lupte. Prin urmare, fap- 
tul de a fi botezat în apă îl plămădeşte pe om şi numai el 
poate face aceasta, dar moartea pentru Hristos e evident 
că are amândouă aceste lucruri: şi ceea ce ştie să ofere apa 
şi ceea ce trebuie adus de noi. 

75. Prin urmare, pentru cei încă iieiniţiaţi ea este un 
botez şi o plăsmuire, întrucât aceştia dau mărturie pentru 
Hristos şi sunt îngropaţi împreună cu Hristos, lucruri în 
care stă definiţia botezului; este însă şi o virtute plină de 
sudorile pentru bine şi de răbdarea ultimă. Dar la cei deja 
iniţiaţi primul lucru n-are loc, fiindcă aceştia sunt deja 
plăsmuiţi şi vii, al doilea însă da, căci martiriul e un loc de 
antrenament pentru dreapta credinţă şi a dovedirii virtuţii, 
a faptului de a cunoaşte şi iubi pe Hristos mai presus de 
orice ar putea fi îndrăgit, şi de a nu socoti nimic mai sigur 

decât nădejdile în El; o experienţă clară pusă la încercare 
prin fier, prin foc şi prin violenţele cele mai năprasnice. De 
aceea, nu este deloc îngăduit celor o dată iniţiaţi să se folo- 
sească iarăşi de botez, care nu poate dărui nimic mai mult 
decât ceea ce avem deja primit de la el; dar le este îngăduit 
să se folosească de martiriu, care ştie nu numai să-i nască 
şi să plăsmuiască, dar şi să le împletească acestora cununi 
plecând de la faptele lor de vitejie; şi astfel pentru cei nei- 
niţiaţi el are amândouă lucrurile, dar pentru cei iniţiaţi 
doar pe unul singur. 

76. Căci nu e nimic nou dacă, întrucât martiriul e desă- 
vârşit în ambele privinţe, cei care n-au nevoie de amândouă 
se folosesc de el doar pentru unul din ele şi dobândesc 
numai ceea ce au nevoie, întrucât şi Sfintele Daruri ale 
Mesei ştiu să-i cureţe pe cei care nu l-au primit încă, dar 
pot şi să-i lumineze pe cei deja curăţiţi; şi totuşi nimic nu-i 
opreşte pe cei care au primul lucru să se apropie de Taină 
pentru cel de-al doilea. Dar destul despre acestea. 

77. Dar lucrul de unde a plecat cuvântul nostru pentru a 
ajunge la acestea e că ceea ce lucrează desăvârşita comu- 
niune a oamenilor cu Dumnezeu — fie că acest lucru tre- 
buie numit adoraţie sau înfiere, fie amândouă acestea — e 
sfântul Ospăţ care ne face înrudiţi cu Hristos mai mult de- 
cât faptul de a fi născuţi de cei care ne-au născut. Fiindcă 
el nu aruncă în noi o bază nedesluşită a unui corp şi nici 
rudimente de sânge, ci ni le împărtăşeşte desăvârşite; şi nu 
e doar o cauză a vieţii, ca aceia care ne-au născut, ci şi viaţă, 
şi nu se numeşte viaţă pentru că e cauză a vieţii, în felul în 
care-i numeşte pe apostoli lumină [Mt 5, 14], pentru că au 
fost aşezaţi conducători spre lumină, ci pentru că El însuşi 
e însăşi viaţa prin care putem fi vii cu adevărat. 

78. Apoi El îi face sfinţi şi drepţi pe cei ce se lipesc de El 
nu numai educându-i şi învăţându-i cele de lipsă şi exer- 
sându-le spre virtute sufletul, actualizând puterea pe care 
o are acela spre dreapta raţiune, ci facându-Se El însuşi 
pentru ei dreptate şi sfinţire de la Dumnezeu [1 Co 1, 30]. 
Căci mai cu seamă în acest mod li se întâmplă sfinţilor să 
fie fericiţi şi sfinţi din pricina Fericitului care e unit cu ei, 

din pricina Căruia sunt vii din morţi, înţelepţi din nebuni, 
iar din robi întinaţi şi răi se fac sfinţi, drepţi şi fii ai lui 
Dumnezeu. Căci plecând de la ei înşişi şi de la firea şi sâr- 
guinţa omenească, plecând de la care ar fi trebuit să fie 
numiţi în sens propriu acestea, ei nu s-au făcut niciuna din 
acestea, ci sunt sfinţi din pricina Celui sfânt, iar drepţi şi 
înţelepţi din pricina Celui drept şi înţelept Care e unit cu 
ei. Şi în general, dacă vreunul dintre oameni e cu adevărat 
vrednic să audă aceste lucruri mari şi nobile, el îşi are toate 
aceste nume de acolo; mai ales pentru că toate cele care le 
vin de acasă şi de la ei înşişi sunt atât de departe de a-i face 
drepţi, încât dreptatea lor e răutate, iar înţelepciunea lor e 
o limpede nebunie [1 Co 3, 19]. Apoi, chiar dacă virtutea 
ne-ar face deosebit de nobili şi am avea-o drept podoabă, 
pentru că avem afinitate mai mult spre dreptatea şi înţe- 
lepciunea de la Dumnezeu decât spre cea omenească, chiar 
şi cea pe care a pus-o în noi sârguinţa ar fi mai verosimil 
să fie numită plecând de la aceasta decât de la aceea. 

79. Căci aşa cum nu purtăm numele celor ce ne sunt 
exterioare şi străine, ci se întâmplă să fim definiţi şi numiţi 
plecând de la cele proprii şi care sunt în noi prin fire — căci 
nu casa şi locuinţa ar putea să ne plămădească purtarea faţă 
de cutare sau cutare, nici să ne dea un nume de răutate sau 
virtute — , aşa şi dintre cele proprii acelea care sunt mai 
mult ale noastre ne definesc mai mult şi fac numirea noastră 
comună. Dar cele ale lui Hristos sunt mai mult ale noastre 
decât înseşi cele ale noastre. Fiindcă proprii ale noastre 
sunt faptul că suntem făcuţi mădulare şi fii şi că avem în 
comun cu El carne, sânge şi Duh; dar acestea sunt mai 
aproape de noi nu numai decât cele pe care le dobândim 
prin asceză, ci chiar decât cele care ne învăluie plecând de la 
fire, fiindcă El S-a arătat mai înrudit cu noi chiar şi decât 
înşişi cei care ne-au născut. 

80. De aceea, noi toţi suntem obligaţi nu să aducem filo- 
zofia omenească, nici să rezistăm până la aceste lupte [mar- 
tirice], ci să trăim această viaţă nouă care e viaţa în Hristos 
şi să arătăm acea dreptate. N-am putea fi obligaţi aşa mult 
faţă de aceasta, dacă n-ar fi legată de noi în chip deosebit. 

Căci de aceea „ne-am îngropat împreună cu Hristos prin 
botez, ca să umblăm într-o viaţă nouă" [Rm 6, 4]; iar lui 
Timotei Pavel îi spune: „Pune mâna pe viaţa veşnică" [1 Tim 
6, 12]; şi Scriptura zice: „Fiţi sfinţi, după Sfântul Care v-a 
chemat" [1 Ptr 1, 15], şi: „Fiţi milostivi" nu cu o milă ome- 
nească, ci „precum Tatăl vostru milostiv este" [Lc 6, 36]; şi: 
„Iubiţi-vă unii pe alţii, precum Eu v-am iubit pe voi" [In 
13, 34]- Cu afecţiunea cu care iubea Pavel „în măruntaiele lui 
Iisus Hristos" [Flp 1, 8]. De aceea şi Mântuitorul însuşi, când 
porunceşte ucenicilor să fie în pace, pune în ei înşişi pacea Lui, 
căci zice: „Pacea Mea dau vouă" [In 14, 27], iar către Tatăl 
spune: „Ca iubirea cu care M-ai iubit să fie în ei" [In 17, 26]. 

81. Şi în general aşa cum naşterea aceasta e una dumne- 
zeiască şi suprafirească, aşa şi viaţa, regimul, filozofia şi toate 
acestea sunt noi şi duhovniceşti. Arătându-i lui Nicodim 
acest lucru Mântuitorul zice: „Ce se naşte din Duhul e duh" 
[In 3, 6]. De aceea şi Pavel zice: „Ca să fiu găsit în El nea- 
vând dreptatea mea cea din Lege, ci dreptatea prin credinţa 
în Hristos, cea de la Dumnezeu" [Flp 3, 9]. 

82. Iar motivul e că aceasta e haina împărătească, întrucât 
cele ale noastre sunt ale unui rob; dar libertatea şi împără- 
ţia, spre care trebuie să ne grăbim, cum ar putea fi premiul 
unor robi? Căci atunci faptul de a ne arăta vrednici de îm- 
părăţie n-ar fi nimic altceva decât acela de a arăta o virtute 
de robi. Pentru că aşa cum „stricăciunea, zice Pavel, n-ar 
putea moşteni nestricăciunea", ci „ceea ce e stricăcios tre- 
buie să îmbrace nestricăciunea, iar ceea ce e muritor tre- 
buie să îmbrace nemurirea" [1 Co 15, 50. 53], în acelaşi 
mod nici faptele robilor nu ne-ar putea fi de ajuns pentru 
împărăţia aceea, ci va fi nevoie de dreptatea cea de la 
Dumnezeu. Pentru că moştenitorul trebuie să fie fiu, nu 
rob, „căci robul, zice Scriptura, nu rămâne în casă în veac, 
fiul rămâne în veac" [In 8, 35]. 

83. în schimb, fiecare din cei care vin la această moşte- 
nire trebuie ca, lepădând mai întâi robul, să arate pe Fiul, 
ceea ce înseamnă că, purtând pe feţele lor forma Unului- 
Născut, trebuie să se arate cu această frumuseţe Tatălui 
Care i-a născut. Aceasta înseamnă faptul de a fi eliberaţi de 

Fiul lui Dumnezeu de orice robie şi a fi cu adevărat liberi, 
ceea ce vrea să spună şi cuvântul acela spus de Hristos iu- 
deilor: „Dacă Fiul vă va face liberi, veţi fi cu adevărat liberi" 
[In 8, 36]. Fiindcă El dezleagă şi face fii ai lui Dumnezeu 
pe robi, fiind El însuşi Fiu şi liber de orice păcat, şi-i face 
părtaşi la trupul, sângele, Duhul şi toate cele ale Lui; căci 
în acest mod a replăsmuit, a eliberat şi a îndumnezeit: ames- 
tecându-Se cu noi pe Sine însuşi, Dumnezeul Cel sănătos, 
liber şi adevărat. 

84. Şi aşa sfântul Ospăţ face din Hristos, Care e adevă- 
rata dreptate, un bine al nostru, chiar înaintea celor pro- 
prii firii noastre, ca să ne slăvim şi noi cu cele ale Lui şi să 
primim o astfel de cinste, ca şi cum am fi realizat-o noi 
înşine, şi să fim numiţi plecând de acolo, în cazul în care 
păzim comuniunea [cu El]. Şi dacă cineva cu adevărat sfânt 
şi drept ar auzi ceva din aceste laude, acela a primit aceste 
numiri de la cele pe care le-a câştigat Acela; căci zice 
Scriptura: „în Dumnezeu se va lăuda sufletul meu" [Ps 33, 3] 
şi: „întru El se vor binecuvânta toate neamurile" [Fc 18, 18]. 

85. De aceea nu ni se cere nimic din cele omeneşti, ci cele 
ale lui Hristos; pe ele trebuie să le purtăm în sufletele 
noastre şi pe ele purtându-le trebuie să plecăm de aici, iar 
înainte de cununi trebuie să arătăm în tot felul această filo- 
zofie şi bogăţie nouă, neintroducând în ea nimic din partea 
cea rea, întrucât numai ea este singura taxă vrednică de 
împărăţia cerească. 

86. Căci, întrucât premiul pe care trebuie să-1 ia cei ce 
luptă e Dumnezeu însuşi, e necesar ca ei să aibă ceva analog 
cinstirii, ca luptele lor să fie dumnezeieşti şi ca Dumnezeu 
să fie pentru atleţi nu numai un antrenor şi un conducător 
al luptelor, ci şi Cel care le realizează în ei, astfel ca scopul 
căutat să fie potrivit cu pregătirea, iar pregătirea cu scopul. 

87. Căci aşa cum, trimiţându-ne pe pământ, nu ne-a făcut, 
nici nu ne-a cerut nimic supranatural, tot aşa ducându-ne 
la Dumnezeu şi eliberându-ne de păcat, [Hristos] nu ne-a 
lăsat să avem nimic omenesc, ci s-a armonizat pe Sine în- 
suşi la toate cele de care aveam nevoie şi n-a lăsat nelucrător 
nimic din cele ce pot pregăti în vederea acestui scop. 

88. Căci dacă ar vorbi cineva în ce ne priveşte de boală 
şi vindecare, El n-a intrat numai la cel bolnav învredni- 
cindu-1 doar de ochii şi mâna Lui şi lucrând El însuşi cele 
de care avem nevoie spre vindecare, ci S-a făcut El însuşi 
leacul, regimul şi orice altceva din cele ce duc la sănătate. 

89. Iar dacă e vorba de o replăsmuire, o restaurează prin 
El însuşi şi prin carnea proprie, iar ceea ce a introdus în 
locul a ceea ce a fost stricat de noi a fost El însuşi. Căci 
n-am fost replăsmuiţi din aceeaşi materie din care ne-a 
plăsmuit, ci pe aceea a facut-o luând ţărână din pământ 
[Fc 2, 7], iar pentru a doua a dat propriul Său trup. Şi recâş- 
tigând viaţa, nu face doar mai frumos sufletul lăsându-1 în 
propria lui fire, ci revărsându-Şi sângele în inimile celor 
iniţiaţi face să răsară în ei viaţa Lui, fiindcă atunci a insu- 
flat o suflare de viaţă [Fc 2, 7], dar aceea ne face părtaşi ai 
Duhului Său; căci zice Scriptura: „Dumnezeu a trimis pe 
Duhul Fiului Său în inimile noastre, Care strigă: Awa! Pă- 
rinte" [Ga 4, 6]. Pentru că atunci când lipsea lumina, a zis: 
„Să fie lumină! Şi s-a făcut lumină" [Fc 1, 3], această lumi- 
nă sclavă; dar acum însuşi Stăpânul „a strălucit în inimile 
noastre, El Care a zis odinioară să strălucească lumina din 
întuneric" [2 Co 4, 6]. 

90. Şi ca să spunem totul: în primele timpuri El a făcut 
bine neamului omenesc prin aceste făpturi văzute şi 1-a 
condus pe om prin porunci, trimişi şi legi, folosindu-se 
când de îngeri, când de oamenii cei mai nobili; acum însă 
face acest lucru în chip nemijlocit El însuşi prin El însuşi 
folosindu-Se la toate de Sine însuşi. 

91. Să observăm lucrurile de la început. Ca să mântuiască 
neamul omenesc n-a trimis un înger, ci a venit El însuşi. 
A trebuit să-i înveţe pe oamenii pentru care a venit, aşa că 
n-a rămas în ţinutul Lui trimiţând după cei care voiau să-L 
audă să vină ei la El, ci a ieşit străbătând ţinutul El însuşi 
şi căutându-i pe cei cărora să le împărtăşească cuvintele Lui. 
Şi purtând pe limba Sa cele mai mari lucruri bune, bătea 
pe la porţile celor ce aveau nevoie să fie fericiţi. Şi îi vindeca 
pe cei bolnavi venind la ei şi atingându-se El însuşi cu 
mâna de ei. Orbului din naştere i-a creat ochi punându-i 

pe ochi lut pe care 1-a făcut El însuşi scuipând pe pământ 
şi amestecându-1 cu degetul, după care 1-a luat şi 1-a pus 
peste ochi [cf. In 9, 6]. „S-a atins de sicriu", mai spune 
Scriptura [Lc 7, 14]. A stat la mormântul lui Lazăr şi a dat 
glas de aproape [cf. In 11, 38-43], deşi, dacă ar fi vrut, ar 
fi putut face toate acestea, şi lucruri încă mai mari decât 
acestea, numai printr-un cuvânt şi un semn, El Care a făcut 
cerul în acest mod. Dar aceasta trebuia să fie o mărturie 
clară a puterii Lui, iar aceea un semn al prieteniei faţă de 
oameni, pe care a venit să o arate. 

92. A trebuit deci să-i dezlege şi pe cei din iad, şi n-a 
lăsat acest lucru pe seama unor îngeri sau a stăpânitorilor 
îngerilor, ci S-a pogorât El însuşi în închisoare [1 Ptr 3, 19]. 
Era însă verosimil ca cei ţinuţi captivi în el să nu primească 
libertatea pe degeaba, aşa că-i dezleagă plătind cu sângele 
Lui [1 Ptr 1, 19]. Şi începând de atunci şi până în ziua de pe 
urmă în acest mod eliberează sufletele de păcate, le iartă 
vina şi le spală de murdărie. 

93. Căci El însuşi e lucrul prin care curăţă; ceea ce arată 
Pavel atunci când spune: „Făcând prin El însuşi Curăţirea 
păcatelor noastre, a şezut de-a dreapta tronului măreţiei în 
ceruri" [Evr 1, 3]. De aceea îl numeşte şi slujitor [Rm 15, 8] 
şi El însuşi spune despre Sine că slujeşte [Lc 22, 27] şi că a 
venit în lume de la Tatăl ca să slujească [Mt 20, 28]. 

94. Iar lucrul cel mai mare dintre toate e că nu numai în 
prezent, când S-a arătat şi a venit cu slăbiciunea omenească 
„nu ca să judece lumea" [In 3, 17], când a arătat cele ale 
robilor şi a ascuns toate cele ale Stăpânului, dar şi în viitor, 
când va veni cu putere [Mt 24, 30] şi se va arăta cu slava 
Tatălui, pentru arătarea şi pentru împărăţia Lui, Scriptura 
zice că „Se va încinge, îi va pune la masă şi venind le va 
sluji" [Lc 12, 37] El însuşi, Cel prin Care împărăţesc împă- 
raţii şi stăpânesc tiranii pământului [Pr 8, 16]. 

95. Căci în acest mod a exercitat împărăţia Lui curată şi 
adevărată El, Care era de ajuns lui însuşi pentru această 
împărăţie, şi aşa i-a condus pe cei pe care-i stăpânea: mai 
vesel decât nişte prieteni, mai riguros decât nişte tirani, mai 
afectuos decât un tată, mai intim unit decât nişte mădu- 

lare, mai necesar decât o inimă, nu plecându-i prin frică, 
nu aservindu-i printr-o plată, ci fiind El însuşi pentru Sine 
însuşi puterea stăpânirii Lui şi legându-şi El Singur de 
Sine însuşi pe cei stăpâniţi. Căci a împărăţi prin frică sau 
printr-o plată nu înseamnă a stăpâni cu adevărat El însuşi, 
ci atunci cauza acestei ascultări trebuie atribuită nădejdi- 
lor şi ameninţărilor. Aşadar, aşa cum n-ar putea stăpâni în 
sens propriu cel a cărui stăpânire vine de altundeva, tot aşa 
nu înseamnă că suntem cu adevărat robi ai lui Dumnezeu 
atunci când ne supunem pentru una din cele spuse. 

96. Dar pentru că trebuia ca El să împărăţească cu cea 
mai curată stăpânire, fiindcă o alta nu era verosimilă, a 
căutat să afle cum anume să o ducă la bun sfârşit. Şi acesta 
a fost modul cel mai paradoxal. Fiindcă S-a folosit de cele 
contrare şi, pentru ca să fie un stăpân adevărat, primeşte 
fire de rob [Flp 2, 7] şi slujeşte robilor până la cruce şi 
moarte, şi aşa răpeşte sufletele robilor şi pune mâna în chip 
nemijlocit pe voinţa lor. De aceea şi Pavel, ştiind că această 
slujire e cauza împărăţiei, spune: „S-a smerit pe Sine în- 
suşi făcându-Se ascultător până la moarte, şi încă moarte 
pe cruce. De aceea Dumnezeu L-a preaînălţat" [Flp 2, 8]. 
Şi minunatul Isaia spune: „De acea îi va moşteni pe mulţi 
şi va împărţi prăzile celor puternici, pentru că Şi-a dat spre 
moarte sufletul Său şi cu cei fărădelege a fost socotit" [Is 
53,12]. 

97. Căci în virtutea creaţiei Hristos e Stăpânul firii noas- 
tre, dar în virtutea creaţiei celei noi S-a făcut Stăpânul 
voinţei noastre; ceea ce înseamnă a împărăţi cu adevărat 
peste oameni, pentru că aici a legat şi a condus, aservindu- 
şi-le, puterea raţiunii şi autonomia voinţei, care-1 fac pe om. 
Drept pentru care a şi spus: „Datu-Mi-s-a toată puterea în 
cer şi pe pământ" [Mt 28, 18], ca şi cum Stăpânul mai îna- 
inte de veci al lumii pătimea un lucru nou pentru că şi firea 
oamenilor îl recunoaştea Stăpân comun împreună cu cei 
din cer. Dar şi cuvântul lui David: „împărăţit-a Dumnezeu 
peste neamuri" [Ps 46, 9] sugera şi el această împărăţie 
prin care, spune Pavel, neamurile devin „concorporale şi 
copărtaşe la Mântuitorul" [Ef 3, 6]. Căci prin faptul că S-a 

unit astfel o dată pentru totdeauna cu corpurile şi sufletele 
noastre S-a făcut Stăpân nu numai al trupurilor, ci şi a! 
sufletelor şi voinţelor, şi stăpâneşte astfel cu împărăţia cu 
adevărat autosuficientă şi pură, El însuşi conducând prin 
El însuşi ca un suflet corpul şi ca un cap mădularele. 

98. Căci cei care au ajuns să îndrăgească jugul acesta sunt 
conduşi ca şi cum n-ar mai trăi cu raţiunea lor, nici n-ar 
mai avea autonomia alegerii, căci zice Scriptura: „Dobitoc 
m-am făcut pentru Tine" [Ps 72, 22]; şi aceasta înseamnă 
să-şi urască şi să-şi piardă cineva sufletul său şi prin făptui 
că-1 pierde să-1 scape [Mt 10, 39]: atunci când stăpâneşte 
în acest fel creaţia nouă şi noul Adam îl ascunde cu totul 
pe cel vechi, şi nimic nu mai rămâne din aluatul cel vechi 
[1 Co 5, 7], nici naştere, nici viaţă, nici moarte. 

99. Căci corpul omului cel vechi a fost alcătuit plecând 
de la pământ, „dar cel nou, spune Scriptura, s-a născut din 
Dumnezeu" [In 1, 13], iar martore pentru o viaţă şi alta 
sunt o masă şi alta: pe una o oferea pământul, dar pe omul 
cel nou îl hrăneşte din carnea Sa Cel ceresc; de aceea 
atunci când se desfac, unul se întoarce în pământul din care 
a ieşit, iar altul se duce la Hristos, de unde a fost luat. 

100. Şi fiecare îşi face sfârşitul corespunzător obârşiei din 
care a ieşit; căci zice Scriptura: „cum e cel pământesc, aşa 
sunt şi cei pământeşti; şi cum e cel ceresc, aşa sunt şi cei 
cereşti" [1 Co 15, 48]. Şi nu e vorba numai de suflet, ci şi de 
trupul însuşi. Fiindcă şi acesta e ceresc, aşa cum aici şi 
unul şi altul sunt pământeşti. Căci dacă sufletul locuieşte 
în mâinile Celui ceresc [Sol 3, 1] şi trupul e un mădular al 
aceluia, şi nu mai participă la suflet, ci e plin de Duhul Cel 
viu; iar după moarte e viu cu o viaţă cât nu se poate spune 
mai frumoasă decât prima, fiindcă în realitate nici la înce- 
put n-a murit cu adevărat. Căci zice Solomon: ,Au părut că 
au murit", dar nu pentru cei cu mintea bună, ci „în ochii 
celor fără minte" [Sol 3, 2]. Căci aşa cum „Hristos sculat din 
morţi nu mai moare, moartea nu mai are putere" [Rm 6, 9], 
tot aşa nici mădularele lui Hristos „nu vor vedea moarte în 
veac" [In 8, 51]; şi cum ar putea gusta moartea când atârnă 
de o inimă pururea vie? 

îoi. Şi nu trebuie să ne mirăm dacă ceea ce se vede e 
doar pulbere şi nimic mai mult. Căci bogăţia e înăuntru, 
fiindcă „viaţa noastră e ascunsă" [Col 3, 3], iar vistieria e 
un vas de lut, „căci avem această bogăţie în vase de lut", 
spunea Pavel [2 Co 4, 7]. De aceea cei cărora le apar doar 
cele din afară n-ar putea vedea decât lutul. 

102. Dar când Se va arăta Hristos, şi această pulbere îşi 
va arăta frumuseţea ei, şi atunci va apărea ca fiind mădu- 
lar al acelui fulger [Mt 24, 27], se va armoniza cu soarele şi 
va revărsa aceeaşi rază. Căci zice Scriptura: „Şi drepţii vor 
străluci ca soarele în împărăţia Tatălui lor" [Mt 13, 43], 
numind împărăţie a Tatălui acea rază în care S-a arătat El 
însuşi strălucind apostolilor [Mt 17, 2] care au văzut, cum 
spune El însuşi, „împărăţia lui Dumnezeu venind întru 
putere" [Mc 9, 1]. Din ziua aceea însă drepţii vor străluci 
cu o singură strălucire şi slavă, strălucind, pe de o parte, 
prin faptul că o primesc, iar, pe de altă parte, prin acela că 
o dau. Căci această Pâine, acest Trup, pe Care-1 vor fi adus 
cu ei de la această Masă venind de aici acolo, e cel care va 
apărea atunci pe norii cerului tuturor ochilor şi-şi va arăta 
floarea strălucirii lui răsăritului şi apusului ca un fulger 
într-o clipită [Mt 24, 27]. 

103. Cu această rază vieţuiesc fericiţii, iar atunci când mor 
lumina nu-i părăseşte; căci „lumina e cu cei drepţi puru- 
rea" [Pr 13, 9], de aceea vor veni la acea viaţă strălucind cu 
ea, împreună cu care au fost tot timpul pe când alergau 
spre ea. 

104. Căci ce se va întâmpla atunci cu fiecare din cei care 
vor fi reînviaţi, şi oasele, părţile şi membrele unindu-se cu 
capul vor salva corpului integritatea lui, acest lucru se va 
întâmpla şi cu Mântuitorul Hristos, Capul comun al tutu- 
ror. Căci fulgerând doar pe nori, va înălţa de pretutindeni 
mădularele Sale ca un Dumnezeu în mijlocul unor dumne- 
zei, ca un Corifeu frumos al unui cor frumos. Şi aşa cum, 
atunci când se rup legăturile care le ţin, corpurile grele 
care atârnă sus cad la pământ şi caută îndată locul din 
centru, la fel şi corpurile sfinţilor sunt pironite de pământ 
şi rămân legate şi tiranizate de stricăciune, şi de aceea 

spune Scriptura „suspinăm în acest cort" [2 Co 5, 4]; dar 
când se va arăta libertatea, se vor avânta cu o pornire ne- 
stăvilită spre Hristos, primindu-şi locul lor. De aceea, ară- 
tând că acea alergare e de neoprit, Pavel numeşte acest 
lucru răpire, zicând: „Iar noi vom fi răpiţi pe nori în întâm- 
pinarea Domnului în văzduh" [1 Tes 4, 17], însemnând că 
nu mai e în ei nimic omenesc, nici care să vină de la ei, ca 
să aibă loc o întârziere, ci El însuşi va atrage, El însuşi va 
răpi, El Care nu poate fi rob unui timp. 

105. Căci aşa cum la început n-a aşteptat să fie căutat de 
ei, ci El însuşi i-a căutat pe cei rătăciţi şi le-a arătat calea, 
după care, neputând ei umbla, i-a ridicat şi purtat pe 
umeri [Lc 15, 5] şi pe cei ce cădeau îi rechema, pe cei des- 
curajaţi îi îndrepta, pe cei care abandonau îi chema şi, pe 
scurt, îşi petrecea timpul ocupându-Se de mântuirea lor, tot 
aşa şi atunci, când vor alerga spre El ultima lor alergare, El 
însuşi îi va scula şi le va face aripi ca să zboare. De aceea 
îi numea şi vulturi care se adună în jurul stârvului, căci 
spune: „Unde e Stârvul, acolo se vor aduna şi vulturii" 
[Mt24,28]. 

106. Pentru că ei vor veni de la o masă la altă masă, de 
la cea acoperită la cea acum arătată, de la pâine la Stârv. 
Căci acum pentru cei ce trăiesc încă această viaţă ome- 
nească Hristos le este pâine şi paşte, pentru că trec de aici 
la cetatea cerească [Ga 4, 26; Evr 12, 22; Ap 21, 2. 10]. Dar 
când „îşi vor schimba tăria, le vor creşte aripi ca la vulturi" 
[Is 40, 31], zice minunatul Isaia şi atunci se vor aşeza pe 
Stârvul însuşi despuiat de orice văluri. 

107. Lucru pe care arătându-1 fericitul Ioan spune: „II 
vom vedea aşa cum este" [1 In 3, 2]. Fiindcă, întrucât viaţa 
în trup a încetat, Hristos nu mai e pentru ei pâine, nici 
paşte [trecere] pentru cei care acum rămân. Dar poartă 
multe semne ale stârvului, căci mâinile Lui au semnele, iar 
picioarele urmele piroanelor, iar coasta Lui mai poartă şi 
întipărirea suliţei. 

108. Ospăţul acesta duce la Stârvul acela, fără acesta e 
cu neputinţă a-1 lua pe Acela, aşa cum cel cu ochii scoşi nu 
poate veni la experienţa luminii. Căci dacă cei care n-au 

participat la acest ospăţ „nu au viaţă în el" [In 6, 53], cum 
ar putea fi un Cap nemuritor capul unor mădulare moarte? 

109. Fiindcă una e puterea Mesei şi unul e cel ce mă- 
nâncă şi într-o lume şi într-alta; una e cămara de nuntă, 
alta e pregătirea pentru cămara de nuntă, dar e Acelaşi 
Mire. De aceea pentru cei care n-au plecat spre viaţă cu 
aceste daruri, dincolo nu vor avea nimic mai mult. Dar cei 
care au putut primi şi păstra harul, aceia „au intrat în bu- 
curia Domnului lor" [Mt 25, 10] şi s-au desfătat în ospăţ de 
cealaltă desfătare, nu dobândind-o abia acum, ci simţind 
doar mai curat ceea ce au adus cu ei venind aici şi care se 
arată acum limpede. Acesta e motivul pentru care „împă- 
răţia cerurilor e înăuntrul nostru" [Lc 17, 21]. 

Toma din Kempen 

(t 1471) 

îndemn cucernic spre sfânta 
Cuminecare cu Trupul lui Hristos 

(Despre imitarea lui Hristos, cartea IV; 1427) 1 



Glasul lui Hristos spune: 

„Veniţi la Mine toţi cei osteniţi şi împovăraţi, şi Eu vă 
voi odihni pe voi [Mt 11, 28]. 

Pâinea pe care vă voi da Eu este trupul Meu pentru viaţa 
lumii [In 6, 52]. 

Luaţi, mâncaţi, Acesta este Trupul Meu, care se va da 
pentru voi. Aceasta să faceţi întru pomenirea Mea [Lc 22, 1Q; 
1 Co 11, 24]. 

Cine mănâncă Trupul Meu şi bea Sângele Meu rămâne 
în Mine şi Eu în el [In 6, 57]. 

Cuvintele pe care vi le spun sunt duh şi viaţă" [In 6, 64]. 

i. Cu câtă cucernicie trebuie primit Hristos 
[vorbeşte creştinul] 

1. Acestea sunt cuvintele Tale, Hristoase, măcar că ele 
n-au fost rostite într-un singur timp, nici nu sunt consem- 
nate într-un singur loc. Dar fiindcă sunt ale Tale, trebuie 
primite de mine cu recunoştinţă şi încredere. Ale Tale sunt 
şi Tu le-ai rostit, şi totuşi sunt ale mele, pentru că le-ai 
spus pentru mântuirea mea. Le primesc cu bucurie din gura 



1 Imitatio Christi a fost extrem de populară şi în ţările ortodoxe, 
în secolul XVIII traducerea ei greacă a fost editată constant la Veneţia: 
în 1746, 1748, 1770 şi 1780. Traducere după textul de pe www.thelat- 
inlibrary.com. 

Ta, ca să intre şi mai potrivit în inima mea. Cuvintele unei 
atât de mari îndurări, pline de dulceaţă şi iubire, mă stâr- 
nesc. Dar fărădelegile mele mă înspăimântă şi conştiinţa 
necurată mă aruncă înapoi de la primirea unor atât de 
mari Taine. Dulceaţa vorbelor Tale mă cheamă, dar mul- 
ţimea răutăţilor mele mă apasă. 

2. îmi porunceşti să mă apropii de Tine cu încredere, 
dacă vreau să am parte de Tine [In 13, 8] şi să primesc 
hrana nemuririi, dacă doresc să dobândesc viaţa şi slava 
veşnică. „Veniţi, zici, la Mine toţi cei osteniţi şi împovăraţi, 
şi Eu vă voi odihni pe voi!" [Mt 11, 28]. O, dulce şi priete- 
nos cuvânt în urechea unui păcătos, prin care Tu, Doamne 
Dumnezeul meu, mă chemi pe mine lipsitul şi săracul la 
cuminecarea preasfântului Tău Trup. Dar cine sunt eu, 
Doamne, ca să îndrăznesc să mă apropii de Tine? „Iată 
cerurile nu Te cuprind" [2 Par 6, 18] şi Tu zici: „Veniţi la 
Mine toţi!" [Mt 11, 28]. 

3. Ce vrea să însemne această preaîndurată favoare şi atât 
de prietenoasă chemare? Cum voi cuteza să vin la Tine eu, 
care ştiu că n-am făcut nimic bun, de unde să pot avea în- 
drăznire? Cum Te voi duce în casa mea [Cânt 3, 4] eu, care 
am ofensat adeseori preabuna Ta faţă? Pe Tine Te cinstesc 
îngerii şi arhanghelii, de Tine se tem sfinţii şi drepţii şi Tu 
zici: „Veniţi la Mine toţi"? Căci dacă nu Tu, Doamne, ai 
spune aceasta, cine ar crede că e adevărat? Şi dacă n-ai 
porunci Tu, cine ar încerca să se apropie? 

4. Iată, Noe, bărbat drept, a ostenit o sută de ani făcând 
arca, ca să scape în ea doar cu puţini [Fc 6, 9; 7, 7; 1 Ptr 
3, 20]; iar eu cum mă voi putea pregăti într-un singur ceas 
să primesc cu cucernicie pe însuşi Făcătorul Lumii. Moise, 
robul Tău, marele şi deosebitul Tău prieten, a făcut din 
lemne neputrezitoare un chivot pe care 1-a îmbrăcat în aur 
preacurat, ca să pună în el tablele Legii [Sir 45, 1; Iş 25, 10; 
25, 11]; iar eu, făptură putredă, îndrăzni-voi oare să Te 
primesc atât de uşor pe Tine, Dătătorul Legii şi al vieţii? 
Solomon, cel mai înţelept dintre regii lui Israel, a zidit timp 
de şapte ani măreţul templu spre lauda numelui Tău, şi a 
prăznuit timp de opt zile praznicul târnosirii lui, a adus o 

mie de jertfe de împăcare şi în sunet de trâmbiţă şi strigăt 
de bucurie a aşezat în chip solemn în locul pregătit pentru 
el Chivotul Legământului \3Ilg 5, 7]; iar eu, nefericitul şi 
cel mai sărac dintre oameni, în ce chip Te voi duce în casa 
mea eu, care de-abia dacă ştiu să cheltui cu cucernicie o 
jumătate de ceas, şi de-aş petrece măcar o dată cu vrednicie 
acea jumătate de ceas! 

5. Cât de mult s-au străduit să-Ţi placă aceia, Dumnezeul 
meu! Vai însă cât de puţine fac eu, cât de puţin timp folo- 
sesc când mă pregătesc pentru cuminecare! Rar sunt adu- 
nat cu totul, şi încă mai rar sunt curat de orice împrăştiere. 

6. Şi negreşit în prezenţa mântuitoarei Tale Dumnezeiri 
nu se cade să-mi treacă prin minte niciun gând necuviin- 
cios, şi nicio făptură nu trebuie să o ocupe, căci urmează să 
primesc drept oaspete nu un înger, ci pe Domnul îngerilor. 
Şi totuşi e o mare distanţă între Chivotul Legământului 
Domnului cu toate celelalte ale Lui şi preacuratul Tău 
Trup cu negrăitele lui virtuţi, ca şi între jertfele Legii, care 
prefigurau cele viitoare, şi adevărata jertfa a Trupului Tău, 
care împlineşte toate jertfele cele vechi. 

7. Cum să nu ard aşadar mai mult în faţa cinstitei Tale 
prezenţe? Cum să nu mă pregătesc cu mai mare grijă ca să 
primesc Sfintele Tale [Taine], când aici sfinţi patriarhi, 
regi şi principi cu întreg poporul au arătat o atât de mare 
dragoste şi cucernicie faţă de slujba dumnezeiască? 

8. Preacucernicul rege David a săltat din toate puterile 
înaintea chivotului lui Dumnezeu [2 Rg 6, 13-14] aducându-şi 
aminte de binefacerile arătate odinioară părinţilor lui. A făcut 
felurite instrumente muzicale, a alcătuit psalmi şi a rânduit 
să fie cântaţi cu bucurie; el însuşi cânta adeseori la chitară 
insuflat de harul Duhului Sfânt, a învăţat poporul Israel să 
laude din toată inima pe Dumnezeu şi să-L binecuvânteze 
şi propovăduiască cu gura în toate zilele într-un glas 
[2 Par 23, 13; 20, 21]. Dacă înaintea chivotului Vechiului 
Testament se lucra atâta cucernicie şi era atâta aducere- 
aminte de lauda dumnezeiască, câtă cucernicie şi evlavie 
trebuie să am în prezenţa acestei Sfinte Taine, la primirea 
preacinstitului Trup al lui Hristos? 

9. Mulţi aleargă în felurite locuri să viziteze rămăşiţele 
sfinţilor şi se minunează auzind faptele lor; privesc măre- 
ţele ziduri ale bisericilor lor şi sărută sfintele lor oase înfă- 
şurate în mătăsuri şi în aur. Şi iată că, aici la mine pe altar, 
eşti prezent Tu însuţi, Dumnezeul meu, Sfântul Sfinţilor, 
Creatorul oamenilor şi Domnul îngerilor. Adeseori în une- 
le ca acelea e de fapt curiozitatea de a vedea a oamenilor, e 
noutatea unor lucruri nemaivăzute şi de aici se culege doar 
o modestă roadă a îndreptării, mai cu seamă acolo unde 
alergarea e foarte uşoară şi fără o adevărată zdrobire [a 
inimii]. Aici însă în Sfânta Taină a altarului eşti prezent 
întreg Tu însuţi, Dumnezeul meu, Omul Hristos Iisus 
[1 Tim 2, 5]; aici se culege şi o bogată roadă a mântuirii 
veşnice, ori de câte ori eşti primit în chip vrednic şi cucernic. 
Şi spre ea atrage nu o uşurătate oarecare, nici o curiozitate 
sau simţualitate, ci o credinţă tare, o nădejde cucernică şi 
o iubire sinceră. 

10. O, Dumnezeule nevăzut, Ziditor al lumii, cât de mi- 
nunat lucrezi cu noi, cât de dulce şi plin de har randuieşti 
toate cu aleşii Tăi, cărora Te pui înainte pe Tine însuţi spre 
a fi primit în această Sfântă Taină. Fiindcă acest lucru în- 
trece toată înţelegerea, acest lucru atrage îndeosebi inimile 
celor cucernici şi le aprinde dragostea Dor către Tine]. Căci 
înşişi credincioşii Tăi, care-şi pun la dispoziţie toată viaţa 
lor spre îndreptare, primesc adeseori din această prea- 
vrednică Sfântă Taină un mare har al cucerniciei şi iubire 
de virtute. 

11. O, minunat şi ascuns har al acestei Sfinte Taine, pe 
care-1 cunosc numai credincioşii lui Hristos, dar pe care 
nu-1 pot simţi necredincioşii şi slujitorii păcatului. în această 
Sfântă Taină se dă un har duhovnicesc, iar sufletului îi este 
restaurată virtutea pierdută, redată frumuseţea desfigurată 
prin păcat. Uneori acest har e atât de mare, încât din pli- 
nătatea cucerniciei dăruite simte puterile sale întărite n 
numai mintea, ci şi trupul slab. 

12. Dar trebuie să ne doară şi să ne simţim foarte neno 
rociţi din pricina lâncezelii şi nepăsării noastre, că nu sui 
tem atraşi cu mai mare dragoste spre primirea lui Hristos 

în care stă toată nădejdea şi meritul celor ce se mântuiesc. 
Căci El însuşi este sfinţirea şi răscumpărarea noastră [1 Co 
1, 30]; El însuşi e mângâierea celor ce călătoresc [în această 
viaţă] şi desfătarea veşnică a sfinţilor. Aşadar trebuie să ne 
doară mult faptul că mulţi au atât de puţină băgare de 
seamă faţă de această taină care veseleşte cerul şi păstrează 
lumea întreagă. Vai ce orbire şi învârtoşare a inimii ome- 
neşti să nu fie ea cu mai mare luare-aminte faţă de un dar 
atât de negrăit, şi chiar din folosirea lui zilnică să decurgă 
nebăgare de seamă! 

13. Căci dacă această preasfântă Taină ar fi săvârşită doar 
într-un singur loc, şi ar fi sfinţită doar de un singur preot 
pe lume, cu cât de mare dorinţă socoţi că ar alerga oamenii 
spre acel loc şi un asemenea preot al lui Dumnezeu, ca să 
audă săvârşirea dumnezeieştilor Taine? Acum însă au fost 
făcuţi mulţi preoţi, iar Hristos e adus ofrandă în multe lo- 
curi [cf. Mal 1, 11; Evr 7, 23], ca harul şi iubirea lui Dum- 
nezeu faţă de om să apară cu atât mai mare, cu cât mai 
larg răspândită în toată lumea e Sfânta Cumiiiecătură. 

14. Slavă Ţie, bunule Iisuse, Păstorul veşnic, că ai socotit 
lucru vrednic să ne refaci pe noi, cei săraci şi surghiuniţi, 
cu scumpul Tău Trup şi Sânge, şi ne chemi cu însuşi graiul 
gurii Tale la primirea acestor Taine învăţând: „Veniţi la 
Mine toţi cei osteniţi şi împovăraţi, şi Eu vă voi odihni pe 
voi" [Mt 11, 28]. 

2. Că în această Sfântă Taină i se arată omului 
marea iubire şi bunătate a lui Dumnezeu 
[vorbeşte creştinul] 

1. încrezător în bunătatea Ta şi în marea Ta milostivire, 
Doamne, mă apropii bolnav de Mântuitorul, flămând şi 
însetat de Izvorul vieţii, sărman de împăratul cerului, rob 
de Stăpânul, făptură de Făcătorul, urgisit de blândul meu 
Mângâietor. Dar de unde mie aceasta, ca să vii la mine [Lc 
1, 43]? Cine sunt eu, ca să mi Te dai pe Tine însuţi? Cum 
să îndrăznească un păcătos să se arate înaintea Ta? Şi cum 
de ai socotit lucru vrednic să vii la un păcătos? Tu cunoşti 

pe robul Tău şi ştii că nu e în el nimic bun, plecând de la 
care să-i dai acest lucru. Mărturisesc aşadar ticăloşia mea, 
cunosc bunătatea Ta, laud îndurarea Ta şi-Ţi aduc mulţu- 
mire pentru multa Ta iubire [Ef 2., 4]. Pentru Tine însuţi, 
nu pentru meritele mele, faci aceasta, ca bunătatea Ta să-mi 
fie şi mai bine cunoscută, iubirea Ta să fie şi mai larg sădită, 
iar smerenia să fie şi mai desăvârşit urmată. Aşadar, fiind- 
că îţi e pe plac acest lucru şi aşa ai poruncit să se facă, îmi 
place şi mie îndurarea Ta, şi fie ca fărădelegea mea să nu 
stea împotrivă. 

2. O, preadulce şi preabunule Iisuse, câtă evlavie şi mul- 
ţumire cu laudă neîncetată se cuvine pentru primirea Sfân- 
tului Tău Trup, a cărui vrednicie niciun om nu poate să o 
explice. Dar ce voi cugeta la această cuminecare şi apropi- 
ere de Domnul meu, pe Care nu ştiu să-L venerez cum se 
cuvine, şi totuşi doresc să-L primesc cu cucernicie? Ce lu- 
cru mai bun şi mai sănătos voi cugeta decât să mă smeresc 
cu totul înaintea Ta şi să înalţ nesfârşita Ta bunătate faţă 
de mine? Te laud pe Tine, Dumnezeul meu, şi în veci Te 
voi înălţa. Mă dispreţuiesc pe mine şi mă supun Ţie în 
adâncul ticăloşiei mele. 

3. Iată, Tu eşti Sfântul sfinţilor, iar eu gunoiul păcătoşilor. 
Şi Tu Te pleci spre mine, care nu sunt vrednic să privesc 
spre Tine. Iată, Tu vii la mine, vrei să fii cu mine, mă chemi 
la ospăţul Tău, vrei să-mi dai spre mâncare o hrană ce- 
rească şi „pâinea îngerilor" [Ps 77, 25], nu altceva decât pe 
Tine însuţi. „Pâinea cea Vie, Care Te-ai coborât din cer" 
[In 6, 33] şi dai viaţă lumii [In 6, 51]. 

4. Iată de unde purcede iubirea, iată ce favoare strălu- 
ceşte! Şi ce mari mulţumiri şi laude Ţi se cuvin pentru 
acestea. O, cât de mântuitor şi folositor a fost sfatul Tău 
când ai aşezat această [Sfântă Taină]. Ce dulce şi vesel ospăţ, 
când Te-ai dat de mâncare pe Tine însuţi. Ce minunată e 
lucrarea Ta, Doamne, ce puternică e tăria Ta, ce lipsit de 
greşeală e adevărul Tău. Căci ai spus şi toate s-au făcut [Ps 
148, 5], şi s-a făcut ceea ce ai poruncit. Lucrul minunat şi 
vrednic de credinţă şi care biruie înţelegerea omenească e 
că Tu, Doamne Dumnezeul meu, Dumnezeu adevărat şi om, 

Te cuprinzi întreg sub modesta înfăţişare a pâinii şi vinului 
şi eşti mâncat fără sfârşire de cel care Te primeşte. 

5. „Tu, Stăpâne al tuturor, Care fără să ai nevoie de nimic 
ai vrut să locuieşti în noi" [2 Mac 14, 35], păstrează nepă- 
tate prin această Sfântă Taină inima şi trupul meu, ca să pot 
săvârşi mai des cu conştiinţă veselă şi curată Tainele Tale 
şi să primesc spre mântuirea mea veşnică cele pe care le-ai 
rânduit şi aşezat în chip deosebit spre cinstea şi veşnica Ta 
pomenire. 

6. Veseleşte-te, suflete al meu, şi adu mulţumire lui 
Dumnezeu pentru un dar atât de ales şi o mângâiere atât 
de deosebită lăsată ţie în această vale a lacrimilor. Căci ori 
de câte ori săvârşeşti această Taină şi primeşti Trupul lui 
Hristos, de tot atâtea ori săvârşeşti lucrul mântuirii tale şi 
te faci părtaşul tuturor meritelor lui Hristos. Căci iubirea 
lui Hristos nu se micşorează niciodată, iar măreţia îndu- 
rării Lui nu se istoveşte niciodată. De aceea pentru aceasta 
se cade să te pregăteşti mereu cu înnoirea minţii şi să te 
gândeşti cu atentă luare-aminte la această mare taină a 
mântuirii. Atunci când săvârşeşti sau auzi Liturghia, taiifa 
aceasta se cade să-ţi apară atât de mare, de nouă şi de ve- 
selă, ca şi cum în acea zi Hristos S-ar face om coborând în 
pântecul Fecioarei, sau, spânzurând pe cruce, ar pătimi şi 
ar muri pentru mântuirea oamenilor. 

3. Că e folositor să ne cuminecăm des 
[vorbeşte creştinul] 

i. Iată vin la Tine, Doamne, ca să-mi facă bine darul Tău 
şi să mă veselească ospăţul Tău, pe care l-ai gătit în dul- 
ceaţa Ta săracului, Dumnezeule [cf. Ps 67, 11]. întru Tine, 
iată, e tot ce pot şi trebuie să doresc. Tu eşti mântuirea şi 
răscumpărarea mea, nădejdea şi tăria, podoaba şi slava. 
„Veseleşte" deci astăzi „sufletul robului Tău, căci spre Tine", 
Doamne Hristoase, „am ridicat sufletul meu" [Ps 85, 4]. 
Doresc să Te primesc cu cucernicie şi cuviinţă, doresc să 
Te duc în casa mea, ca împreună cu Zaheu să merit să fiu 
binecuvântat de Tine şi să fiu numărat între fiii lui Avraam 

[Lc 19, 9]. Sufletul şi trupul meu au poftă de Tine, inima 
mea doreşte să se unească cu Tine. 

2. Dă-Te mie şi-mi e de-ajuns, căci în afară de Tine nu e 
nicio mângâiere. Nu vreau să fiu fără Tine, şi nu pot să tră- 
iesc fără cercetarea Ta. De aceea se cade să mă apropii mai 
des de Tine şi să Te primesc ca leac al mântuirii mele, ca 
nu cumva de voi fi lipsit de această merinde cerească să 
mă prăbuşesc pe cale. Căci aşa ai zis cândva Tu, preami- 
lostive Iisuse, propovăduind mulţimilor şi tămăduindu-le 
feluritele boli: „Nu vreau să le dau drumul la casele lor 
flămânzi, ca să nu se prăbuşească pe cale" [Mt 15, 32]. Fă, 
aşadar, în acest chip şi cu mine Tu, Care Te-ai lăsat în 
această Sfântă Taină spre mângâierea credincioşilor. Căci 
Tu eşti dulcea înviorare a sufletului, şi cine Te va mânca cu 
vrednicie, va fi părtaş şi moştenitor al slavei celei veşnice. 

3. Pentru mine, care sunt chinuit şi păcătuiesc atât de 
des, care mă toropesc repede şi mă prăbuşesc, e un lucru 
necesar ca, prin dese rugăciuni şi mărturisiri şi sfânta pri- 
mire a Trupului Tău, să mă înnoiesc, să mă curăţesc şi să 
mă aprind, ca nu cumva, abţinându-mă mult prea mult timp, 
să mă abat de la această hotărâre sfântă. Căci „simţurile 
omului sunt pornite spre rău din tinereţea lui" [Fc 8, 21], 
şi dacă nu-i vine în ajutor un leac dumnezeiesc, omul e dus 
şi mai mult spre cele rele. Aşadar, sfânta Cuminecătură ne 
trage de la rău şi ne întăreşte în bine. Căci dacă acum, 
când mă cuminec sau slujesc, sunt atât de adeseori nepă- 
sător şi lânced, ce va fi dacă n-aş lua acest leac şi n-aş căuta 
un ajutor atât de mare? Măcar că nu sunt în orice zi pre- 
gătit şi gata de slujire, îmi voi da osteneala să primesc la 
timpurile potrivite dumnezeieştile Taine, şi să mă arăt sau 
fac părtaş al unui atât de mare har. Fiindcă aceasta e o 
mângâiere de căpetenie a sufletului credincios câtă vreme 
umblă pribeag spre Tine într-un trup muritor [2 Co 5, 6], 
ca să-şi aducă aminte mai des de Dumnezeul său şi să-L 
primească pe Iubitul său cu minte cucernică. 

4. O, minunată favoare a îndurării Tale faţă de noi: că 
Tu, Doamne Dumnezeule, Creatorule şi Dătătorule de viaţă 
al tuturor duhurilor, Te înduri să vii la sărăcuţul meu su- 

flet şi să-i potoleşti foamea cu întreaga Ta divinitate şi 
umanitate. O, fericită mintea şi fericit sufletul care merită să 
Te primească cu cucernicie pe Tine, Domnul Dumnezeul 
său, şi să se umple de bucurie duhovnicească prin primirea 
Ta. O, ce mare Domn primeşte, ce Oaspete iubit duce înă- 
untru, ce Tovarăş plăcut, ce Prieten credincios primeşte, 
ce Mire chipeş şi nobil îmbrăţişează, Unul care trebuie iu- 
bit înaintea tuturor celor iubite şi mai presus decât toate 
cele ce pot fi dorite. Să tacă în faţa Ta, preadulcele meu 
iubit, cerul şi pământul [Ave 2, 20] şi toată podoaba lor 
[Fc 2, 1], fiindcă orice laudă şi podoabă pe care o au sunt 
din favoarea bunătăţii Tale şi nu ajung la podoaba numelui 
Tău, a Cărui înţelepciune nu are număr [Ps 146, 5]. 

4. Că multe lucruri bune se dau 
celor ce se cuminecă în chip cucernic 
[vorbeşte creştinul] 

1. Doamne, Dumnezeul meu, „întâmpină pe robul Tău în 
binecuvântarea dulceţii Tale" [Ps 20, 4], ca să merite să se 
apropie cu vrednicie şi cucernicie de această măreaţă Sfântă 
Taină a Ta. Stârneşte spre Tine inima mea şi smulge-mă din 
greaua mea lâncezeală. „Cercetează-mă cu mântuirea Ta" 
[Ps 105, 4], ca să gust cu duhul dulceaţa Ta ascunsă în chip 
deplin în această Sfântă Taină ca într-un izvor. Luminează 
ochii mei [Ps 12, 4] ca să vadă o atât de mare taină şi întă- 
reşte-mă să cred în ea cu credinţă neîndoielnică. Căci e 
lucrarea Ta, nu o putere omenească; e aşezământul Tău 
sfânt, nu o născocire omenească. Căci nu poate fi găsit 
cineva destoinic prin el însuşi să cuprindă şi să înţeleagă 
acestea care întrec până şi subţirimea unei minţi îngereşti. 
Aşadar, ce voi putea cerceta şi cuprinde din această Sfântă 
Taină atât de înaltă şi tainică eu, păcătosul nevrednic, 
pământ şi cenuşă [Sir 17, 31]? 

2. Doamne, în simplitatea inimii [1 Par 29, 17], în cre- 
dinţă bună şi tare şi la porunca Ta mă apropii de Tine cu 
nădejde tare şi cuviinţă, şi cred cu adevărat că aici în 
această Sfântă Taină eşti prezent Tu însuţi, Dumnezeu şi om. 

Vrei aşadar să Te primesc şi să mă unesc pe mine însumi 
cu Tine în iubire. De aceea rog îndurarea Ta şi o implor 
să-mi dea pentru aceasta un har deosebit, ca să mă topesc 
şi să mă scurg cu totul în Tine prin iubire şi să nu las să 
intre în mine nicio altă mângâiere. Căci această preaînaltă 
şi preavrednică Sfântă Taină e mântuirea sufletului şi a 
trupului, leacul oricărei tânjeli duhovniceşti, în care răută- 
ţile mele sunt vindecate, patimile sunt strunite, ispitele sunt 
biruite şi micşorate, harul se revarsă mai mult, virtutea 
primită sporeşte, credinţa se întăreşte, nădejdea se învigo- 
rează, iar iubirea se aprinde şi lărgeşte. _ 
3. Căci multe lucruri bune ai dăruit şi dăruieşti încă şi 
mai des în această Sfântă Taină iubiţilor Tăi care se cumi- 
necă cu cucernicie, Dumnezeul meu, ajutătorul sufletului 
meu [Ps 53, 6], reparatorul neputinţei mele şi dătătorule a 
toată mângâierea lăuntrică. Căci torni în ei multă mângâ- 
iere împotriva feluritelor necazuri şi din adâncul ticăloşiei 
lor îi ridici la nădejdea ocrotirii Tale, iar printr-un har nou 
îi recreezi şi-i luminezi lăuntric, ca ei care înainte de cu- 
minecare se simţeau plini de spaimă şi fără iubire, după ce 
s-au refăcut cu hrana şi băutura cerească, să se afle schim- 
baţi în mai bine. Fiindcă de aceea lucrezi cu aleşii tăi prin 
această rânduială, ca ei să cunoască cu adevărat şi să ex- 
perieze limpede că de la ei înşişi n-au nimic şi câtă bunătate 
şi har vin de la Tine. Pentru că de la ei înşişi sunt reci, 
aspri şi necucernici, dar de la Tine merită să fie slujitori, 
cucernici şi sprinteni. Căci cine apropiindu-se de izvorul 
dulceţii nu va aduce de acolo nu puţină dulceaţă? Sau cine 
stând lângă un foc mare nu va simţi de aici nu puţină căl- 
dură? Iar Tu eşti un izvor mereu plin şi care Te reverşi pe 
deasupra, un foc care arzi mereu [Evr 12, 29] şi nu slăbeşti 

niciodată. A 

4. Iar dacă nu-mi e îngăduit să scot apă din fântâna plina, 
nici să beau până la săturare, îmi voi pune totuşi gura mea 
la gaura conductei cereşti, ca să scot de acolo măcar o mică 
picătură să-mi răcoresc setea şi să nu mă usuc de tot. Şi 
dacă nu pot să fiu cu totul ceresc şi atât de înflăcărat ca 
serafimii şi heruvimii, mă voi sili totuşi să stărui în cucer- 

nicie şi să-mi pregătesc inima, ca să adun din primirea cu 
smerenie a acestei Sfinte Taine făcătoare de viaţă fie şi 
doar o mică flacără a văpăii dumnezeieşti. Iar orice îmi 
mai lipseşte, bunule Iisuse, Mântuitorule preasfinte, su- 
plineşte în locul meu cu bunătate şi har Tu însuţi, Care 
Te-ai îndurat să-i chemi pe toţi la Tine spunând: „Veniţi la 
Mine toţi cei osteniţi şi împovăraţi şi Eu vă voi odihni pe 
voi" [Mt 11, 28]. 

5. Căci eu ostenesc în sudoarea feţei mele [Fc 3, 19], 
sunt chinuit de durerea inimii, sunt apăsat de păcate, sunt 
neliniştit de ispite, sunt încâlcit şi apăsat de multe patimi 
rele, şi nu este cine să-mi ajute, nu este cine să mă libereze 
şi să mă scape fără numai Tu, Doamne Dumnezeule, Mân- 
tuitorul meu [Ps 21, 13; 7, 1; 24, 2], Căruia mă încredinţez 
pe mine şi toate ale mele, ca să mă păzeşti şi duci la viaţa 
veşnică. Primeşte-mă spre lauda şi slava numelui Tău, Tu 
Care mi-ai gătit spre mâncare şi spre băutură Trupul şi 
Sângele Tău. Doamne Dumnezeule, Mântuitorul meu [Ps 
61, 3], fa ca odată cu frecventarea tainei Tale să crească şi 
afecţiunea cucerniciei mele. 

5. Despre vrednicia acestei Sfinte Taine 
şi starea preoţească 
[vorbeşte Domnul] 

i. Dacă ai avea curăţia îngerească şi sfinţenia Sfântului 
Ioan Botezătorul, tot n-ai fi vrednic să primeşti sau să 
atingi această Sfântă Taină. Căci nu pentru meritele oame- 
nilor se cade ca omul să sfinţească şi să atingă Sfânta Taină 
a lui Hristos şi să pună mâna pe hrana care e pâinea înge- 
rilor [Ps 77, 25]. Mare e taina şi mare vrednicia preoţilor, 
cărora li s-a dat ce nu li s-a îngăduit îngerilor. Căci numai 
preoţii hirotoniţi în Biserică după rânduială au puterea de 
a sluji şi sfinţi Trupul lui Hristos. Preotul e slujitorul lui 
Dumnezeu care se foloseşte de cuvântul lui Dumnezeu din 
porunca şi aşezământul lui Dumnezeu. Dumnezeu însă e 
autorul principal şi lucrătorul nevăzut, Căruia I se supune 
tot ce ar voi şi orice ar porunci El. 

2. Aşadar, în această preaînaltă Sfântă Taină se cade să 
crezi mai mult în atotputernicul Dumnezeu decât în simţul 
tău sau în alt semn văzut. De aceea de această lucrare tre- 
buie să ne apropiem cu frică şi cucernicie. Fii cu luare- 
aminte, aşadar, şi vezi a Cui slujire ţi s-a încredinţat prin 
punerea mâinilor episcopului [1 In 4, 14- 16]. Iată, ai fost 
făcut preot şi sfinţit ca să slujeşti [la altar]. Vezi acum să 
aduci jertfă lui Dumnezeu la vremea sa [Mn 9, iş] cu 
credincioşie şi cucernicie, şi să te arăţi pe tine însuţi fără 
prihană. Nu ţi-ai uşurat povara, ci te-ai legat şi mai strâns 
cu lanţul disciplinei, şi eşti ţinut să tinzi spre o mai mare 
desăvârşire a sfinţeniei. Preotul se cade să fie împodobit cu 
toate virtuţile şi să ofere altora un exemplu de viaţă bună 
[Tir 2, 7]. Petrecerea lui nu e cu oamenii din popor, ci cu 
îngerii din cer [Flp 3, 20] sau cu bărbaţii desăvârşiţi pe 
pământ. 

3. Preotul îmbrăcat în veşmintele sfinte ţine locul lui 
Hristos, ca să implore şi să se roage cu implorare şi sme- 
renie lui Dumnezeu pentru sine şi pentru tot poporul său 
[Evr 6, 1. 3; 7, 27]. Are în faţa şi în spatele său crucea 
Domnului ca semn spre aducerea-aminte neîncetată a pa- 
timii lui Hristos. în faţa sa poartă pe veşmânt crucea, ca să 
se uite cu sârg la urmele lui Hristos şi să se silească să le 
urmeze adesea [1 Ptr 2, 21]. La spate e însemnat cu crucea, 
ca să rabde cu blândeţe pentru Dumnezeu orice lucruri 
potrivnice aduse asupra sa de alţii. în faţa sa poartă crucea 
ca să-şi plângă păcatele sale, la spate o poartă, ca să plângă 
prin compătimire păcatele săvârşite de alţii şi să ştie că a 
fost aşezat la mijloc între Dumnezeu şi păcătoşi, şi ca să nu 
se lenevească de la rugăciune şi de la sfânta jertfa, până ce 
nu va merita să dobândească har şi milă. Când slujeşte, 
preotul cinsteşte pe Dumnezeu, veseleşte pe îngeri, zideşte 
Biserica, ajută pe cei vii, dă odihnă celor răposaţi şi se face 
pe sine însuşi părtaş al tuturor celor bune. 

6. întrebare despre exerciţiul dinaintea cuminecării 
[vorbeşte creştinul] 

1. Când mă gândesc la vrednicia Ta şi la ticăloşia mea, 
mult tremur şi mă tulbur în mine însumi. Căci dacă nu mă 
apropii, fug de viaţă; iar dacă mă apropii cu nevrednicie, 
săvârşesc o ofensă. Ce voi face deci Dumnezeule, ajutătorul 
[Ps 121, 2] şi sfătuitorul meu în nevoi? 

2. Tu mă învaţă calea cea dreaptă, pune înaintea mea un 
scurt exerciţiu potrivit sfintei cuminecări. Căci e de folos 
să ştiu în ce fel trebuie să-Ţi pregătesc cu cucernicie şi 
cuviinţă inima mea spre primirea cu folos a Sfintei Tale 
Taine, sau chiar şi pentru a sluji o jertfa atât de mare şi 
dumnezeiască. 

7. Despre cercetarea conştiinţei proprii 
şi hotărârea îndreptării 
[vorbeşte Domnul] 

1. Mai presus de toate preotul lui Dumnezeu se cade să 
slujească, să atingă şi să ia această Sfântă Taină cu cea mai 
mare smerenie a inimii, cu cuviinţă rugătoare, cu deplină 
credinţă şi cu gândul cucernic de a cinsti pe Dumnezeu. 
Cercetează-ţi cu sârg conştiinţa şi, pe cât e cu putinţă, cu- 
răţ-o şi lumineaz-o cu căinţa ta adevărată şi cu o mărturi- 
sire smerită, aşa încât să nu ai ori să ştii nimic grav care 
să-ţi facă remuşcări şi să-ţi împiedice o apropiere liberă. 
Să ai neplăcere faţă de toate păcatele tale în general, iar 
pentru excesele zilnice îndurerează-te şi suspină mai mult 
în duhul tău. Iar dacă timpul permite, încredinţează lui 
Dumnezeu în ascunsul inimii mizeriile patimilor tale. 

2. Suspină şi îndurerează-te că eşti până acum atât de 
trupesc şi lumesc, atât de puţin mort faţă de patimi, atât 
de plin de mişcările poftelor, atât de nepăzit în simţurile 
din afară, atât de des încâlcit cu multe şi felurite închipuiri, 
atât de mult înclinat spre cele dinafară, atât de nepăsător 
faţă de cele dinăuntru, atât de uşor spre râs şi moliciune, 
atât de învârtoşat spre plâns şi străpungere, atât de grab- 

nic spre lucrurile relaxate şi comode ale trupului, atât de 
molatic spre rigoare şi ardoarea fierbinte, atât de curios 
spre a prinde şi auzi lucruri noi şi a privi lucruri frumoase, 
atât de zăbavnic spre a îmbrăţişa cele smerite şi lepădate, 
atât de doritor de a avea multe, atât de zbârcit în a da, atât 
de îndârjit în a ţine pentru sine, atât de nesocotit în vorbire, 
atât de nestăpânit în a tăcea, atât de dezlânat în obiceiuri, 
atât de necuviincios în fapte, atât de revărsat la mâncare, 
atât de surd la cuvântul lui Dumnezeu, atât de repede la 
odihnă, atât de încet la muncă, atât de treaz pentru poveşti, 
atât de somnoros la privegherile sfinte, atât de repezit spre 
sfârşit, atât de şovăitor la a aştepta, atât de nepăsător la 
ceasurile care se rostogolesc, atât de lânced la slujire, atât 
de sec la cuminecare, atât de repede la împrăştiere, atât de 
rar adunat în tine însuţi, atât de grabnic mişcat spre mâ- 
nie, atât de uşor spre neplăcerea altuia, atât de pornit spre 
judecată, atât de aspru în ceartă, atât de vesel în cele pro- 
spere, atât de slab în cele potrivnice, atât de des propu- 
nându-ţi multe lucruri bune, dar ducându-le la rezultate 
atât de modeste. 

3. Mărturisind şi plângând aceste defecte ale tale şi altele 
cu durere şi mare neplăcere pentru slăbiciunea ta, fixează-ţi 
scopul ferm de a-ţi îndrepta mereu viaţa şi de a progresa 
în mai bine. Apoi, cu deplină resemnare şi întreaga voinţă 
adu-te pe tine însuţi pe altarul inimii drept jertfă de ardere 
de tot întru cinstea numelui Meu, încredinţându-ţi adică 
Mie cu credincioşie trupul şi sufletul tău, ca astfel să meriţi 
să te apropii cu vrednicie să aduci jertfă lui Dumnezeu şi 
să primeşti spre folos Sfânta Taină a Trupului Meu. 

4. Căci nu este ofrandă mai vrednică şi satisfacere mai 
mare spre dezlegarea păcatelor decât faptul de a te oferi pe 
tine însuţi lui Dumnezeu în chip curat şi întreg odată cu 
ofranda Trupului lui Hristos în Liturghie şi în Cuminecare. 
Dacă va face omul ce stă în puterea lui şi se va pocăi cu 
adevărat şi va veni la Mine pentru uşurare şi har, „viu sunt 
Eu, zice Domnul, Care nu voiesc moartea păcătosului, ci să 
se întoarcă şi să fie viu, nu-mi voi mai aduce aminte de 
păcatele lui" [Iz 33, u; Evr 10, 17], ci toate îi vor fi iertate. 

8. Despre oferirea lui Hristos pe cruce 
şi dăruirea totală de sine 
[vorbeşte Hristos] 

1. Aşa cum M-am adus de bunăvoie jertfa lui Dumnezeu 
Tatăl pe cruce pentru păcatele tale [Is 53, 7; Evr 9, 28] cu 
mâinile întinse şi trupul gol, încât n-a rămas nimic în Mine 
care să nu fi trecut în jertfa împăcării dumnezeieşti, tot aşa 
se cuvine să te aduci şi tu pe tine însuţi Mie de bunăvoie 
ofrandă curată şi sfântă în fiecare zi în Liturghie cu toate 
puterile şi simţămintele tale, cât de lăuntric poţi. Ce altceva 
mai mult cer de la Tine, decât să te sârguieşti să mi te dăru- 
ieşti cu totul din adâncul tău? Orice mi-ai da afară de tine 
însuţi, nu mă interesează nimic, fiindcă nu caut darul tău, 
ci pe tine [cf. 2 Co 12, 14]. 

2. Aşa cum nu ţi-ar fi de-ajuns de-ai avea toate în afară 
de Mine, tot aşa nici Mie nu va putea să-Mi placă orice 
mi-ai da, dacă nu te vei fi adus pe tine însuţi. Adu-te Mie 
ofrandă pe tine şi dă-te întreg pentru Dumnezeu, şi ofranda 
ta va fi primită. Iată, eu m-am adus întreg ofrandă Tatăhji 
pentru tine, Mi-am dat şi tot Trupul şi Sângele Meu spre 
mâncare, ca să fiu întreg al Tău, iar tu să rămâi al Meu. 
Dacă însă vei sta în tine însuţi şi nu te vei aduce de bună- 
voie ofrandă voii Mele, aceasta nu e o ofrandă deplină, nici 
nu va fi între noi o unire întreagă. De aceea oferirea de tine 
însuţi în mâna lui Dumnezeu trebuie să preceadă spontan 
toate faptele tale, dacă vrei să dobândeşti libertate şi har. 
De aceea atât de puţini ajung luminaţi şi liberi înăuntru, 
fiindcă nu ştiu să se tăgăduiască pe ei înşişi cu totul. Hotă- 
rârea Mea e fermă: „De nu va renunţa cineva la toate cele 
pe care le are, nu poate să fie ucenicul Meu" [Lc 14, 33]. 
Aşadar, dacă alegi să fii ucenic, adu-te Mie ofrandă pe tine 
însuţi cu toate simţămintele tale. 

9. Că trebuie să ne aducem ofrandă lui Dumnezeu pe noi 
înşine şi toate ale noastre şi să ne rugăm pentru toţi 
[vorbeşte creştinul] 
1. Doamne, ale Tale sunt toate cele ce sunt în cer şi pe 
pământ [1 Par 29, 11]. Doresc să mă aduc pe mine însumi 

Ţie ofrandă de bunăvoie şi să rămân pururea al Tău. 
Doamne, eu simplitatea inimii [1 Par 29, 17] mă aduc Ţie 
astăzi ofrandă pe mine însumi ca rob în veac spre ascultare 
şi jertfă de laudă veşnică. Primeşte-mă cu această sfântă 
ofrandă a scumpului Tău Trup pe care Ţi-L aduc drept 
ofrandă astăzi în prezenţa îngerilor care stau de faţă în chip 
nevăzut, ca să fie spre mântuire pentru mine şi pentru tot 
poporul Tău. 

2. Doamne, pe altarul împăcării Tale îţi ofer toate păca- 
tele şi fărădelegile mele, pe care le-am săvârşit înaintea Ta 
şi a sfinţilor Tăi îngeri din ziua în care am putut păcătui 
prima dată până în ziua aceasta, pentru ca Tu să le aprinzi 
deopotrivă pe toate şi să le mistui cu focul iubirii Tale, să 
ştergi toate petele păcatelor mele, să cureţi conştiinţa mea de 
orice fărădelege şi să-mi dai înapoi harul Tău, pe care l-am 
pierdut păcătuind, iertându-mi cu îngăduinţă în chip deplin 
toate şi primindu-mă în chip milostiv la sărutarea păcii. 

3. Ce pot face pentru păcatele mele decât numai să le 
mărturisesc şi plâng cu smerenie, cerând neîncetat îndurarea 
Ta? Te rog, auzi-mă şi fii mie îndurat, când stau înaintea 
Ta, Dumnezeul meu. Toate păcatele mele îmi displac foarte 
tare, nu mai vreau să le săvârşesc, ci sunt îndurerat pentru 
ele şi îndurerat voi fi cât voi trăi; sunt gata să fac pocăinţă 
şi să dau satisfacţie după putinţă. Iartă-mă, Dumnezeule; 
iartă-mi păcatele mele [Ps 24, 18] pentru numele Tău cel 
sfânt, scapă sufletul meu, pe care l-ai răscumpărat cu 
scump sângele Tău [1 Ptr 1, 18-19]. Iată, mă încredinţez 
milostivirii Tale, mă predau în mâinile Tale; fă cu mine 
după bunătatea Ta, nu după răutatea şi nedreptatea mea 

[1 Mac 13, 46]. . 

4. îţi ofer şi toate faptele mele bune, deşi puţine şi nede- 
săvârşite, ca Tu să le îndrepţi şi sfinţeşti, ca să-Ţi fie plăcute 
şi să le faci primite de Tine şi să mă tragi mereu spre 
lucruri mai bune şi să mă duci, pe mine, omuleţul leneş şi 
netrebnic, la un sfârşit fericit şi lăudabil. 

5. îţi ofer şi toate dorinţele celor cucernici, nevoile pă- 
rinţilor, prietenilor, fraţilor, surorilor şi ale tuturor celor 
dragi ai mei, şi ale celor ce pentru iubirea Ta mi-au făcut 

bine mie sau altora, care au dorit şi au cerut de la mine să 
rostesc Liturghii pentru ei şi pentru toţi ai lor, fie că trăiesc 
încă în trup, fie că au răposat ieşind din lumea aceasta, 
ca toţi să simtă ajutorul harului Tău, bogăţia mângâierii, 
ocrotirea de primejdii, eliberarea de pedepse, şi smulşi din 
toate relele să-Ţi ducă veseli mulţumiri măreţe. 

6. îţi ofer şi rugăciuni de împăcare, îndeosebi pentru cei 
ce m-au vătămat cu ceva, m-au întristat ori mustrat, sau 
mi-au făcut vreo pagubă ori supărare; şi pentru toţi cei pe 
care i-am întristat, tulburat, apăsat şi scandalizat cândva 
cu cuvântul sau cu fapta, cu ştiinţa sau cu neştiinţa, ca să 
ne ierţi cu îngăduinţă tuturor deopotrivă toate păcatele, 
injuriile şi ofensele noastre. Alungă, Doamne, de la inimile 
noastre orice suspiciune, indignare, mânie şi neînţelegere, 
şi orice poate vătăma iubirea şi micşora iubirea frăţească. 
Miluieşte, Doamne, miluieşte [Ps 122, 3] pe cei care cer 
mila Ta, dă har celor lipsiţi, fa ca noi să trăim astfel încât 
să fim vrednici să ne desfatăm de harul Tău şi să ajungem 
la viaţa veşnică. 

10. Că sfânta Cuminecare nu trebuie lăsată cu uşurinţă 
[vorbeşte Domnul] 

1. Deseori trebuie să alergi la izvorul harului şi al milei 
dumnezeieşti, la izvorul bunătăţii şi al întregii curăţii, ca 
să te poţi vindeca de patimile şi răutăţile tale şi să meriţi să 
te faci mai tare şi mai treaz împotriva tuturor ispitelor şi 
înşelăciunilor diavolului. Ştiind că în Sfânta Cuminecătură 
este pus un rod şi un leac foarte mare, vrăjmaşul se sileşte 
în orice chip şi cu orice prilej să-i tragă şi împiedice, pe cât 
poate, pe credincioşi şi cucernici. 

2. Fiindcă atunci când se pregătesc pentru sfânta Cumi- 
necare, unii suferă atacuri şi amăgiri grele ale Satanei. Căci, 
aşa cum stă scris în cartea Iov [1, 6; 2, 1], acest duh rău 
vine printre fiii lui Dumnezeu ca să-i tulbure cu viclenia lui 
obişnuită sau să-i facă timizi şi nedumeriţi, ca să micşoreze 
rodul simţămintelor lor sau să le ia credinţa luptându-se 
cu ei, ca să fie să lase cu totul cuminecarea, fie să se apro- 

pie de ea cu lipsă de vlagă. Dar nu trebuie să te îngrijeşti 
de vicleniile şi închipuirile lui, oricât ar fi ele de ruşinoase 
şi îngrozitoare, ci toate nălucirile lui trebuie întoarse îm- 
potriva capului său. El, nenorocitul, trebuie dispreţuit şi 
luat în râs, şi nu trebuie renunţat la sfânta Cuminecare din 
pricina batjocurilor şi tulburărilor pe care le stârneşte. 

3. Adeseori ne împiedică prea mare grija pentru cucer- 
nicia ce trebuie avută şi o nelinişte dinspre mărturisirea ce 
trebuie făcută. Lucrează potrivit sfatului înţelepţilor, şi dă 
deoparte neliniştea şi scrupulul, fiindcă împiedică harul lui 
Dumnezeu şi distrug evlavia minţii. Nu lăsa sfânta Cumi- 
necare pentru o mică tulburare şi apăsare, ci mergi repede 
de te mărturiseşte şi iartă bucuros celorlalţi toate ofensele. 
Dacă tu ai ofensat pe cineva, cere smerit iertare şi Dumne- 
zeu te va ierta bucuros. 

4. Ce folos este să întârzii mult mărturisirea ori să amâni 
sfânta Cuminecare? Curăţă-te cât mai repede, scuipă de- 
grabă veninul, grăbeşte-te să primeşti leacul şi te vei simţi 
mai bine decât dacă ai amâna multă vreme. Dacă azi amâni 
dintr-o pricină, poate mâine ţi se va întâmpla altceva mai 
mare, şi aşa ai putea să fii mult timp împiedicat de la cumi- 
necare şi te vei face şi mai nepotrivit pentru ea. Scutură-te 
cât de repede poţi de greutatea şi inerţia prezentă, fiindcă 
nu-ţi aduce nimic faptul de a fi neliniştit multă vreme, de a 
petrece mult timp în tulburare şi a te opri de la cele dum- 
nezeieşti din pricina unor piedici zilnice, ba amânarea mult 
timp a Cuminecării vatămă foarte mult, căci obişnuieşte să 
aducă o grea lâncezeală. O, durere, căci unii căldicei şi cu 
purtări destrămate primesc cu bucurie mărturisirea, dar 
doresc să amâne sfânta Cuminecare, ca să nu fie obligaţi la 
o mai mare pază de sine. 

5. Vai, ce mică iubire şi ce slabă cucernicie au cei care 
amână atât de uşor sfânta Cuminecare. Cât de fericit şi 
primit de Dumnezeu va fi cel care trăieşte astfel şi-şi pă- 
zeşte conştiinţa într-o astfel de curăţie, încât să fie gata şi 
bine pregătit sufleteşte să se cuminece chiar şi în fiecare zi, 
dacă i-ar fi îngăduit şi ar putea face aceasta fără a atrage 
atenţia. Dacă se abţine cineva din smerenie sau dintr-o 

pricină legitimă, trebuie lăudat pentru respectul său. Dar 
dacă în el s-a furişat lâncezeala, atunci trebuie să se stâr- 
nească şi să facă ce-i stă în putere, şi Domnul va fi alături 
spre ajutor dorinţei sale din pricina bunăvoinţei lui spre 
care priveşte îndeosebi. 

6. Când însă cineva e împiedicat în chip legitim, dar va 
avea mereu bunăvoinţa şi intenţia cucernică de a se cumi- 
neca, nici aşa nu va fi lipsit de rodul acestei Sfinte Taine. 
Căci orice om cucernic se poate apropia cu folos şi fâră nicio 
oprelişte în orice zi şi în orice ceas de cuminecarea duhov- 
nicească cu Hristos. Cu toate acestea, în anumite zile, la 
vremea stabilită, trebuie să primească cu afectuoasă cucer- 
nicie Trupul Mântuitorului său şi în chip sacramental şi să 
pună înainte mai mult lauda şi cinstea lui Dumnezeu, decât 
să caute mângâierea Lui. Căci se cuminecă în chip tainic 
şi se reface în chip nevăzut ori de câte ori se gândeşte cu 
cucernicie la Taina întrupării lui Hristos şi la Patima Lui şi 
se aprinde de dragostea Lui. 

7. Dar cine nu se pregăteşte decât atunci când e sărbă- 
toare sau îl constrânge obiceiul, acela va fi nepregătit cel 
mai adeseori. Fericit cel care se oferă Domnului ca jertfă 
de ardere de tot ori de câte ori slujeşte sau se cuminecă. 
Când slujeşti să nu fi foarte lung sau grăbit, ci păstrează 
buna măsură comună celor cu care trăieşti. Nu trebuie să 
produci altora supărare şi plictiseală, ci păstrează calea 
comună potrivit iubirii de cele rânduite, şi slujeşte mai 
degrabă folosului celorlalţi decât cucerniciei sau simţămân- 
tului propriu. 

11. Că Trupul lui Hristos şi Sfânta Scriptură 
sunt foarte necesare sufletului credincios 
[vorbeşte creştinul] 

1. Preadulce Doamne Iisuse, cât de mare e dulceaţa su- 
fletului cucernic care se ospătează cu Tine la Ospăţul Tău, 
unde nu i se pune înainte spre mâncare altă hrană decât 
Tu, Unicul lui Iubit mai dorit decât toate dorinţele inimii. 
Şi mie mi-ar fi dulce să vărs în prezenţa Ta lacrimi din iu- 

bire adâncă şi să ud cu lacrimi picioarele Tale împreună cu 
milostiva Magdalena [Lc 7, 37-38]- Dar unde este această 
cucernicie? Unde e îmbelşugata revărsare a sfintelor lacrimi? 
Desigur inima mea ar trebui să ardă şi să plângă de bucurie 
în faţa Ta şi a sfinţilor Tăi îngeri. Căci în Sfânta Taină Te 
am prezent cu adevărat, măcar că ascuns sub o înfăţişare 
străină. 

2. Fiindcă ochii mei nu se pot uita la Tine în strălucirea 
Ta dumnezeiască, dar nici lumea întreagă n-ar putea dăi- 
nui în fulgerarea slavei măreţiei Tale. Dar şi în aceasta Te 
îngrijeşti de neputinţa mea, fiindcă Te ascunzi sub această 
Sfântă Taină. Şi într-adevăr am înaintea mea şi mă închin 
Celui Căruia I se închină îngerii în cer; eu însă îl am încă 
în credinţă, aceia îl au în faţă şi fără văl [cf. 1 Co 5, 7]. Se 
cuvine să mă mulţumesc să fiu în lumina adevăratei cre- 
dinţe şi să umblu în ea „până ce se iveşte ziua" strălucirii 
veşnice „şi umbrele" prefigurărilor „se vor înclina"^ [Cânt 
2, 17; 4, 6]. „Dar când va veni ceea ce e desăvârşit" [1 Co 
13, 10], folosirea Sfintelor Taine va înceta, fiindcă fericiţii 
din slava cerească n-au lipsă de doctoria Sfintelor Taine, 
căci se bucură nesfârşit de prezenţa lui Dumnezeu oglin- 
dind slava Lui faţă către faţă şi, transformaţi din slavă în 
slavă [1 Co 13, 12; 2 Co 3, 8] de abisul Dumnezeirii, gustă 
Cuvântul lui Dumnezeu făcut trup aşa cum era la început 
şi cum rămâne în veac [In 1, 14; 1, 1; 1 Ptr 1, 25]. 

3. Aducându-mi aminte de aceste lucruri minunate, orice 
uşurare duhovnicească îmi este o apăsătoare plictiseală, şi 
câtă vreme nu văd deschis pe Domnul meu în slava Lui, 
socotesc drept nimic tot ce văd şi aud în lume. Martor îmi 
eşti Tu, Dumnezeul meu, că niciun lucru nu mă poate 
mângâia, nicio făptură nu mă poate linişti fără numai Tu, 
Dumnezeul meu, pe Care doresc să Te văd în veci. Dar 
acest lucru nu e cu putinţă cât timp dăinui în această viaţă 
muritoare, şi de aceea se cade să mă gătesc pentru o mare 
răbdare şi să mă supun Ţie în orice dorinţă. Căci şi sfinţii 
Tăi, care saltă în Tine acum în împărăţia cerurilor, aşteptau 
pe când trăiau venirea slavei Tale în credinţă şi răbdare 
mare. Ce au crezut ei cred şi eu; ce au nădăjduit ei nădăj- 



516 



duiesc şi eu; acolo unde au ajuns ei cred că voi veni şi eu 
prin harul Tău. „Până atunci voi umbla în credinţă" [2 Co 
5, 7], întărit de exemplul sfinţilor. Căci am drept uşurare şi 
oglindă a vieţii cărţile sfinte [1 Mac 12, 9], iar peste toate 
acestea am drept leac şi răcorire specială Preasfântul Tău 
Trup. 

4. Căci simt că în această viaţă două lucruri îmi sunt cele 
mai necesare, şi fară de ele viaţa aceasta mi-ar fi insupor- 
tabilă. Deţinut în închisoarea acestui trup, mărturisesc că 
am lipsă de două lucruri: de hrană şi de lumină. Şi aşa 
mi-ai dat mie, neputinciosului, Sfântul Tău Trup spre refa- 
cerea minţii şi a trupului, şi „ai pus drept lumină picioare- 
lor mele Cuvântul Tău" [Ps 118, 105]. Fără acestea două 
n-aş putea trăi bine, căci Cuvântul lui Dumnezeu e lumină 
sufletului [Pr 6, 23], iar Sfânta Ta Taină e o pâine a vieţii 
[In 6, 48]. Acestea pot fi numite două mese puse de-o parte 
şi de alta în vistieria Sfintei Biserici [Iz 40, 39; 44, 19]: una 
e masa Sfântului Altar, care are pâinea sfântă [3 Rg 21, 4]: 
scumpul Trup al lui Hristos, iar alta cuprinde învăţătura 
sfântă a Legii dumnezeieşti, care învaţă credinţa dreapta 
şi duce în chip ferm spre cele dinăuntrul vălului, unde e 
Sfânta Sfintelor [Evr 6, 19; 9, 3]. 

5. îţi mulţumesc Ţie, bunule Iisuse, lumina luminii celei 
veşnice, pentru masa învăţăturii sfinte pe care ne-ai pus-o 
[Sol 6, 19] prin robii Tăi, proroci, apostoli şi ceilalţi învăţă- 
tori [Ef4, 11-12]. îţi mulţumesc, Mântuitorule şi Făcăto- 
rule al oamenilor, Care ca să-Ţi arăţi întregii lumi iubirea 
Ta ai gătit cină mare [Lc 14, 16; Ps 22, 5], în care ai pus 
înainte spre mâncare nu mielul prefigurării, ci preasfântul 
Tău Trup şi Sânge, veselind pe toţi credincioşii cu ospăţul 
cel sfânt şi îmbătându-i cu paharul mântuirii [Ps 115, 4], în 
care sunt toate desfătările raiului şi se ospătează împreună 
cu noi sfinţii îngeri, dar cu o dulceaţă mai fericită. 

6. O, cât de mare şi vrednică de cinste e slujirea preo- 
ţilor, cărora li s-a dat să sfinţească cu cuvinte sfinte pe 
Domnul slavei [Ps 27, 3], să binecuvânteze cu buzele, să 
ţină cu mâinile, să ia cu gura lor şi să-L dea celorlalţi pe 
Domnul slavei! O, cât de curate trebuie să fie mâinile acelea, 

cât de curată gura, cât de sfânt trupul, cât de neprihănită 
inima preotului în care intră de atâtea ori Pricinuitorul 
curăţiei. Din gura unui preot care primeşte atât de des 
Sfânta Taină a lui Hristos se cade să iasă numai un cuvânt 
sfânt, cinstit şi folositor. 

7. Simpli şi sfioşi trebuie să fie ochii care obişnuiesc să 
privească Trupul lui Hristos. Curate şi ridicate la cer tre- 
buie să fie mâinile [1 Tim 2, 8] care obişnuiesc să atingă pe 
Făcătorul cerului şi al pământului. Căci îndeosebi preoţilor 
li s-a spus în Lege: „Fiţi sfinţi, fiindcă sfânt sunt Eu Dom- 
nul Dumnezeul vostru" [Lv 11, 2; 10, 7]. 

8. Să ne ajute harul Tău, Atotputernice Dumnezeule, ca 
noi care am primit slujirea preoţească să-Ţi putem sluji cu 
vrednicie şi cucernicie, cu toată curăţia şi buna conştiinţă 
[1 Tim 1, 5]. Şi dacă nu ne putem petrece viaţa într-o atât 
de mare nevinovăţie cum ar trebui, dă-ne măcar să ne 
plângem cu vrednicie relele pe care le săvârşim, ca să-Ţi 
putem sluji de-acum înainte mai fierbinte, în duh de sme- 
renie şi cu hotărârea unei voinţe bune. 

12. Că acela care urmează să se cuminece 
trebuie să se pregătească cu mare sârguinţă 
[vorbeşte Domnul] 

1. Eu sunt iubitorul curăţiei şi dătătorul a toată sfinţe- 
nia. Eu caut o inimă curată, şi acolo e locul odihnei Mele 
[FA 7, 49]. „Pregăteşte-Mi o odaie de cină mare, aşternută, 
şi la tine voi face Paştele cu ucenicii Mei" [Mc 14, 15; Lc 
22, 12]. Dacă vrei să vin la tine şi să rămân la tine, „curăţă 
aluatul cel vechi" [1 Co 5, 7] şi mătură sălaşul inimii tale. 
Scoate din ea tot ce e lumesc şi toată răscoala răutăţilor, 
„şezi ca o pasăre singuratică pe acoperiş şi cugetă la exce- 
sele tale în amărăciunea sufletului tău" [Ps 101, 8; Is 38, 15]. 
Căci oricine iubeşte pregăteşte iubitului său drag locul cel 
mai bun şi mai frumos, fiindcă în aceasta se cunoaşte afec- 
ţiunea celui ce-1 primeşte pe cel iubit al său. 

2. Să ştii însă că numai prin meritul faptei tale nu poţi 
satisface această pregătire, chiar dacă astfel te-ai pregăti 

un an întreg, încât să nu mai ai în minte nimic altceva. Ci 
numai din îndurarea şi harul Meu îţi este îngăduit să te 
apropii de masa Mea ca şi când un cerşetor ar fi chemat la 
prânzul unui bogat şi n-ar avea nimic altceva cu care să 
răsplătească [cf. Lc 14, 12-14] binefacerea aceluia decât sme- 
rindu-se şi mulţumindu-i. Fă, aşadar, ce stă în puterea ta şi 
fa-o cu sârguinţă, nu din obişnuinţă, nu din constrângere, 
ci cu teamă, respect şi afecţiune primeşte Trupul Domnului 
Dumnezeului Tău iubit, care se îndură să vină la Tine. Eu 
sunt Cel ce te-am chemat, Eu am poruncit să fie aşa, Eu 
voi umple ceea ce îţi lipseşte. Vino şi primeşte-Mă! 

3. Când îţi dau harul cucerniciei, adu mulţumire Dum- 
nezeului tău nu fiindcă eşti vrednic, ci pentru că mi-a fost 
milă de tine [Mt 18, 33]. Dacă n-ai cucernicie, ci te simţi 
mai degrabă uscat, stăruie în rugăciune, suspină, bate, nu 
înceta până nu vei merita să primeşti o fărâmă sau o pică- 
tură din acest har mântuitor. Tu ai lipsă de Mine, nu Eu de 
tine [cf. 2 Mac 14, 35], şi nu tu vii să Mă sfinţeşti pe Mine, 
ci Eu vin să te sfinţesc şi să te fac mai bun pe tine. Vii ca să 
fii sfinţit de Mine şi să te uneşti cu Mine, ca să primeşti un 
har nou de la Dumnezeu şi să te aprinzi din nou spre în- 
dreptare. Nu fi nepăsător faţă de acest har [1 Tim 4, 14], 
pregăteşte mereu cu toată sârguinţă inima ta [3 Rg 7, 3] şi 
du-L la tine pe Iubitul tău. 

4. Se cade însă să te pregăteşti spre cucernicie nu numai 
înainte de cuminecare, ci să te păstrezi în ea cu grijă şi după 
primirea Sfintei Taine. Nu mai mică pază se cere după, 
decât se cere o pregătire cucernică înainte. Căci o pază bună 
după e iarăşi cea mai bună pregătire pentru primirea unui 
har încă şi mai mare. Căci, dacă cineva se revarsă numai- 
decât în mângâierile din afară, ajunge foarte nepotrivit. 
Păzeşte-te de multa vorbărie; rămâi în ascuns şi desfatea- 
ză-te de Dumnezeul tău. Fiindcă îl ai pe însuşi Cel pe care 
lumea toată nu-L poate purta. Eu sunt Cel căruia trebuie 
să i te dai cu totul, aşa încât de acum înainte să nu mai tră- 
ieşti în tine, ci în Mine fără nicio grijă. 

13. Că sufletul cucernic trebuie să dorească din toată inima 
unirea cu Hristos prin această Sfântă Taină 
[vorbeşte creştinul] 

1. Cine-mi va da, Doamne, să Te găsesc numai pe Tine şi 
să-Ţi deschid toată inima mea, ca să mă desfatez de Tine 
aşa cum doreşte sufletul meu, şi de acum înainte nimeni să 
nu se mai uite la mine, nicio făptură să nu mă mai mişte 
sau să-mi atragă privirea, ci numai Tu să vorbeşti cu mine 
şi eu cu Tine, cum obişnuieşte să vorbească iubita cu iubitul 
său şi prietena cu prietenul său [cf. Cânt 8, î; Iş 33, 11]? 
Aceasta mă rog, aceasta o doresc: ca să mă unesc cu Tine 
întreg şi să-mi scot inima afară din toate cele create, iar 
prin sfânta cuminecare şi o slujire mai deasă să învăţ să 
gust mai mult cele cereşti şi veşnice. Ah, Doamne Dumne- 
zeule, când voi fi cu totul unit cu Tine şi absorbit în Tine, 
uitând cu totul de mine? Dă-mi să rămâi Tu în mine şi eu 
în Tine, şi aşa să rămânem una. 

2. Cu adevărat, cu adevărat „Tu eşti iubitul meu, ales 
dintr-o mie" [Cânt 5, 10], în Care a plăcut sufletului meu 
să locuiască în toate zilele vieţii lui. Cu adevărat Tu eşti 
împăciuitorul meu [cf. Fc 49, 10], în care e pacea supremă 
şi adevărata odihnă, în afara Căruia e osteneală, durere şi 
nenorocire nesfârşită. „Cu adevărat Tu eşti un Dumnezeu 
ascuns" [Is 45, 15] şi sfatul Tău nu e cu cei necucernici, ci 
„vorbeşti cu cei smeriţi şi simpli" [Pr 25, 5; 3, 32]. O, cât de 
dulce e Duhul Tău, Doamne, Care, ca să-Ţi arăţi dulceaţa 
Ta fiilor Tăi [Sol 12, 1; 16; 21], Te-ai îndurat să-i refaci cu 
preadulcea Pâine care coboară din cer [In 6, 5]. Cu adevă- 
rat „nu e niciun alt neam, care să aibă dumnezei atât de 
apropiaţi de el, cum eşti Tu, Dumnezeul nostru" [Dt 4, 7] 
faţă de toţi credincioşii Tăi, cărora pentru mângâiere zilnică 
şi pentru a le ridica inima la cer Te dai spre mâncare şi 
desfătare! 

3. Ce alt neam e atât de slăvit ca poporul creştin? Sau 
care făptură sub cer e atât de iubită ca sufletul cucernic, în 
care intră Dumnezeu ca să-1 hrănească cu slăvitul Său Trup? 
O, negrăit har! o, minunată îndurare! O, iubire nemăsu- 

rată, necruţată îndeosebi pentru om! Dar ce voi răsplăti 
Domnului [Ps 115, 3] pentru harul acesta? pentru o iubire 
atât de mare? Nu e altceva mai plăcut pe care să 1-1 pot da 
decât să-mi dau cu totul inima mea Dumnezeului meu şi 
să mă însoţesc cu El în mod intim. Când sufletul meu va fi 
unit în chip desăvârşit cu Dumnezeul nostru, atunci vor 
sălta toate cele dinăuntru ale mele. Atunci El îmi va spune: 
„Dacă vrei să fii cu Mine, Eu vreau să fiu cu tine!" Iar eu îi 
voi răspunde: „Îndură-Te, Doamne, şi rămâi cu mine, căci 
vreau bucuros să fiu cu Tine!" Aceasta e toată dorinţa mea; 
ca inima mea să fie unită cu Tine. 

14. Despre dorinţa fierbinte a unora 
faţă de Trupul lui Hristos 
[vorbeşte creştinul] 

1. „Cât de mare e mulţimea dulceţii Tale, Dumnezeule, pe 
care ai ascuns-o pentru cei ce se tem de Tine" [Ps 30, 19]. 
Când mi-aduc aminte de unii cucernici care se apropie de 
Sfânta Ta Taină, Doamne, cu mare cucernicie şi afecţiuni, 
atunci mă tulbur adeseori în mine însumi şi roşesc, pentru 
că eu mă apropii atât de amorţit şi rece de altarul Tău şi de 
masa sfintei cuminecări, fiindcă rămân atât de uscat şi fară 
cucernicia şi afecţiunea inimii şi nu sunt cu totul aprins 
înaintea Ta, Dumnezeul Meu, nici nu sunt atât de năpras- 
nic atras şi îndrăgostit cum au fost mulţi cucernici, care în 
marea lor dorinţă de cuminecare şi în dragostea simţită a ini- 
mii nu se puteau opri din plâns, ci până în măduvă Te sor- 
beau prin gura inimii şi a trupului pe Tine Izvorul cel viu, 
neputându-şi domoli foamea şi setea altfel decât dacă primeau 
Trupul Tău cu toată voioşia şi lăcomia duhovnicească. 

2. O, credinţă cu adevărat vie a acelora, care e un argu- 
ment plauzibil al sfintei Tale prezenţe. Fiindcă îl cunosc cu 
adevărat pe Domnul lor la frângerea pâinii cei a căror ini- 
mă arde atât de puternic în ei din pricina lui Iisus Care 
umblă împreună cu ei [Lc 25, 32. 35]. Departe de mine, 
vai!, e adeseori o asemenea afecţiune şi cucernicie, şi o 
înflăcărare atât de năprasnică, Fii mie milostiv [Lc 18, 13], 

bunule, dulce şi îndurate lisuse, dă sărmanului Tău cerşe- 
tor să simtă în sfânta cuminecare măcar din când în când 
puţină afecţiune a inimii, ca astfel credinţa mea să se întă- 
rească mai mult, nădejdea în bunătatea Ta să sporească, 
iar iubirea odată aprinsă în chip desăvârşit şi cunoscând 
mana cerească să nu slăbească niciodată. 

3. Mila Ta poate să-mi dea însă harul dorit şi să mă cer- 
ceteze cu toată blândeţea în duhul înflăcărării, când va 
veni ziua bineplăcută Ţie. Căci chiar dacă nu ard atât de 
mult de dorinţă ca acei cucernici deosebiţi ai Tăi, am totuşi 
dorinţa acelei mari şi înflăcărate dorinţe, rugându-mă şi 
dorind să mă fac părtaş al tuturor acestor atât de fierbinţi 
iubitori ai Tăi şi să mă număr în sfânta lor ceată. 

15. Că harul cucerniciei se dobândeşte 
prin smerenie şi tăgăduire de sine 
[vorbeşte Domnul] 

1. Harul cucerniciei se cade să-1 cauţi neîncetat, să-1 ceri 
cu dorinţă, să-1 aştepţi cu încredere, să-1 primeşti cu recu- 
noştinţă, să-1 păstrezi cu smerenie, să lucrezi împreună cu 
el cu sârguinţă şi să-I încredinţezi lui Dumnezeu timpul şi 
modul cercetării de sus, până ce va veni. Trebuie să te 
smereşti îndeosebi atunci când înăuntrul tău simţi puţină 
cucernicie sau nimic din ea, dar nu te lăsa abătut foarte tare, 
nici nu te întrista fără rânduială. Dumnezeu dă adeseori 
într-o scurtă clipă ceea ce refuză multă vreme. Dă uneori 
la sfârşit ceea ce a amânat să dea la începutul rugăciunii. 

2. Dacă harul s-ar da întotdeauna degrabă şi ar fi prezent 
după dorinţă, n-ar putea fi bine suportat de un om slab. 
De aceea harul cucerniciei trebuie aşteptat în nădejde bună 
şi în răbdare smerită. Când nu ţi se dă sau ţi se ia pe 
ascuns, impută-ţi acest fapt ţie însuţi şi păcatelor tale. 
Uneori ceea ce împiedică şi ascunde harul e un lucru mă- 
runt, dacă ar trebui să fie numit mărunt şi nu mai degrabă 
mare ceea ce opreşte un bine atât de mare. Dar dacă vei da 
deoparte şi vei birui în chip desăvârşit acest lucru mărunt 
sau mare, vei fi ceea ce ai cerut. 

3. De îndată ce te vei preda lui Dumnezeu din toată ini- 
ma şi nu vei mai căuta una sau alta după pofta sau voinţa ta, 
ci te vei pune întreg în El, te vei găsi unit şi împăcat, fiind- 
că nimic nu-ţi va mai fi pe gust şi pe plac ca bunăplăcerea 
voinţei dumnezeieşti. Aşadar, oricine îşi va înălţa intenţia 
cu inimă simplă spre Dumnezeu şi se va goli de orice dra- 
goste sau neplăcere lipsită de rânduială faţă de orice lucru 
creat, va fi foarte potrivit pentru primirea harului şi vrednic 
de dăruirea cucerniciei. Căci Domnul dă binecuvântarea Sa 
acolo unde găseşte vase goale [cf. 2 Rg 4, 3], şi cu cât mai 
desăvârşit renunţă cineva la cele mărunte şi moare prin 
dispreţuire de sine faţă de cele mai mari decât el, cu atât 
mai repede vine harul, cu atât mai îmbelşugat intră şi cu 
atât mai sus ridică inima liberă. 

4. „Atunci va vedea şi va avea din belşug şi se va mira, 
iar inima lui se va lărgi în el însuşi" [Is 60, 5]. „Căci mâna 
Domnului este cu el" [Is, 60, 5; Lc 1, 66], şi el însuşi s-a 
pus cu totul în mâna Lui până în veac. „Iată aşa se va bine- 
cuvânta omul care caută pe Domnul cu inima sa [Ps 127, 4] 
şi nu a luat în deşert sufletul său" [Ps 23, 4]. Primind Sfânta 
Euharistie acesta merită marele har al unirii dumnezeieşti, 
fiindcă nu se uită la propria lui cucernicie şi mângâiere, ci 
la slava şi cinstea lui Dumnezeu. 

16. Că trebuie să-i descoperim lui Hristos 
nevoile noastre şi să cerem harul Lui 
[vorbeşte creştinul] 

1. O, preadulce şi preaiubite Doamne, pe Care doresc să 
Te primesc acum cu cucernicie, Tu ştii slăbiciunea mea şi 
nevoia pe care o sufăr, în câte rele şi răutăţi zac; cât de 
adeseori sunt apăsat, ispitit, tulburat şi întinat. Pentru leac 
vin la Tine, pentru mângâiere şi uşurare Te implor. Vor- 
besc cu Cel ce ştie toate, Căruia îi sunt arătate toate cele 
dinăuntru ale mele şi Care singur mă poţi mângâia şi ajuta 
desăvârşit. Tu ştii de ce lucruri bune sunt lipsit înainte de 
toate şi cât de sărac în virtuţi sunt. 

2. Iată, stau înaintea Ta sărac şi gol, cerând har şi im- 
plorând milă. Satură pe cerşetorul Tău flămând; aprinde 

răceala mea cu focul iubirii Tale; luminează orbirea mea cu 
strălucirea prezenţei Tale. întoarce-mi toate cele pămân- 
teşti în amărăciune, toate cele grele şi potrivnice în răbdare, 
toate cele mărunte şi create în dispreţ şi uitare. Ridică ini- 
ma mea la Tine în cer, şi nu mă lăsa să rătăcesc pe pământ. 
De acum înainte până în veac Tu singur să mă îndulceşti, 
fiindcă Tu singur eşti hrana şi băutura mea, dragostea mea 
şi bucuria mea, dulceaţa mea şi tot binele meu. 

3. O, de m-aş mistui aprinzându-mă cu totul de la pre- 
zenţa Ta şi m-aş preschimba întru Tine, ca să mă fac un duh 
cu Tine [1 Co 6, 17] prin harul unei uniri lăuntrice şi prin 
topirea unei dragoste arzătoare. Nu suferi să mă depărtez de 
Tine flămând şi uscat, ci fă milă cu mine, precum ai ştiut 
să faci adeseori în chip minunat cu sfinţii Tăi. Ce lucru de 
mirare ar fi dacă m-aş cunoaşte întreg numai din Tine şi 
m-aş desface în mine însumi, întrucât Tu eşti un foc pururea 
arzător [Lv 12, 13] şi care nu slăbeşte niciodată, dragoste 
care curăţeşti inimile şi luminezi mintea. 

17. Despre dragostea fierbinte şi dorinţa 
năvalnică de a primi pe Hristos 
[vorbeşte creştinul] 

1. Cu cea mare cucernicie şi arzătoare dragoste, cu toată 
afecţiunea şi aprinderea inimii Te doresc pe Tine, Doam- 
ne, în felul în care mulţi sfinţi şi persoane cucernice Te-au 
dorit cuminecându-se, care Ţi-au plăcut foarte mult prin 
sfinţenia vieţii şi au trăit într-o cucernicie foarte fierbinte. 
O, Dumnezeul meu, dragoste veşnică, tot binele meu, feri- 
cire nesfârşită, doresc să Te primesc cu cea mai năvalnică 
dorinţă şi cea mai vrednică cuviinţă pe care a avut-o şi a 
putut-o simţi vreodată vreun sfânt. 

2. Şi, măcar că sunt nevrednic să am toate acele simţă- 
minte de cucernicie, îţi aduc totuşi toată afecţiunea inimii 
mele, ca şi cum numai eu aş avea toate acele dorinţe înflă- 
cărate. Toate cele pe care o minte evlavioasă le poate con- 
cepe şi dori, toate acestea Ţi le aduc şi ofer cu cea mai înaltă 
venerare şi intimă înflăcărare. Nu doresc să-mi rezerv nimic, 

ci doar să mă junghii Ţie de bunăvoie şi cu cea mai mare 
bucurie atât pe mine, cât şi toate cele ale mele. Doamne 
Dumnezeul meu, Creatorul şi Răscumpărătorul meu, doresc 
să Te primesc astăzi cu aceeaşi recunoştinţă, vrednicie şi 
dragoste, cu aceeaşi nădejde, credinţă şi curăţie cum Te-a 
primit şi dorit preasfânta Ta mamă, slăvită Fecioară Măria, 
când a răspuns cu smerenie şi cucernicie îngerului care i-a 
vestit taina întrupării Tale: „Iată, roaba Ta, fie mie după 
cuvântul Tău" [Lc 1, 38]. 

3. Şi aşa cum fericitul înainte-mergător, preaînaltul între 
sfinţi Ioan Botezătorul, a săltat în prezenţa Ta veselindu-se 
întru bucuria Duhului Sfânt, încă pe când era închis în 
pântecele mamei lui [Lc 1, 44], după care zărindu-L pe 
Iisus umblând între oameni, smerindu-se foarte mult, a zis 
cu afecţiune cucernică: „Prietenul Mirelui însă, care stă şi-L 
ascultă cu bucurie, se bucură de glasul Mirelui" [In 3, 29]; 
tot aşa şi eu doresc să mă aprind de dorinţe mari şi sfinte 
şi să mă înfăţişez înaintea Ta din toată inima. De aceea îţi 
ofer chiotele de bucurie ale tuturor celor cucernici; afecţiu- 
nile aprinse, extazele minţii, luminările supranaturale şi 
vedeniile cereşti împreună cu toate virtuţile şi laudele să- 
vârşite şi care se vor săvârşi de toată făptura în cer şi pe 
pământ, pentru mine şi pentru toţi cei ce mi s-au încredin- 
ţat în rugăciune, ca să fii lăudat în chip vrednic şi slăvit de 
către toţi pururea. 

4. Primeşte făgăduinţele mele, Doamne Dumnezeul meu, 
şi dorinţele unei laude nesfârşite şi ale unei binecuvântări 
nemăsurate, care Ţi se datorează pe drept după mulţimea 
măreţiei Tale negrăite [Ps 150, 2]. Acestea Ţi le aduc şi do- 
resc să Ţi le aduc în fiecare zi şi în fiecare moment, şi prin 
rugăciuni şi afecţiuni chem şi rog să Te laude şi binecuvân- 
teze toate duhurile cereşti şi toţi credincioşii. 

5. Să Te laude toate popoarele, seminţiile şi limbile [cf. 
Dn 7> 14] , Şi să mărească cu cea mai înaltă cucernicie şi 
chiot înflăcărat sfântul şi dulcele ca mierea numele Tău. 
Şi toţi câţi săvârşesc cu cuviinţă şi cucernicie preaînalta Ta 
Sfântă Taină şi o primesc cu credinţă deplină, să merite să 
găsească la Tine har şi milă şi să se roage cu implorare şi 

pentru mine păcătosul. Iar după ce se vor face stăpâni pe 
dorita cucernicie şi desfătata unire, au fost mângâiaţi bine 
şi s-au depărtat refăcuţi în chip minunat de la această 
sfântă masă cerească, să se îndure să-şi aducă aminte şi de 
sărmanul de mine. 

18. Că omul nu trebuie să fie scrutător curios al acestei 
Sfinte Taine, ci imitator smerit al lui Hristos 
supunându-şi cugetul sfintei credinţe 
[vorbeşte Domnul] 

1. Trebuie să te fereşti de scrutarea curioasă şi nefolosi- 
toare a acestei preaadânci Sfinte Taine, dacă nu vrei să te 
cufunzi în adâncul îndoielii. „Cine scrutează măreţia lui 
Dumnezeu va fi împilat de slavă" [Pr 25, 27 Vulgata]. 
Dumnezeu poate face mai mult decât poate înţelege omul. 
Poate fi îngăduită o cercetare evlavioasă şi smerită a ade- 
vărului, gata mereu să fie învăţată şi să umble după cuge- 
tele sănătoase ale Părinţilor. 

2. Fericită simplitatea care lasă căile grele ale întrebă- 
rilor şi umblă pe cărările netede şi tari ale poruncilor lui 
Dumnezeu [Ps 118, 35]. Mulţi şi-au pierdut cucernicia când 
au vrut să scruteze cele mai înalte. De la tine se cere cre- 
dinţă şi o viaţă sinceră, nu înălţimea minţii, nici adâncirea 
tainelor lui Dumnezeu. Dacă nu înţelegi, nici nu cuprinzi 
cele ce sunt sub tine, cum vei înţelege cele ce sunt peste 
tine? Supune-te lui Dumnezeu şi smereşte-ţi cugetul tău 
credinţei, şi ţi se va da lumina ştiinţei pe cât îţi va fi de 
folos şi necesar. 

3. Unii sunt greu ispitiţi cu privire la credinţă şi la această 
Sfântă Taină, dar acest lucru nu trebuie imputat lor, ci mai 
degrabă vrăjmaşului. Nu te îngriji şi nu te sfădi cu gându- 
rile tale, nici nu răspunde la disputele şi îndoielile trimise 
de diavol. Ci crede în cuvintele lui Dumnezeu, crede în 
sfinţii şi prorocii Lui, şi vrăjmaşul va fugi de la Tine [2 Par 
20, 20; Iac 4, 7]. Adeseori e de mare folos ca un rob al lui 
Dumnezeu să îndure unele ca acestea. Căci pe necredin- 
cioşi şi păcătoşi, pe care-i are deja în chip sigur, diavolul 

nu-i ispiteşte. Dar pe credincioşii cucernici îi ispiteşte şi îi 
supără în felurite moduri, 

4. Mergi, aşadar, cu credinţă simplă şi neîndoielnică şi 
apropie-te cu cucernicie simplă de această Sfântă Taină. 
Ceea ce nu poţi înţelege lasă în chip sigur pe seama Dum- 
nezeului atotputernic. Dumnezeu nu te înşală; se înşală 
cine crede prea mult în el însuşi. Dumnezeu umblă cu cei 
simpli, se descoperă celor smeriţi, dă înţelegere celor mici, 
deschide cugetul minţilor curate şi ascunde harul de cei 
curioşi şi mândri 2 . Raţiunea omenească e slabă şi se poate 
înşela, dar credinţa adevărată nu se poate înşela. 

5. Orice socoteală şi cercetare naturală trebuie să urmeze 
credinţei, nu să-i premeargă, nici să o frângă. Căci credinţa 
şi dragostea îşi au cel mai mult aici locul şi lucrează în chi- 
puri ascunse în această preasfântă şi preaînaltă Sfântă Taină. 
Dumnezeu Cel veşnic, nemăsurat şi cu putere nesfârşită 
face lucruri mari şi de nescrutat în cer şi pe pământ [Iov 5, 9], 
şi nu este cercetare a faptelor Lui minunate. Dacă lucrurile 
lui Dumnezeu ar fi astfel încât să fie cuprinse uşor de raţi- 
une, n-ar putea fi numite minunate, nici de nepătruns. 



2 Cf. Pr 2, 7; 3, 32; Mt 11, 25; Lc 10, 21; Ps 118, 130; Lc 24, 45, 

